
Pirma dalis 


VORAS 


Rišaras Lafargas lėtai žirgliojo per žvyru išpiltą alė- 
ją, vedančią į nediduką tvenkinį, iškastą giraitėje 
greta vilą juosiančios sienos. Užgeso liepos vakaras 
ir atslinko tamsi naktis, dangų nusėjo spindintys 
pieno spalvos šviesuliai. 

Prigludusi prie tankių vandens lelijų ramiai 
miegojo gulbių porelė, galvas paslėpusi po spar- 
nais. Gležna patelė jaukiai glaudėsi prie galingo 
patino kūno. 

Lafargas nusiskynė rožę, pauostė - nuojos skli- 
do salsvas, beveik šleikštus kvapas - ir nužingsnia- 
vo tolyn. Už liepomis apsodintos alėjos stūksojo na- 
mas, glaudus ir negražus, kuplus. Pirmame aukšte, 
šeimyninėje, dabar turėtų valgyti Lina, kambarinė. 
Dešinėje krinta šviesesnis spindulys, iš tos pusės 
sklinda prislopintas burzgimas. Ten garažas, jame 
vairuotojas Rožė reguliuoja mersedeso variklį. Dar 
toliau salonas - tamsios užuolaidos praleidžia tik 
siaurus šviesos pluoštelius. 


Lafargas pakėlė akis į antrą aukštą, žvilgsnis 
stabtelėjo prie Evos kambarių langų. Silpna šviesa, 
praverta langinė, pro ją skverbiasi švelnūs muzikos 
garsai - pianinas, pirmieji arijos The Man I Love 
taktai... 

Lafargas užgniaužė susierzinimą, nuskubėjo į 
vilą, trinktelėjo durimis, beveik bėgte nubėgo iki 
laiptų ir sulaikęs kvėpavimą ėmė kopti aukštyn. 
Užlipęs į antrą aukštą norėjo pabelsti kumščiu, bet 
susivaldė ir nutarė švelniai pastuksenti sulenktu 
smiliumi. 

Jis atstūmė tris išorėje įtaisytas velkes, nelei- 
džiančias laisvai patekti į kambarius, kuriuose gy- 
veno ta, kuri atkakliai neatsiliepdavo kviečiama. 

Tyliai uždarė duris ir žengė į buduarą. Kam- 
barys skendėjo tamsoje, tik ant pianino stovinti 
lempa su gaubtu skleidė šviesos spindulius. Už 
buduaro esančio kito kambario gilumoje ant sie- 
nos krito baltas ryškus pluoštas, šviesa sklido iš 
vonios - ten degė ryški neoninė lempa. 

Prietemoje Lafargas nuėjo prie aparatūros ir 
išjungė garsą, nutraukdamas pirmąsias iš plokšte- 
lės sklindančios melodijos The Man I Love tęsinio 
natas. 

Užgniaužė pyktį ir tik tada ramiu balsu, ne- 
priekaištaudamas, bet gana griežtai pareiškė, kad 


nederėtų pernelyg ilgai dažytis, rinktis suknelę, 
derinti papuošalus prieš vakarėlį, į kurį jie su Eva 
pakviesti... 

Paskui nuėjo iki vonios kambario ir vos susilai- 
kė nenusikeikęs, kai pamatė, kad jaunoji moteris 
tyso tirštame melsvokų putų kokone. Jo žvilgsnis 
susidūrė su Evos žvilgsniu. Pasirodė, kad jos akyse 
mato iššūkį, ir tai sukėlė juoką. Palingavo galvą, 
beveik pralinksmėjo dėl tokio vaikiško elgesio ir 
išėjo iš kambario... 

Grįžęs į saloną pirmame aukšte prie baro greta 
židinio įsipylė škotiško viskio ir vienu mauku iš- 
tuštino stiklą. Alkoholis nudegino skrandį, veidas 
ėmė trūkčioti. Tada nuėjo prie vidaus ryšio tele- 
fono, sujungto su Evos butu, paspaudė mygtuką ir 
krenkštelėjęs, prikišęs veidą prie plastikinių gro- 
telių suriko: 

— Paskubėk, šiukšle, labai tavęs prašau! 

Kai dvi 300 vatų galingumo membranos, įtai- 
sytos buduaro sienose, visu galingumu pakartojo 
Rišaro kaukimą, Eva staigiai pašoko. 

Krūptelėjo, paskui neskubėdama išlipo iš di- 
džiulės apskritos vonios ir apsivilko frotiniu chala- 
tu. Atsisėdo priešais tualetinį stalelį ir ėmė dažytis, 
smulkiais gyvais judesiais sukiodama akių vokų 
pieštuką. 


Rožė vairuojamas mersedesas išvažiavo iš vilos 
Vezinė ir pasuko į Sen Žermeną. Rišaras stebėjo 
greta sėdinčią Evą. Ji nerūpestingai rūkė, kilno- 
dama prie plonų lūpų dramblio kaulo kandiklį. 
Miesto šviesų žybsniai kartkartėmis apšviesdavo 
automobilio saloną ir ant juodos šilkinės aptemp- 
tos suknelės nušvisdavo efemeriški atspindžiai. 

Eva buvo atlošusi galvą ir Rišaras negalėjo ma- 
tyti jos veido, kurį kartais apšviesdavo trumpi ci- 
garetės blykstelėjimai. 

Vakarėlį po atviru dangumi surengė kažkoks ver- 
teiva, norėjo taip apylinkių aristokratams pade- 
monstruoti, kad jis egzistuoja. Jie nestoviniavo, 
vaikštinėjo tarp svečių, Eva įsikibusi Rišarui į pa- 
rankę. Parke sustatytas orkestras grojo švelnią mu- 
ziką. Šalia stalų ir bufetų, išdėstytų alėjose, spietėsi 
būreliai žmonių. 

Norom nenorom teko pabendrauti su viena ar 
dviem aukštuomenės siurbėlėm ir išgerti keletą 
taurių šampano - pakelti tostus už namų šeimi- 
ninką. Lafargas susitiko keletą kolegų, tarp jų vieną 
Priežiūros tarybos narį, ir išklausė komplimen- 
tų savo naujausiam straipsniui Praktiko žurnale. 


Šnekučiuodamasis jis net, iš anksto nepasitaręs su 
Biša, sutiko dalyvauti konferencijoje apie plastinę 
krūtų chirurgiją. Vėliau ėmė save keikti, kad leidosi 
įviliojamas į spąstus, juk būtų galėjęs mandagiai 
atsisakyti tokio pasiūlymo. 

Eva nesikišo, atrodė užsisvajojusi. Mėgavo- 
si kelių puotos dalyvių skvarbiais geidulingais 
žvilgsniais ir jautė malonumą atsakydama beveik 
nepastebima paniekos grimasa. 

Minutėlei pasitraukė nuo Rišaro, nuėjo prie or- 
kestro ir paprašė pagroti The Man I Love. 

Kai nuskambėjo pirmi švelnūs ilgesingi taktai, 
ji jau buvo greta Lafargo. Gydytojo veide pasiro- 
dė skausmo išraiška, o jos lūpose nušvito pašaipi 
šypsena. Jis švelniai apkabino ją per liemenį, ke- 
tindamas pasivedėti šiek tiek nuošaliau. Saksofo- 
nininkas pradėjo graudžią solo partiją ir Rišaras 
vos susilaikė neskėlęs palydovei antausio. 

Pagaliau artėjant vidurnakčiui jie atsisveikino 
su šeimininku ir grįžo į vilą Vezinė. Rišaras palydė- 
kaip ji iš pradžių mechaniškai, paskui apatiškai 
nusirenginėja. Tiesiai priešais jį, žiūrėdama iro- 
nišku žvilgsniu. 

Kumščiais įsirėmusi į klubus, išskėtusi kojas 
atsistojo, gaktos kailiukas atsidūrė tiesiai priešais jo 


veidą. Rišaras trūktelėjo pečiais ir atsistojęs nuėjo 
paimti perlamutrinės dėžutės, gulinčios ant knygų 
lentynos. Eva išsitiesė ant patiesto demblio. Jis, 
parietęs kojas, įsitaisė greta, atidarė dėžutę, išėmė 
ilgą pypkę ir sidabrinės folijos ryšulėlį, kuriame 
buvo maži riebaluoti rutuliukai. 

Kruopščiai prikimšo pypkę, brūkštelėjo degtuką 
įjos galvutę, paskui ištiesė Evai. Ji giliai užsitraukė. 
Kambaryje pasklido prėskas kvapas. Gulėdama ant 
šono, susirietusi į kamuoliuką, ji rūkė ir žiūrėjo į 
Rišarą. Netrukus jos žvilgsnis apsiblausė ir padėro. 
O Rišaras jau kimšo antrą pypkę. 

Po valandos jis išėjo, dvigubu rankenos pasuki- 
mu užrakino tris durų velkes. Grįžęs į savo kamba- 
rį nusirengė ir žvelgdamas į veidrodį ilgai tyrinėjo 
žilą atvaizdą. Nusišypsojo savo atspindžiui, žiliems 
plaukams, daugybei gilių raukšlių, išvagojusių 
veidą. Ištiesė į priekį delnus, paskui užsimerkė ir 
suplėšė kažką įsivaizduojamo. Pagaliau atsigulė 
ir ilgai vartėsi lovoje, kol paryčiui užmigo. 

Kambarinė Lina nedirbo, tad sekmadienį pusry- 
čius pagamino Rožė. Jis ilgai beldė į Lafargo kam- 
bario duris, kol išgirdo atsakymą. 

Rišaras pavalgė su apetitu, smagiai kąsdamas 
šviežius raguolius. Jautėsi linksmas, beveik žais- 
mingas. Užsimovė džinsus, apsivilko plonos dro- 
bės marškinius, apsiavė mokasinus ir išėjo pasi- 
vaikščioti po parką. 

Gulbės plaukiojo skersai ir išilgai tvenkinio. Kai 
Lafargas pasirodė alyvų giraitėje, jos priplaukė prie 
kranto. Jis numetė keletą kriaukšlių duonos ir atsi- 
tūpė, kad paukščiai galėtų lesti iš rankų. 

Paskui nuėjo į parką. Dideli gėlių plotai gyvai 
margino žalią neseniai nupjautos pievutės paviršių. 
Pasuko prie baseino, maždaug dvidešimties metrų 
ilgio, iškasto parko gilumoje. Gatvę ir net kaimy- 
nines vilas užstojo valdą juosianti siena. 

Užsidegė šviesaus tabako cigaretę ir ilgai kike- 
no, paskui grįžo namo. Šeimyninėje Rožė ant stalo 


buvo padėjęs padėklą su Evos pusryčiais. Salone 
Rišaras paspaudė vidaus telefono mygtuką ir iš visų 
plaučių riktelėjo: PUSRYČIAI! KELKIS! 

Paskui užlipo į antrą aukštą. 

Atšovė sklendes ir įėjo į kambarį; Eva dar mie- 
gojo didelėje lovoje su baldakimu. Jos veidas vos 
kyšojo iš po antklodės, o juosvai rudi tankūs gar- 
banoti plaukai atrodė kaip juoda dėmė ant rausvai 
violetinio satino. 

Lafargas atsisėdo ant lovos krašto, padėjo padėk- 
lą greta Evos. Ji suvilgė lūpas apelsinų sultimis ir 
vos krimstelėjo medumi suteptą sausainį. 

- Šiandien 27-oji - ištarė Rišaras. - Paskutinis 
mėnesio sekmadienis. Gal būtumėte pamiršusi? 

Nežiūrėdama į Rišarą Eva vangiai papurtė gal- 
vą. Jos akys buvo tuščios. 

— Gerai, - tęsė jis, - išvykstame po keturiasde- 
šimt penkių minučių! 

Vyras išėjo iš buto. Sugrįžęs į saloną riktelėjo į 
vidaus telefoną: 

— Pasakiau - po keturiasdešimt penkių minu- 
čių, supratai“ 

Eva susigūžė, kad ištvertų membranų sustiprin- 
tą balsą. 


* 


Mersedesas tris valandas važiavo greitkeliu, paskui 
pasuko į vingiuotą departamento reikšmės keliu- 
ką. Šviečiant vasaros saulei Normandijos kaimai 
atrodė apmirę. Rišaras įsipylė šalto sodos vandens, 
pasiūlė atsigaivinti ir Evai, snūduriuojančiai pusiau 
užmerktomis akimis. Ji atstūmė stiklinę. Jis uždarė 
mažo šaldytuvo dureles. 

Rožė važiavo greitai, bet meistriškai. Netrukus 
sustabdė mersedesą prie pilies vartų mažo kaimelio 
pakraštyje. Sklypas buvo šalia labai tankios girios, 
o keletas pastatų, saugomų pinučių tvoros, stovėjo 
netoli pirmų kaimo namų. Kieme sėdėjo grupelės 
žmonių, išėjusių pasimėgauti saule. Tarp jų vaikš- 
čiojo moterys baltomis palaidinėmis, nešinos padė- 
klais su įvairių spalvų plastikinėmis stiklinaitėmis. 

Rišaras ir Eva užlipo laiptais iki durų, paskui 
pasuko prie priimamojo langelio, už kurio iškil- 
mingai sėdėjo didinga šeimininkė. Ji nusišypsojo 
Lafargui, paspaudė ranką Evai ir pašaukė slaugy- 
toją. Jo lydimi Eva ir Rišaras žengė į liftą ir pakilo į 
ketvirtą aukštą. Koridorius buvo ilgas, tiesus, sienų 
įdubose durys su plastikiniais permatomais stačia- 
kampiais langeliais. Sanitaras tylėdamas atrakino 
septintas duris iš kairės nuo lifto. Pats pasitraukė 
į šalį ir leido porai įeiti. 

Ant lovos sėdėjo moteris, labai jauna, nors raukš- 
lėta ir sulinkusiais pečiais. Pernelyg ankstyvos se- 
natvės vaizdas buvo nemalonus, nes veidą, beje, 
dar vaikišką, vagojo gilios raukšlės. Netvarkingi 
plaukai atrodė kaip tankūs pasišiaušę gaurai. Iš- 
sprogusios akys lakstė į visas puses. Oda nusėta 
juosvais šašais. Apatinė lūpa spazmiškai trūkčiojo, 
liemuo lėtai siūbavo pirmyn atgal. Reguliariai kaip 
metronomas. Dėvėjo tik mėlynos drobės marški- 
nius be kišenių. Basos kojos maskatavo šlepetėse 
su bumbulais. 

Atrodė, kad ji nepastebėjo lankytojų. Rišaras 
atsisėdo greta ir suėmė už smakro, ketindamas 
pasukti jos veidą į save. Moteris pakluso, bet nei 
išraiška, nei judesiu neparodė kokio nors, kad ir 
menkiausio, jausmo ar emocijos. 

Rišaras uždėjo ranką ant jos pečių ir prisitraukė 
arčiau. Ji liovėsi siūbuoti. Eva stovėjo prie lovos, 
pro nedūžtantį langą įsistebeilijusi į peizažą. 

- Viviana, - sumurmėjo Rišaras, - Viviana, 
mieloji... 

Staiga jis atsistojo ir sugriebė Evą už rankos. 
Prievarta atgręžė į Vivianą, kuri vėl ėmė siūbuoti 
žiūrėdama paklaikusiu žvilgsniu. 


— Duok jai, - ištarė atsidusdamas. 

Eva atsegė rankinę ir ištraukė dėžutę su įdary- 
tais šokoladiniais saldainiais. Pasilenkusi ištiesė 
dėžutę tai moteriai, Vivianai. 

Viviana ją paėmė nekoordinuotais judesiais, 
nuplėšė dangtelį ir vieną po kito ėmė godžiai ryti 
saldainius, suvalgė visus. Rišaras kvailai spoksojo. 

— Gerai, pakaks, - atsiduso Eva. 

Ji švelniai išstūmė Rišarą iš kambario. Slaugy- 
tojas laukė koridoriuje, jis užrakino duris, o Eva 
ir Rišaras pasuko prie lifto. 

Jie vėl atsidūrė prie priimamojo langelio, pasi- 
šnekučiavo su šeimininke. Paskui Eva davė ženklą 
vairuotojui, kuris, atsirėmęs į mersedesą, skaitė 
Komandą. Rišaras ir Eva atsisėdo ant užpakali- 
nių sėdynių ir automobilis pasuko į departamento 
reikšmės keliuką, vedantį į greitkelį, atgal į Pary- 
žiaus regioną, pagaliau į vilą Vezinė. 

Rišaras uždarė Evą antro aukšto kambariuose ir išlei- 
do tarnus visai likusiai dienos daliai. Atsipūtė salone 
gromuliuodamas šaltus, Linos iš anksto paruoštus 
valgius. Maždaug apie septynioliktą valandą sėdo 
prie mersedeso vairo ir nudūmė į Paryžių. 


Automobilį pastatė netoli Santarvės aikštės ir 
įėjo į pastatą Godo de Morua gatvėje. Laikydamas 
rankoje raktų ryšulėlį greitai įveikė tris aukštus. 
Atidarė erdvaus vieno kambario buto duris. Kam- 
bario centre stovėjo didelė apvali lova su rausvai 
violetinėmis satino paklodėmis, o sienas puošė 
kelios erotiškos graviūros. 

Ant naktinio staliuko stovėjo telefono aparatas 
su automatiniu atsakikliu. Rišaras išklausė skam- 
binusius. Per pastarąsias dvi dienas skambino trys 
žmonės. Balsai prikimę, uždusę: vyrų, skambinu- 
sių Evai, balsai. Pasižymėjo pasiūlytų pasimatymų 
laiką. Išėjęs iš buto greitai nusileido į gatvę ir sėdo 
į automobilį. Grįžęs į Vezinė nuėjo prie vidaus te- 
lefono ir šleikščiai saldžiu balsu pašaukė jaunąją 
moterį. 

- Eva, tu girdi mane? Trys! Šį vakarą! 

Ir užlipo aukštyn. 

Ji buduare tapė akvarelę. Ramus žavingas pei- 
zažas, šviesos užlieta laukymė, o drobės centre - 
juoda anglimi nupieštas Vivianos veidas. Rišaras 
prapliupo kvatoti, griebė nuo tualetinio staliuko 
raudono nagų lako flakoną ir išpylė jo turinį ant 
akvarelės. 

- Jūs, matyt, niekada nepasikeisite? - sušnibž- 
dėjo jis. 


Eva atsistojo ir neskubėdama ėmė dėlioti tep- 
tukus, dažus, molbertą. Rišaras prisitraukė ją prie 
savęs, jų veidai beveik susilietė, ir sumurmėjo: 

— Iš visos širdies dėkoju, kad nesipriešinate 
mano pageidavimams... 

Evos veidas išsikreipė, iš krūtinės išsiveržė 
ilga dejonė, dusli ir sunki. Paskui akyse žybte- 
lėjo pyktis. 

- Paleisk mane, šlykštus sąvadautojau! 

— Ach! Labai juokinga! Gerai! Nemeluoju, jūs 
nuostabi, kai imate maištauti... 

Ji ištrūko iš glėbio. Pasitaisė šukuoseną, susi- 
tvarkė drabužius. 

— Gerai, - tarė, - šį vakarą. Jūs tikrai to norite? 
Kada išvykstame? 

- Bet... tuoj pat! 


Važiuodami nepersimetė nė žodeliu. Tylėdami už- 
lipo į butą Godo de Morua gatvėje. 

— Pasiruoškite, jie neturėtų vėluoti, - įsakė La- 
fargas. 

Eva atidarė sieninę spintą ir nusirengė. Sudėjo 
savo drabužius, tada persirengė: užsimovė ilgas 
dviratininko kelnes ir kojines didelėmis akimis, 
užsisegė odinį sijoną. Pasidažė: balta pudra, ryškiai 
raudonas lūpdažis, ir atsisėdo ant lovos. 


Rišaras išėjo į gretimą butą. Ant vienos sienos 
veidrodis be amalgamos leido slapčia stebėti, kas 
vyksta kambaryje, kuriame laukė Eva. 


Pirmas klientas, gerokai per šešiasdešimt perkopęs 
prekybininkas, raudonas nuo padidėjusio krau- 
jospūdžio, pasirodė maždaug po pusvalandžio. 
Antrasis tik apie dvidešimt pirmą valandą. Vaisti- 
ninkas iš provincijos. Jis reguliariai lankydavo Evą 
ir tenkinosi žiūrėdamas, kaip ji nuoga vaikštinėja 
siaurame buto ruože. Pagaliau trečiasis, kurį Eva 
privertė laukti, kai jis paskambino ir uždusęs pa- 
prašė leisti atvykti. Geros šeimos sūnus, tramdan- 
tis save homoseksualas, jis smaginosi žingsniuoda- 
mas po kambarį, plūsdamasis, masturbuodamasis, 
o Eva ėjo kartu ir laikė jam už rankos. 

Rišaras džiūgavo, už veidrodžio stebėdamas 
spektaklį, suposi supamoje kėdėje ir plojo po kiek- 
vienos jaunosios moters pasišlykštėjimo grimasos. 

Kai viskas baigėsi, grįžo pas ją. Ji nusimetė odi- 
nius drabužius ir apsivilko griežto kirpimo kos- 
tiumėlį. 

— Tobula! Jūs visada tobula. Nuostabi ir kantri! 
Eime, - sumurmėjo Rišaras. 

Paėmė ją už rankos ir nusivedė vakarieniauti į 
slavišką restoraną. Apdalijo banknotais čigonų or- 

kestro muzikantus, aplipusius jų stalą. Banknotais 
nuo naktinio stalelio, kur juos padėjo Evos klientai, 
atsilygindami už suteiktas paslaugas. 


* 


„Prisimink. Buvo vasaros vakaras. Bjaurus, drėg- 
nas, nepakeliamas karštis. Artinosi audra, bet ji vis 
dar neprasidėjo. Tu sėdai ant motociklo ir išlėkei į 
naktį. Manei, kad nakties oras tave atgaivins. 

Važiavai greitai. Vėjas išbūtė tavo marškinius ir 
ėmė plakti jų skvernus. Vabzdžiai susiplodavo į tavo 
akinius, veidą, bet tau nebebuvo karšta. 

Prabėgo nemažai laiko, kol sunerimai dėl dviejų 
baltų žibintų šviesų, skrodžiančių tamsą už nugaros. 
Tave persekiojo dvi į tave nutaikytos elektrinės akys. 
Sunerimęs bandei išspausti viską, ką galėjo 125-ojo 
variklis, bet iš paskos vijęsis automobilis buvo galin- 
gas. Jam nieko nereiškė neatsilikti nuo tavęs. 

Vingiavai girioje, iš pradžių tik nerimavai, o 
paskui apėmė panika, nes visą laiką jautei į tave 
nukreiptą žvilgsnį. Užpakalinio vaizdo veidrodėlyje 
matei, kad vairuotojas vienas. Atrodė, jis neketina 
tavęs pasivyti. | 

Pagaliau prasidėjo audra. Lietus iš pradžių buvo 
smulkus, paskui ėmė plakti šuorais. Po kiekvieno 

posūkio už tavo nugaros vėl išnirdavo automobi- 
lis. Peršlapęs ėmei drebėti. Motociklo degalų lygio 
indikatorius ėmė baugiai mirksėti. Jų buvo likę tik 
keletui kilometrų. Sukiodamasis girioje pasiklydai. 
Nebežinojai, kuria kryptimi važiuoti, kad pasiek- 
tum artimiausią kaimą. 

Kelias buvo slidus, ėmei mažinti greitį. Staiga 
automobilis prisiartino, ėmė tave lenkti ir stengėsi 
nustumti nuo kelio. 

Nuspaudei stabdžius ir staigiai apsukai moto- 
ciklą. Pradėjęs važiuoti priešinga kryptimi išgirdai 
stabdžių cypimą: jis irgi apsigręžė ir vėl sekė iš pas- 
kos. Buvo tamsu, iš dangaus plūstantys vandens 
šuorai kliudė tau įžiūrėti kelią. 

Staiga pasukai priekinį ratą žemyn nuo šlaito, 
tikėdamasis pervažiuoti per pomiškį, bet dėl purvo 
paslydai. 125-asis gulėjo ant šono, variklis užgeso. 
Bandei jį pakelti, tai buvo nelengva. 

Vėl ant jo užsėdęs ėmei maigyti paleidimo pe- 
dalą, bet degalų bakas buvo tuščias. Staiga pomiškį 
apšvietė galingas žibintas. Šviesos spindulys pavijo 
tave, kai bėgai pasislėpti už medžio. Dešinio bato 
aule apčiuopei durklo geležtę, visada nešiodavaisi 
tą Vermachto durklą... 

Taip, automobilis irgi sustojo kelyje ir tavo širdis 
nukrito į užkulnius, kai Damatei, kad masyvus si- 

luetas prisidėjo prie peties šautuvą. Vamzdis buvo 
nukreiptas į tave. Šūvio garsas susiliejo su perkūno 
driokstelėjimu. Žibintas buvo paguldytas ant auto- 
mobilio stogo. Paskui šviesa užgeso. 

Šuoliavai be kvapo. Skverbdamasis per krūmus 
apsidraskei rankas. Žibintas vis užsidegdavo, už nu- 
garos ištrykšdavo šviesos pluoštas ir nušviesdavo 
tavo kelią. Nieko nebegirdėjai, širdis daužėsi krūti- 
nėje. Purvo sluoksnis ant batų kliudė bėgti. Kumš- 
tyje spaudei durklą. 

Kiek laiko tęsėsi persekiojimas? Uždusęs šokinėjai 
tamsoje per išvartų kamienus. Suklupai užkliuvęs 
už kelmo ir išsitiesei ant pažliugusios žemės. 

Gulėdamas purve išgirdai riksmą, riaumojimą. 
Jis šoko ant tavo riešo ir bato kulnu pritrėškė plašta- 
ką. Paleidai durklą. Paskui užgriuvo tave, jo rankos 
prilipo prie pečių, viena siekė burnos, kita spaudė 
kaklą, o kelis įsirėmė į inkstus. Pabandei įkąsti į 
delną, bet dantimis sugriebei tik gabalą žemės. 

Laikė tave prispaudęs prie savęs. Taip gulėjote 
sulipę tamsoje... Lietus liovėsi. 

III 


Aleksas Barnis ilsėjosi lovoje, stovinčioje mansar- 
doje. Nieko neveikė, tik laukė. Vargino triukšmas - 
cikadų svirpimas dykvietėje. Pro langą Aleksas 
matė beformius naktyje išsiraizgiusius alyvmedžių 
siluetus, sustingusius keistomis pozomis. Marš- 
kinių rankove nusišluostė aitraus prakaito lašelių 
nusėtą kaktą. 

Plika elektros lemputė, kabanti ant laido, trau- 
kė debesis uodų. Kas penkiolika minučių Alek- 
sui trūkdavo kantrybė ir jis išpurkšdavo į debesį 
vabzdžių nuodų. Ant cementinių grindų driekėsi 
plati juosvai ruda sutraiškytų lavonų aureolė, pri- 
barstyta miniatiūrinių raudonų taškų. 

Aleksas sunkiai atsistojo, šlubuodamas, pasi- 
ramsčiuodamas lazda išėjo iš kambario ir nuslinko 
į vienišos Provanso fermos kažkur tarp Kanų ir 
Graso virtuvę. 

Šaldytuvas prikimštas įvairiausių produktų. Pa- 
siėmė skardinę alaus, atsikimšo ir ėmė gerti. Drū- 

tai atsiraugėjo, atsikimšo antrą skardinę ir išėjo iš 
namo. Tolumoje, alyvmedžiais pasišiaušusių kalvų 
papėdėje, mėnulio nutvieksta, žiburiuodama po 
giedru dangumi blizgėjo jūra. 

Aleksas atsargiai žengė keletą žingsnių. Skau- 
dėjo šlaunį, dilgčiojo. Tvarstis spaudė. Žaizda ne- 
bepūliavo jau dvi dienos, bet vis dar neužsitraukė. 
Kulka perskrodė raumenis, bet per stebuklą neuž- 
kliudė šlaunies arterijos ir kaulo. 

Aleksas atsirėmė ranka į alyvmedžio kamieną ir 
nusišlapino, aptėkšdamas srove neįtikėtiną daugy- 
bę šapelių tempiančių skruzdžių koloną. 

Vėl ėmė žįsti alaus skardinę, mėgaudamasis 
putomis, spjaudydamasis. Atsisėdo ant verandos 
suolo, išpūtė orą, dar kartą atsiraugėjo. Iš šortų 
kišenės išsitraukė pakelį „Gauloisses“* Alaus putos 
aptaškė riebaluotus, purvinus marškinėlius. Per 
audinį įsignybė į pilvą. Tarp nykščio ir smiliaus pa- 
juto odos raukšlę. Jis papilnėjo. Per tris priverstinio 
dykinėjimo savaites, tik ilsėdamasis ir valgydamas, 
ėmė storėti. 

Koja paspyrė dviejų savaičių senumo laikraštį. 
Žygio bato kulnas atskleidė veidą pirmame pusla- 
pyje. Jo veidą. Tekstas riebiomis raidėmis, vienoje 


* Prancūziškų cigarečių markė, vert. past. 

vietoje parašyta didžiosiomis: Aleksas Barnis - tai 
jo pavardė. 

Kita, mažesnė nuotrauka. Žmogus uždėjęs del- 
ną ant moters pečių, ant jo rankų kūdikis. Aleksas 
atsikrenkštė ir spjovė į laikraštį. Seilės su keliomis 
tabako kruopelėmis išsitaškė ant kūdikio veido. 
Aleksas nusispjovė dar kartą ir dabar pataikė į tai- 
kinį - į savo mažajai šeimynai besišypsančio faro 
veidą. Šiandien tas faras jau negyvas... 

Alaus likučius išpylė ant laikraščio, raidžių da- 
žai atsiskiedė ir nuotrauka išsiliejo, o popierius 
išbrinko. Stebėjo, kaip skystis teka ir po truputį 
sklaidosi ant popieriaus. Piktai sutrypė puslapį 
kojomis. 

Apėmė nerimas. Akys sudrėko, bet ašaros ne- 
ištryško; gerklėje besikaupianti rauda išseko ir jis 
liko sėdėti nejudėdamas. Ėmė lyginti tvarstį, su- 
tvarkė raukšlę ir vėl suveržė, žiogelį susegė kitoje 
vietoje. 
naktį. Pirmosiomis dienomis atvykus į fermą buvo 
beprotiškai sunku priprasti prie vienatvės. Nuo 
užkrėstos žaizdos kildavo temperatūra, spengė 
ausyse, prie nemalonių pojūčių prisidėjo cikadų 
svirpimas. Atidžiai stebėjo dykynę ir dažnai pasi- 
rodydavo, kad juda kokio nors medžio kamienas; 

nakties garsai kėlė nerimą. Iš rankų nepaleido re- 
volverio, net gulėdamas pasidėdavo jį ant pilvo. 
Bijojo, kad neišprotėtų. 

Krepšys su banknotais buvo šalia lovos. Iškišda- 
vo ranką pro metalinį lovos galą ir panardindavo 
į pinigų pluoštelius, vartydavo juos, čiupinėdavo 
ir mėgavosi tuo pojūčiu. 

Apimdavo euforija, staiga prapliupdavo juoktis 
ir pagalvodavo, kad po visko, kas įvyko, daugiau 
nieko nebenutiks. Jo neras. Čia jis saugus. Ma- 
žiausiai kilometro spinduliu jokio namo. O toliau 
atostogauja olandų ir vokiečių turistai, nusipirkę 
apgriuvusias Provanso fermas. Arba hipiai, lyg 
ožkų bandos. Puodžius... Nėra ko bijoti! Dieną jis 
pro žiūroną kartais apžiūrinėdavo kelią ir apylin- 
kes. Turistai traukdavo į ilgus pasivaikščiojimus, 
skynė gėles. Vaikai buvo neįtikėtinai šviesių plau- 
kų: dvi mergytės ir augesnis berniukas. Jų mama 
nuoga kaitinosi saulėje ant plokščio namo stogo. 
Aleksas ją stebėjo maigydamas tarpkojį ir keik- 
damasis... 


Jis grįžo į valgomąjį ketindamas išsikepti omle- 
tą. Valgė tiesiai iš keptuvės, nesukepusius likučius 
išdažė su duona. Paskui ėmė žaisti smiginį, bet 
pasvaidžius tekdavo eiti pasiimti strėliukių, todėl 

greitai pavargo. Tik atvykus dar veikė ir elektrinis 
biliardas, bet jau savaitė, kaip jis sugedęs. 

Įsijungė televizorių. Abejojo, ką išsirinkti: ves- 
terną per FR3 ar varjetė programą per pirmąjį ka- 
nalą. Vesternas buvo apie kažkokį perėjūną, kuris 
terorizavo visą kaimą, o paskui tapo teisėju. Tas 
tipas buvo kvailas, jis klajojo su lokiu, o jo galva 
atrodė keistai, buvo pasvirusi: banditas teisėjas 
liko gyvas, kai jį bandė pakarti... Aleksas išjungė 
garsą. 

Jis kartą matė vieną teisėją. Tikrą, su raudona 
mantija ir keista balta kailine apykakle. Teisin- 
gumo rūmuose Paryžiuje. Ten jį nusitempė Vin- 
centas, norėdamas parodyti prisiekusiųjų teismo 
nagrinėjamą bylą. Jo, Alekso, vienintelis bičiulis 
Vincentas buvo šiek tiek kuoktelėjęs. 

Šiandien padėtis nepavydėtina, mąstė Aleksas, 
Vincentas žinotų, kaip pasielgti tokioje situacijoje. 
Kaip ištrūkti iš šios skylės ir nepakliūti farams į 
rankas, kaip realizuoti banknotus, be jokios abejo- 
nės, jau suregistruotus, kaip išvykti į užsienį ir kaip 
ten apsisukti, kad liktum nepastebėtas. Vincentas 
kalbėjo angliškai, ispaniškai... 

Vincentas, beje, nebūtų taip kvailai įkliuvęs! 
Būtų numatęs, kad gali pasirodyti faras, kad lubose 
užmaskuota kamera, ji ir nufilmavo visus Alekso 


28 


žygdarbius. Ir ne bet kokius žygdarbius! Kaip jis 
staugdamas įsiveržia į banko skyrių ir nukreipia į 
kasininką revolverį... 

Vincentas būtų suskaičiavęs, kiek klientų pa- 
prastai ateina pirmadienį, svarbiausia - numatęs 
farą, kuris niekada tą dieną nedirbo. Prieš eida- 
mas apsipirkti į gretimą „Carrefour“, jis 10 valan- 
dą užsukdavo pasiimti grynųjų. Vincentas būtų 
užsidėjęs kaukę, šovęs į kamerą... Aleksas turėjo 
kaukę, bet faras ją nuplėšė. Vincentas nebūtų del- 
sęs nudėti tą tipą, kuris panoro suvaidinti didvyrį. 
Nepabūgęs net mirties... 

Bet jis, Aleksas, suakmenėjo iš nuostabos ir 
kažkiek laiko, sekundės dalį, uždelsė prieš priim- 
damas sprendimą: šauti tuojau pat! Aleksas leidosi 
užklumpamas, Aleksas gavo kulką į šlaunį, Aleksas 
išsvirduliavo lauk paplūdęs krauju su pilnu bank- 
notų krepšiu rankoje. Ne, Vincentas tikrai būtų 
apsisukęs mikliau! 

Vincento nėra. Niekas nežino, kur jis pasislėpė. 
Gal jis negyvas? Sakyk, ką nori, bet tai, kad jo tada 
nebuvo, prišaukė nelaimę. 

Vis dėlto Aleksas šio to išmoko. Kai dingo Vin- 
centas, susirado naujų draugų, kurie parūpino 
suklastotus dokumentus ir šią saugią slaptavietę, 
pasimetusią Provanso dykvietėje. Vincentas dingo 

maždaug prieš ketverius metus, nuo tada Alek- 
sas pasikeitė. Beveik nebeprisiminė tėvo fermos, 
traktoriaus, karvių. Jis tapo apsaugininku viename 
naktiniame klube Mo mieste. Kartais kokį šešta- 
dienio vakarą jo rankos lyg kultuvės neblogai pasi- 
darbuodavo tarp nusigėrusių triukšmingų klientų. 
Alekso rūbai buvo puikūs, jis mūvėjo storą žiedą, 
turėjo automobilį. Beveik tikras ponas! 

Taigi, mušėsi dėl kitų, kol galų gale ėmė many- 
ti, kad jei imtų muštis dėl savęs, tai nebūtų visai 
kvaila. Aleksas mušėsi, mušėsi, mušėsi. Vakarais, 
vėlai, Paryžiuje, turtingųjų kvartaluose, kai iš 
naktinių klubų, restoranų išeidavo lankytojai... 
Gausiai užderėdavo piniginių, vienos storesnės, 
kitos plonesnės, „Cartes Bleues“, su kuriomis taip 
patogu atsiskaityti už dabar jau impozantišką gar- 
derobą. 

Paskui Aleksui atsibodo taip sunkiai ir dažnai 
muštis dėl tikrai juokingų sumų. Vienas kartas 
banke, tegul net labai stipriai tektų susiremti, ir 
galėtų išsivaduoti iš muštynių visam likusiam gy- 
venimui. 

Jis drybsojo fotelyje žvelgdamas į tuščią tele- 
vizoriaus ekraną. Palei grindjuostę, visai šalia jo 
rankos, spygčiodama bėgo pelė. Jis greitai ištiesė 
ranką ir pirštai apglėbė mažą gauruotą kūnelį. Jau- 

tė, kaip iš baimės daužosi mažytė širdis. Prisiminė 
laukus, traktoriaus ratus, kurie išbaidydavo žiur- 
kes, gyvatvorėje besislepiančius paukščius. 

Pakėlė pelę prie savo veido ir ėmė iš lėto spausti. 
Jo nagai smigo į švelnų kailiuką. Spiegimas da- 
rėsi vis šaižesnis. Tada vėl į akis krito laikraščio 
puslapis, riebios raidės, jo nuotrauka ir tekstas su 
žurnalistų pliurpalais. 

Jis atsistojo, vėl išėjo į priebutį ir iš visų jėgų 
sviedė pelę tolyn į naktį. 


+ 


„Burnoje supelijusios žemės skonis, po tavimi lipnus 
purvas (kūnas jautė šiltą ir švelnų jo prisilietimą, 
nes perplyšo marškiniai), pelėsių, pūvančio medžio 
kvapas. Jo rankos lyg spaustuvai sugniaužė tavo ka- 
klą, spaudė veidą, tave sukaustė mėšlungiškai susi- 
traukę pirštai, sulenktą koją įrėmė į tavo juosmenį 
ir spaudė visu savo svoriu, lyg ketintų sugrūsti tave 
į žemę ir tu prasmegtum joje. 

Jis sunkiai kvėpavo, gaudė orą. Tu gulėjai ra- 
miai; reikia laukti, paprasčiausiai laukti. Durklas 
netoliese, žolėje, šiek tiek dešiniau. Tereikėjo kelių 
sekundžių, kad jis liautysi spaudęs. Tada galėtum 
kilstelėti strėnas, numesti jį nuo savęs, apversti, 

pagriebti durklą ir užmušti, užmušti, paleisti žarnas 
tam šunsnukiui! 

Kas jis toks? Beprotis? Sadistas, ieškantis pasis- 
maginimų girioje? Jūs ilgai abu gulėjote, skausmin- 
gai sukibę purve, klausydamiesi naktyje vienas kito 
kvėpavimo. Ar jis ketina tave nužudyti? Gal prieš 
tai išprievartauti? 

Girioje viešpatavo visiška tyla, giria buvo su- 
stingusi, lyg niekas joje negyventų. Jis neištarė nė 
žodžio, kvėpavo ramiau. Laukei judesio. Kol ranka 
ims siekti tavo tarpkojo? Kažko panašaus... Po tru- 
putį įveikei baimę, supratai, kad gali kovoti, smeigti 
pirštais jam į akis, įsikibti dantimis jam į gerklę. 
Bet nieko neįvyko. Gulėjai toje pačioje vietoje, po 
juo, laukei. 

Tada jis nusijuokė. Džiaugsmingai, nuoširdžiai, 
lyg vaikas. Lyg vaikas, kuriam ką tik įteikė Kalėdų 
dovaną. Juokas liovėsi. Išgirdai jo balsą, rimtą, be 
emocijų. 

- Nebijok nieko, mažyli, nejudėk, nedarysiu tau 
nieko blogo. 

Kairė jo ranka paleido tavo kaklą ir įjungė ži- 
bintą. Durklas tebebuvo kur buvęs, įsmigęs žolėje 
ne toliau kaip už dvidešimties centimetrų. Bet jis 
dar stipriau primygo koja tavo ranką ir nusviedė 
durklą tolyn. Tavo paskutinę galimybę... 

Padėjo žibintą ant žemės, griebė tave už plaukų, 
pasuko veidą į geltoną šviesą. Tave apakino. Vėl 
prakalbo. 

- Taip... tai tikrai tu! 

Kelis vis labiau spaudė tavo nugarą. Ėmei rėkti, 
bet jis prie tavo veido prispaudė kvepiantį skudurą. 
Stengeisi nepasiduoti, bet kai jis šiek tiek atleido 
savo gniaužtus, jau buvai be jėgų. Galingas juodas, 
kunkuliuojantis srautas ėmė tave nešti. 

Tu ilgai kapsteisi iš sąstingio. Prisiminimai neryš- 
kūs. Gal savo lovoje sapnavai košmarą, bjaurų sapną? 

Ne, buvo taip pat tamsu, kaip ir naktį, kai už- 
migai, bet dabar tu tikrai nemiegojai. Ilgai rėkei. 
Pabandei pajudėti, atsistoti. 

Bet tavo riešus veržė grandinės, ir kulkšnis taip 
pat, tad rankas ir kojas galėjai judinti tik labai men- 
kai. Tamsoje apčiupinėjai grindis, ant kurių gulėjai. 
Grindys kietos, uždengtos klijuote. Už tavęs minkšta 
siena. Grandinės tvirtai įkaltos į sieną. Įsispyręs koja 
į sieną ėmei traukti, bet jos būtų atlaikiusios ir daug 
galingesnę traukos jėgą. 

Tik tada suvokei, kad esi nuogas. Nuogas, vi- 
siškai nuogas, grandinėmis prirakintas prie sienos. 
Apčiupinėjai savo karščiuojantį kūną, stengeisi rasti 
žaizdų, nors nieko neskaudėjo. Bet tavo švelni lygi 
oda nebuvo žaizdota. 

Tame tamsiame kambaryje nebuvo šalta. Buvai 
nuogas, bet šalčio nejautei. Šaukei žmones, rėkei, 
staugei... Paskui ėmei verkti, daužydamas kumš- 
čiais į sieną, purtydamas grandines, kaukdamas iš 
bejėgiško pasiutimo. 

Tau atrodė, kad rėki keletą valandy. Atsisėdai 
ant klijuote dengtų grindų. Pagalvojai, kad tave 
apkvaišino narkotikais, kad visa tai tėra haliuci- 
nacijos, kliedesys... O gal tu šią naktį žuvai kelyje 
važiuodamas motociklu; šią akimirką mirties ne- 
atsimeni, bet galbūt prisiminsi? Taip, tu miręs, nes 
sukaustytas sėdi tamsoje ir nieko nebesuvoki... 

Bet ne, tu gyvas. Vėl ėmei rėkti. Sadistas tave su- 
gavo girioje, tačiau nepadarė nieko blogo, ne, nieko. 

Aš išprotėjau... Pagalvojai ir apie tai. Tavo balsas 
nusilpo, ėmė trūkčioti, užkimo, burna išdžiūvo, tu 
nebegalėjai rėkti. 

Tada pajutai troškulį. 


Numigai. Pabudęs vėl pajutai troškulį, susigūžęs 
tamsoje jis laukė tavęs. Kantriai laukė, kol tu miego- 
jai. Jis spaudė tavo gerklę, kibus ir iškrypęs. Šiurkš- 
čios, tirštos dulkės pripildė tavo burną, jų dalelės 
girgždėjo tarp tavo dantų; ne, tai nebuvo paprastas 
noras gerti, ne, tikrai kažkas kita, jo tu niekada 
nepažinai, jo skambus ir aiškus vardas nuaidėjo 
kaip botago pliaušktelėjimas: troškulys. 

Pabandei galvoti apie ką nors kita. Emei dekla- 
muoti eilėraščius. Retkarčiais atsitiesdavai ir šauk- 
davaisi pagalbos, daužydavai į sieną. Staugei - aš 
noriu gerti, paskui šnibždėdavai - aš noriu gerti, 
pagaliau ėmei mąstyti tik apie viena: noriu gerti. 
Aimanuodamas maldavai, nuolankiai prašei, kad 
tau duotų atsigerti. Emei gailėtis, kad pradžioje, 
pačioje pradžioje, nusišlapinai. Kiek galėdamas 
įtempei grandines, kad galėtum nusimyžti tolyn, 
kad klijuotės gabalas, patiestas ant žemės - tavo 
guolis, - liktų švarus. Aš tuoj nustipsiu iš troškulio, 
būčiau galėjęs išgerti savo myžalus... 

Tu vėl miegojai. Valandas ar tik keletą minučių? 
Neįmanoma nustatyti, kai esi nuogas, tamsoje, ne- 
turi jokio orientyro. 


Prabėgo daug laiko. Staiga tu supratai: įvyko klaida! 
Tave supainiojo su kažkuo kitu, juk ne tave nori taip 
kankinti. Tada sukaupei paskutines jėgas ir ėmei 
rėkti: 

- Pone, maldauju! Ateikite, jūs apsirikote! Aš 
esu Vincentas Moro! Jūs suklydote! Vincentas Moro! 
Vincentas Moro! 

Tada prisiminei žibintą girioje. Geltonos šviesos 
brūkšnį ant tavo veido ir duslų balsą, kuris ištarė: 
tai tikrai tu! 

Taigi, tu iš tikrųjų esi tu. 

Antra dalis 


NUODAI 


Tą pirmadienio rytą Rišaras Lafargas atsikėlė 
anksti. Laukė įtempta diena. Iššokęs iš lovos kiek 
paplaukiojo baseine ir papusryčiavo parke, mėgau- 
damasis ryto saule ir prabėgom skaitydamas šios 
dienos laikraščių antraštes. 

Prie mersedeso vairo laukė Rožė. Prieš išva- 
žiuodamas Rišaras užsuko pasisveikinti su dar 
miegančia Eva. Pabudino ją, švelniai plekštelėjęs 
per skruostą. Apstulbusi ji staiga pašoko. Antklodė 
nusmuko ir Rišaras pamatė gracingas jos krūtų 
linijas. Smiliaus galu perbraukė per krūtį nuo šon- 
kaulių iki spenelių. 

Ji nesuvaldė juoko, griebė už rankos ir ėmė ją 
traukti prie savo pilvo. Rišaras atitraukė ranką. At- 
sistojo ir išėjo iš kambario. Tarpduryje atsigręžė. 
Eva visiškai nusiklojo ir tiesė į jį rankas. Dabar 
juoktis buvo jo eilė. 

— Kvailys, - sušnypštė ji, - tu netveri savo kai- 
lyje! 

Jis gūžtelėjo pečiais, apsigręžė ir nuėjo. 

Po pusvalandžio jau buvo ligoninėje Paryžiaus 
centre. Jis vadovavo tarptautinę šlovę pelniusiam 
plastinės chirurgijos skyriui. Bet čia dirbdavo tik 
rytais, O po pietų vykdavo į savo kliniką Bulonėje. 

Užsidarė kabinete, nes norėjo perskaityti šios 
dienos operacijai parengtą medžiagą. Asistentai 
nekantriai laukė. Gerai viską apmąstęs apsivilko 
sterilius drabužius ir nuėjo į operacinį bloką. 


Salė - pakopomis kylantis amfiteatras, nuo ope- 
racinės ją skyrė langas. Laukė nemažas būrys žiū- 
rovų: gydytojų ir studentų. Jie klausėsi Lafargo 
aiškinimų, kurie sklido per balsą deformuojantį 
garsiakalbį. 

- Taigi, ant kaktos ir skruostų matome plačias 
keloidines juostas; tai nudegimai, atsiradę spro- 
gus cheminei šildyklei, praktiškai neliko nosies 
kaulo, nebėra akių vokų, tad dabar pamatysite 
dažniausiai taikomą gydymo būdą - laisvos odos 
plastiką. Panaudosime ne tik rankos, bet ir pilvo 
odą. 

Lafargas skalpeliu jau pjovė didelius keturkam- 
pius odos gabalus nuo paciento pilvo. Virš jo gal- 
vos žiūrovų veidai spaudėsi prie lango stiklo. Po 
valandos jis galėjo parodyti pirmą rezultatą; odos 

gabalai, suvynioti į ritinėlius, nuo operuojamojo 
rankos ir pilvo buvo perkeliami ant nudeginto vei- 
do ir išvyniojami. Pritvirtinti dvigubomis siūlėmis 
tie gabalai atkurs visiškai sunaikintą veido odą. 

Pacientą jau nešė iš operacinės. Lafargas nusi- 
plėšė kaukę ir baigė aiškinti. 

- Šiuo atveju pradėjome nuo būtiniausios inter- 
vencijos. Suprantama, ją reikės kartoti keletą kartų, 
kol gausime pageidaujamą rezultatą. 

Padėkojo auditorijai už dėmesį ir išėjo iš opera- 
cinės. Buvo jau po vidurdienio. Patraukė į netoliese 
esantį restoraną; pakelėje pamatė kvepalų parduo- 
tuvę. Užėjo vidun ketindamas nupirkti kvepalų 
flakonėlį ir tą patį vakarą padovanoti Evai. 


Po pietų Rožė nuvežė jį į Bulonę. Konsultacija buvo 
numatyta keturioliktą valandą. Lafargo pacientų 
eilė judėjo greitai; jauna mama atvedė sūnų su 
kiškio lūpa, daugybė nosių (pirmadienis - nosių 
diena): sulaužytos, atsikišusios, kreivos nosys... 
Lafargas čiupinėjo veidus abipus nosies pertvarų, 
rodė nuotraukas prieš ir po. Daugiausia kreipėsi 
moterys, bet atėjo ir keletas vyrų. 

Konsultacijai pasibaigus dirbo vienas, žiūrinėjo 
naujausius amerikiečių žurnalus. Rožė atvyko jo 
parsivežti aštuonioliktą valandą. 

Grįžęs į Vezinė pasibeldė į Evos duris, pasuko 
skląsčius. Ji sėdėjo prie pianino nuoga ir skambino 
sonatą, atrodo, nė nepastebėjo, kad įėjo Rišaras. Sė- 
dėjo ant taburetės, atsukusi nugarą. Juodi garbanoti 
plaukai sruogelėmis pleveno ant pečių, suduodama 
per klavišus, ji lingavo galvą. Jis gėrėjosi jos pilna 
raumeninga nugara, strėnų duobutėmis, sėdmeni- 
mis... Staiga ji nustojo skambinusi lengvą saldžią 
sonatą ir ėmė belsti pirmuosius Rišaro taip nemėgs- 
tamos ištraukos taktus. Kimiu balsu ji niūniavo pa- 
brėždama žemus garsus. Some day, he'll come along, 
The Man I love... Užbaigė disonuojantį akordą, nu- 
tilo ir strėnomis pasuko taburetę. Ji sėdėjo tiesiai 
prieš Rišarą, praskėtusi šlaunis, sugniaužtus kumš- 
čius pasidėjusi ant kelių; nepadorus iššūkis. 

Keletą sekundžių jis nepajėgė nuleisti akių nuo 
gaktą dengiančių tankių tamsių plaukų. Ji susirau- 
kė ir iš lėto dar plačiau praskėtė kojas, įbruko pirštą 
į savo organo plyšį ir vaitodama praskėtė lūpas. 

- Liaukis, - riktelėjo jis. 

Nevikriai ištiesė jai rytą nupirktą kvepalų fla- 
koną. Ji ironiškai nužvelgė jį nuo galvos iki kojų. 
Jis padėjo paketą ant pianino ir numetė jai peniu- 
arą - liepė apsivilkti. 

Staiga ji atsistojo, numetė peniuarą ir prisiplojo 
prie jo. Apsivijo rankomis jo kaklą ir ėmė trinti 

krūtinę į Rišaro liemenį. Norėdamas išsilaisvinti 
buvo priverstas atplėšti rankas. 

— Ruoškitės, - įsakė. - Diena buvo puiki. Iš- 
vykstame netrukus. 

— Man rengtis kaip kekšei? 

Jis šoko prie jos ir ranka suspaudė kaklą, ją pačią 
laikydamas toliau nuo savęs. Pakartojo įsakymą. Ji 
ėmė dusti nuo skausmo, teko skubiai paleisti. 

— Atleiskite, - sumurmėjo. - Prašau jūsų, ap- 
sirenkite. 

Susirūpinęs nulipo į pirmą aukštą. Nutarė per- 
žiūrėti gautą paštą ir taip nusiraminti. Nekentė 
namų rūpesčių, bet kai namie atsirado Eva, teko 
atleisti žmogų, kuriam iki tol patikėdavo tvarkyti 
korespondenciją. 

Suskaičiavo, kiek viršvalandžių dirbo Rožė, kiek 
teks mokėti už būsimas Linos atostogas, supainiojo 
darbo valandas, teko pradėti iš naujo. Kai salone pa- 
sirodė Eva, dar nebuvo atsitraukęs nuo popierių. 

Visa švytėjo, apsivilkusi juoda, metalinėmis 
plokštelėmis puošta dekoltuota suknele; kaklą 
juosė perlų nėrinys. Pasilenkė prie jo ir jis paju- 
to, kad balta oda dvelkia neseniai padovanotais 
kvepalais. 

Nusišypsojo ir įsikibo jam į parankę. Jis atsisėdo 
prie mersedeso vairo ir po kelių minučių atsidūrė 

Sen Žermeno miške, pilname iškylautojų, kuriuos 
viliojo malonus vakaras. 

Ėjo greta, padėjusi galvą jam ant peties. Iš pra- 
džių nesikalbėjo, paskui papasakojo jai apie ryto 
operaciją. 

— Tu man įkyrėjai, - išdainavo pusbalsiu. 

Šiek tiek įsižeidęs, jis nutilo. Ji paėmė jį už ran- 
kos ir linksmai žiūrėjo, ką darys. Panoro atsisėsti 
ant suoliuko. 

— Rišarai? 

Atrodo, jis neišgirdo, teko kreiptis dar kartą. 
Priėjo prie jos. 

— Norėčiau pamatyti jūrą. Jau labai seniai. Tu ži- 
nai, kad labai mėgau plaukioti. Vieną, tik vieną die- 
ną, pasižiūrėti į jūrą. Paskui darysiu, ką liepsi... 

Jis gūžtelėjo pečiais, paaiškino, kad to nebus dėl 
tam tikrų priežasčių. 

— Pažadu, kad nepabėgsiu. 

- Jūsų pažadai nieko neverti! Jūs ir taip darote 
tai, ko aš pageidauju! 

Susierzinęs mostelėjo ranka, paskui paprašė 
nutilti. Dar kiek paėjėjo iki vandens. Senos upėje 
burlentėmis plaukiojo jaunimas. 

Staiga ji sušuko: „Aš alkana!“ ir laukė, ką at- 
sakys Rišaras. Šis pasiūlė pavakarieniauti čia pat, 
restorane. 

Įsitaisė pavėsinėje, padavėjas atėjo priimti užsa- 
kymo. Ji valgė su apetitu; jis beveik nepalietė maisto. 
Eva susinervino lukštendama langusto uodegą, nes 
nelabai sekėsi; ėmė maivytis kaip vaikas. Jis nesusi- 
valdė ir ėmė juoktis. Ji taip pat ėmė juoktis ir Rišaro 
veidas įsitempė. Dieve mano, pagalvojo, kartais ji 
atrodo beveik laiminga! Neįtikėtina, neteisinga! 

Ji suprato, kad Lafargo nuotaika pasikeitė, ir nu- 
tarė išnaudoti situaciją. Ženklu parodė pasilenkti 
ir sušnibždėjo į ausį... 

— Rišarai, paklausyk. Ana, padavėjas nenulei- 
džia nuo manęs akių nuo pat vakarienės pradžios. 
Vėliau galėčiau susitvarkyti... 

— Nutilkite! 

— Rimtai, einu į tualetą, paskiriu jam pasimaty- 
mą ir tuoj pat susitvarkau krūmuose. 

Jis atšlijo, o ji šnibždėjo toliau, vis garsiau, ki- 
kendama. 

— Ne, tu nenori? Tu pasislėpsi ir galėsi viską 
matyti, pasistengsiu būti netoliese. Žiūrėk, jam net 
seilės varva... 

Jis išpūtė cigaretės dūmus tiesiai jai į veidą. Bet 
ji vis kalbėjo. 

— Ne? Iš tikrųjų? Bet juk iš pradžių tau patik- 
davo, kai darydavau tai greitomis, pasikėlusi suk- 
nelę? 

Iš pradžių Rišaras tikrai vesdavosi Evą į Ven- 
seno ar Bulonės miškus ir versdavo ją atsiduoti 
nakties praeiviams, o pats, pasislėpęs atžalynuose, 
stebėdavo jos nuopuolį. Paskui, bijodamas policijos 
reido (tai būtų katastrofa), išnuomojo butą Godo 
de Morua gatvėje. Nuo tada vertė Evą užsiiminėti 
prostitucija reguliariai du, tris kartus per mėnesį. 
To pakako numalšinti neapykantai. 

- Šiandien jūs nusprendėte būti nepakenčiama. 
Tuoj imsiu jūsų gailėtis! 

— Netikiu tavimi! 

Ji mane provokuoja, pamanė, nori mane įtikin- 
ti, kad gerai jaučiasi tame purve, kuriame verčiu 
gyventi, nori mane įtikinti, kad jaučia malonumą 
degraduodama. 

Ji tęsė savo žaidimą ir net surizikavo mesti iškal- 
bingą žvilgsnį į padavėją, kuris nuraudo iki ausų. 

— Nagi, eime, mes išvykstame! Gana. Jei jau taip 
norite „suteikti man malonumą, rytoj vakare vėl 
keliausime į pasimatymą, o galbūt paprašysiu jūsų 
šiek tiek pasišlaistyti šaligatviais... 

Eva nusišypsojo ir nenorėdama pasirodyti su- 
mišusi paėmė jį už rankos; jis žinojo, kaip jai sunku 
ištverti mokamas glamones ir kaip kenčia kiekvie- 
ną kartą, kai jis verčia ją parsiduoti. Kartais per 
veidrodį be amalgamos jis matydavo, kaip jos akys 

pritvinksta ašarų, o veidas persikreipia iš skausmo. 
Tada džiūgaudavo dėl tų kančių, jos buvo vienin- 
telė jo paguoda... 

Jie grįžo į vilą Vezinė. Ji nubėgo į parką, greitai 
nusirengė ir džiaugsmingai šūkaudama nėrė į ba- 
seiną. Dūko vandenyje, nardė, trumpai išbūdama 
po vandeniu. 

Kai išlipo iš baseino, Rišaras apgaubė ją dide- 
liu rankšluosčiu ir ėmė stipriai trinti. Ji leidosi 
šluostoma ir stebėjo žvaigždes. Paskui palydėjo ją 
į kambarį, kur ji, kaip ir kiekvieną vakarą, atsigulė 
ant demblio. Jis paruošė pypkę, opijaus rutuliukus 
ir ištiesė jai narkotikus. 

— Rišarai, - sumurmėjo ji, - tu pats didžiausis 
šunsnukis, kokį tik kada nors buvau sutikusi... 

Jis stebėjo, kad Eva surūkytų kasdienę dozę. Vers- 
ti nereikėjo, nes ji jau seniai jautė narkotikų badą. 


+ 


sv Tv-- 


Po troškulio atėjo alkis. Iš pradžių išdžiūvo gerklė, 
paskui apėmė jausmas, lyg burną draskytų aštria- 
briauniai akmenys, o tada prasidėjo baisūs skaus- 
mai įvairiose pilvo vietose, kažkieno rankos spaudė 
tavo skrandį, jį degindavo ir imdavo tampyti mėš- 
lungis... 

Jau daug dienų (taip, kad imtų taip skaudėti, 
turėjo praeiti daug laiko), jau daug dienų tu puvai 
šiame kampe. Kampe? Ne... Dabar tau atrodė, kad 
kambarys, kuriame tu įkalintas, pakankamai erd- 
vus, nors ir nebuvai tuo įsitikinęs. Nuo sienų atsi- 
mušantis tavo riksmo aidas, prie tamsos įpratusios 
akys beveik leido tau „matyti“ kalėjimo sienas. 

Nuolatos kliedėjai ir tie kliedesiai tęsėsi valandų 
valandas. Sudribęs varganame guolyje nebesikėlei. 
Kartais įniršdavai ant grandinių ir kandžiodavai 
metalą urgzdamas kaip laukinis žvėris. 

Kažkada buvai matęs filmą, dokumentinį filmą 
apie medžioklę: graudūs vaizdai, kaip lapės koja 
patenka į spąstus ir ji graužia ją, plėšo gabalais, 
kol išsilaisvina iš spąstų. Tada suluošintas žvėris 
gali pasprukti. 

Bet tu negali pergraužti savo riešų ar kulkšnių. 
Jie ir taip kruvini dėl nuolatinio odos trynimosi į 
metalą. Karšta ir slogu. Jei dar būtum galėjęs gal- 
voti, būtum bijojęs gangrenos, infekcijos, kad imsi 
pūti pradedant nuo galūnių. 

Svajojai tik apie vandenį, srovę, lietų, nesvar- 
bu apie ką, svarbu, kad būtų galima gerti. Tapo 
labai sunku šlapintis. Šlapinantis kiekvieną kartą 
vis labiau skaudėdavo inkstus. Skausmas ilgai ke- 
liaudavo per tavo organą, kol ištrykšdavo keli šilti 


48 


lašai. Varteisi savo išmatose, sudžiūvusiose į luobą 
ant tavo odos. 

Keista, tačiau miegas buvo ramus. Miegojai sun- 
kiai, įveiktas nuovargio, bet prabudimas būdavo 
baisus: vėl prasidėdavo haliucinacijos. Tamsoje ty- 
kojo pabaisos, pasirengusios šokti ant tavęs ir suės- 
ti. Tau atrodė, kad girdi, kaip cementą gremžia jų 
nagai, o tamsoje tyko žiurkės, įbedusios į tave savo 
geltonas akis. 

Šaukei Aleksą, bet tavo riksmas gerklėje pavirs- 
davo gergždimu. Jei jis būtų čia, sutraukytų grandi- 
nes, žinotų, ką daryti. Aleksas rastų būdą išsisukti, 
jis suktas valstietis. Aleksas! Tau dingus, jis turėjo 
tavęs ieškoti. Kada tu dingai? KADA? 

Bet Jis atėjo. Nežinau, dieną ar naktį. Tiesiai 
prieš tave atsivėrė durys. Iš pradžių išvydai akinantį 
stačiakampį šviesos pluoštą. 

Durys užsivėrė, bet Jis įėjo, Jis buvo tavo kalėjimo 
erdvėje. 

Užgniaužei kvapą, klauseisi menkiausio šlame- 
sio, tupėdamas prie sienos, apdujęs lyg netikėtai 
į šviesą patekęs tarakonas. Buvai tik sotaus voro 
belaisvis vabzdys, jis taupė tave kitiems pietums. 
Sugavo tave, kad galėtų ramiai tavęs paskanauti, 
kai užsimanys tavo kraujo. Įsivaizdavai jo apžėlu- 
sias kojas, dideles išsprogusias nepermaldaujamas 

akis, minkštą pilvą, prikimštą mėsos, virpantį, pilną, 
nuodingus dantis, juodą burną, kuri iščiulps tavo 
gyvastį. 

Staiga tave apakino galingas prožektorius. Tu bu- 
vai vienintelis aktorius artėjančios mirties scenoje, 
pasirengęs suvaidinti paskutinį veiksmą. Matei prie- 
šais fotelyje sėdintį siluetą, maždaug už trijų keturių 
metry. Bet jis buvo už prožektoriaus skleidžiamos 
šviesos, tad negalėjai įžvelgti pabaisos bruožų. Jis už- 
sikėlė koją ant kojos, sunertomis rankomis pasirėmė 
smakrą ir nejudėdamas žiūrėjo į tave. 

Nežmoniškomis pastangomis pabandei išsitiesti 
ir klūpėdamas, sudėjęs rankas lyg maldai, paprašei 
gerti. Žodžiai pynėsi tavo lūpose. Maldavai ištiesęs 
į jį rankas. 

Jis nepajudėjo. Sumurmėjai savo pavardę: Vin- 
centas Moro, klaida, Pone, įvyko klaida, aš - Vin- 
centas Moro. Paskui nualpai. 

Kai atsipeikėjai, jo jau nebebuvo. Tada supra- 
tai, kas yra neviltis. Prožektorius tebedegė. Pamatei 
savo kūną, votis ant odos, pritvinkusias pūlių, pur- 
vo sluoksnį, grandinių nutrintus riešus ir kulkšnis, 
sudžiūvusius šūdo gabalus, prilipusius prie šlaunų, 
ilgiausius nagus. 

Stipri balta šviesa vertė tave ašaroti. Kol jis grį- 
žo, vėl prabėgo daug laiko. Jis vėl atsisėdo į fotelį 

prieš tave. Prie kojų pasidėjo daiktą, kurį tuoj pat 
atpažinai. Asotį... Vandens? Klūpėjai keturpėsčias, 
nuleidęs galvą. Jis priėjo artyn. Išpylė visą ąsotį ant 
tavo galvos. Tu ėmei lakti iš balutės ant grindų. Dre- 
bančiomis rankomis braukei per plaukus, norėda- 
mas išsunkti vandens, ir laižei jį nuo delnų. 

Jis nuėjo dar vieno ąsočio, kurį išgėrei iš karto, 
godžiai. Tada tavo pilve kilo stiprus skausmas ir 
po savimi paleidai skystą išmatų srovelę. Jis žiūrėjo 
į tave. Tu nenusigręžei į sieną, kad išvengtum jo 
žvilgsnio. Susirietęs prie jo kojų nurimai, džiaugeisi, 
kad gavai atsigerti. Tu buvai niekas, tik ištroškęs, 
išalkęs ir užguitas gyvulys. Gyvulys, kuris kadaise 
vadinosi Vincentas Moro. 

Jis nusijuokė tuo pačiu vaikišku juoku, kurį jau 
buvai girdėjęs girioje. 


Jis grįždavo dažnai ir duodavo atsigerti. Tau jis at- 
rodė didžiulis už prožektoriaus skleidžiamos šviesos 
rato, jo milžiniškas grasus šešėlis uždengdavo kam- 
barį. Bet tu nebebijojai, nes duodavo tau gerti; tai 
ženklas, manei, kad jis ketina palikti tave gyvą. 
Paskui atsinešė skardinį katiliuką, pilną rausvos 
košės su mėsos rutuliukais. Įkišo ranką į katiliuką, 
sugriebė tave už plaukų ir užvertė galvą. Valgei iš jo 
rankos, čiulpei padažu varvančius jo pirštus. Buvo 

skanu. Jis leido tau valgyti toliau, gulint ant pilvo, 
veidą pusiau panardinus į dubenėlį. Nepalikai nė 
kąsnelio buzos, kurios tau davė šeimininkas. 

Košė kasdien buvo ta pati. Jis ateidavo į tavo 
kalėjimą, paduodavo dubenėlį ir ąsotį ir žiūrėdavo, 
kaip tu ryji. Paskui juokdamasis išeidavo. 

Iš lėto ėmė grįžti jėgos. Sutaupydavai šiek tiek 
vandens, kad galėtum nusiprausti, o reikalus atlik- 
davai tame pačiame kampe, į dešinę nuo klijuotės 
patiesalo. 

Kilo klastinga viltis: šeimininkui tu reikalingas. 


+ 


Aleksas staiga pašoko. Dykvietės tylą trikdė mo- 
Nusižiovavo, burnoje bjaurus skonis, liežuvis ap- 
sunkęs nuo alkoholio: alus, paskui džinas, maukė 
per naktį, kad galėtų užmigti. 

Pagriebęs žiūronus nukreipė juos į kelią. Visa 
olandų turistų šeimyna susigrūdo į landroverį, vai- 
kai pasiėmė kastuvėlius ir graibštus. Diena prie 
jūros. Jaunoji šeimos mama vilkėjo bikinį, sunkios 
krūtys tempė ploną maudymosi kostiumėlio audi- 
nį. Aleksą kamavo rytinė erekcija... Kiek laiko jis 
neturėjo moters? Mažiausiai šešias savaites? Taip, 

paskutinė buvo mergina iš fermos. Bet tai buvo 
seniai. 

Jos vardas Ani, vaikystės draugė. Matydavo ją 
mokyklos kieme, rausvais plaukais, su kasytėmis. 
Tai kitas, beveik pamirštas gyvenimas. Alekso 
kvailio, Alekso plūgo brolio gyvenimas. Nedaug 
laiko likus iki banko užpuolimo jis nuvažiavo pas 
amžinai mėšlinus tėvus! 

Lietingą popietę savo automobiliu, garsiai burz- 
giančiu fordu, įsuko į fermos kiemą. Tėvas laukė 
priebutyje. Aleksas didžiavosi savo drabužiais, ba- 
tais, naujo, nemalonaus žemės kvapo atsikračiusio 
žmogaus išvaizda. 

Tėvas buvo truputį nepatenkintas. Nešvarus 
darbas vaidinti kietuolį naktiniuose klubuose. Bet 
pinigas turėtų būti neblogas: sūnus gražiai apsiren- 
gęs! O rankos, manikiūras tėvą apstulbino. Veide 
nušvito džiugi šypsena. 

Vienas priešais kitą susėdo didžiajame kam- 
baryje. Tėvas ištraukė duonos, dešros, pašteto ir 
litrą raudonojo, paskui pradėjo valgyti. Aleksas tik 
užsidegė cigaretę ir nekreipė dėmesio, kad į gars- 
tyčių stiklinaitę įpilta vyno. Motina stovėjo greta 
dirbantys Luji ir Renė. Apie ką jie galėjo kalbė- 
tis? Apie tai, koks oras, ar apie tai, koks oras bus? 

Aleksas atsistojo, nuoširdžiai pliaukštelėjo tėvui 
per petį ir išėjo į pagrindinę kaimo gatvę. Namų 
languose sujudo užuolaidos: slapta sekė plevėsą 
Barnio sūnų... 

Aleksas užėjo į „Cafė des Sports“, norėjo apstul- 
binti ten sėdinčiuosius, apėjo visus. Keli seniai žaidė 
kortomis, smarkiai daužydami kumščiais į stalą, kai 
jas atidengdavo, du ar trys vaikiščiai varžėsi prie 
elektrinio biliardo. Aleksas didžiavosi savo sėkme. 
Spaudė visiems rankas, išgėrė į visų sveikatą. 

Gatvėje susitiko ponią Moro, Vincento motiną. 
Graži moteris, aukšta, liekna, anksčiau elegantiška. 
Bet dingus sūnui staiga suseno, susitraukė, ėmė 
rengtis bet kaip. Susikūprinusi, vos pavilkdama 
kojas apsipirkdavo kooperatyvo parduotuvėje. 

Ji kiekvieną savaitę įprato lankytis Mo žandar- 
merijoje ir klausinėti, kaip juda sūnaus paieška. 
Vilties nebuvo jau ketveri metai. Ji dėjo skelbimus 
su Vincento nuotraukomis į daugybę laikraščių, 
rezultato jokio. Žandarai jai paaiškino: Prancūzi- 
joje kiekvienais metais dingsta tūkstančiai žmonių 
ir dažniausiai jie nerandami. Vincento motociklas 
stovėjo garaže, žandarai jį grąžino prieš tai apžiū- 
rėję. Pirštų atspaudai tik Vincento. Motociklą rado 
gulintį ant šlaito, priekinis ratas deformuotas, ben- 
zino nelikę. Girioje neaptikta jokių pėdsakų. 

Aleksas pernakvojo namie. Vakare vyko pasilinks- 
minimas, buvo šeštadienis. Atėjo ir Ani, tokia pat 
rusvaplaukė, kiek pastorėjusi; ji dirbo šparaginių 
pupelių konservų fabrike gretimame kaime. Alek- 
sas pašoko su ja lėtą šokį ir nusivežė į mišką šalia 
kaimo. Jie mylėjosi automobilyje, nepatogiai įsi- 
taisę ant atlenktų sėdynių. 

Kitą dieną Aleksas pabučiavo senukus ir išva- 
žiavo. Po aštuonių dienų užpuolė banko „Crėdit 
Agricole“ skyrių ir nudėjo farą. Kaime visi turėjo 
išsaugoti laikraščio puslapį su nuotraukomis: di- 
dele Alekso ir mažesne faro šeimos. 


Aleksas atvyniojo tvarstį: randas buvo karštas, 
žaizdos pakraščiai ryškiai raudoni. Pabarstė šlau- 
nį milteliais, kurių davė draugas, paskui vėl uždėjo 
tvarstį, tvirtai prispaudė naują kompresą. 

Varpa tebebuvo sukietėjusi, beveik skausminga. 
Ėmė įnirtingai masturbuotis galvodamas apie Ani. 
Jis niekada neturėjo daug merginų. Tekdavo joms 
mokėti. Kol kartu buvo Vincentas, viskas ėjosi 
lengviau. Vincento panas galėjai vežimu vežti. 
Jie dažnai kartu eidavo į vakarėlius. Vincentas 
šokdavo, kviesdavo visas salėje susispietusias ka- 
tytes. Aleksas įsitaisydavo prie baro ir gerdavo alų. 
Žiūrėdavo, kaip veikia draugas. Vincentas meiliai 

šypsodavosi merginoms. Būtų galėjęs gyvas patek- 
ti į rojų. Mandagiai linkteldavo galvą, savotiškas 
kvietimas, rankos glamonėdamos slysdavo išilgai 
jų nugarų, nuo klubų iki pečių. Atsivesdavo mer- 
ginas prie baro ir supažindindavo su Aleksu. 

Kai sekdavosi, po Vincento pasimylėdavo ir 
Aleksas, bet taip atsitikdavo ne visados. Kai ku- 
rios maivydavosi. Jos nenorėdavo Alekso, tokio 
stipraus, apžėlusio kaip lokio, tvirto, rimto... Ne, 
joms labiau patiko Vincentas, gležnas ir neapžėlęs, 
trapus, Vincentas ir jo liežuvis! 


Aleksas masturbavosi paskendęs prisiminimuose. 
Įaudrintoje vaizduotėje keitėsi kartu mylėtų mergi- 
nų paveikslai. O Vincentas, pamanė, tas šunsnukis 
Vincentas mane paliko; gal jis Amerikoje glėbes- 
čiuoja kino aktores! 

Nuogos moters fotografija greta lovos, kalen- 
doriaus iliustracija, puošė kalkėmis baltintą sieną. 
Aleksas užsimerkė ir sperma nutekėjo į ranką, šilta 
ir riebi. Nusišluostė kompresu ir nulipo į virtuvę 
išsivirti kavos, išvirė labai stiprią. Kol kaito van- 
duo, nustūmęs nešvarių lėkščių krūvą, pūpsančią 
praustuve, pakišo galvą po čiaupu. 

Iš lėto išgėrė garuojantį puodelį kramsnodamas 
sumuštinio liekanas. Karštis kieme buvo tvankus, 

saulė jau aukštai danguje. Aleksas įjungė radiją, 
R. T. L. stotį, norėjo pasiklausyti žaidimo „Lagami- 
nas“, kurį vedė Driukeris. Aleksui buvo nusispjauti 
į „Lagaminą“, bet smagu klausytis tų nevykėlių, 
nesugebančių atsakyti į klausimą ir negaunančių 
pažadėtų trokštamų pinigų... 

Jam nusispjauti, nes pinigų jis neprarado. Jo 
lagamine (tai buvo ne lagaminas, o krepšys) guli 
keturi milijonai. Turtas. Daug kartų skaičiuodavo 
ir perskaičiuodavo ryšulius, naujus, traškančius 
banknotus. Enciklopedijoje pasižiūrėjo, kas tie ant 
banknotų pavaizduoti žmonės. Volteras, Paskalis, 
Berliozas, keista, kai tavo nuotrauka ant banknotų; 
lyg pats taptum šlamančiais! 

Atsigulė ant kanapos ir vėl ėmėsi dėlionių, tu- 
rinčių daugiau nei du tūkstančius detalių. Ture- 
no, Lanžė pilys. Jas netrukus baigs. Pirmą dieną 
palėpėje rado keletą dėžučių „Hellerio“ kons- 
truktorių. Naudodamasis klijais, dažais, lipdu- 
kais sumeistravo „Stukas“, „Spitfire“*, taip pat 
automobilį: 1935 metų „Hispano Suiza“. Viskas 
gulėjo ant grindų, ant plastikinio stovo, kruopš- 
čiai nudažyta. Paskui nebeliko konstruktorių, tada 
Aleksas sumeistravo savo tėvų fermą, abu namus, 


* Vokiškų ir angliškų kovos lėktuvų markės, vert. past. 

priestatus, tvorą... Maketai iš suklijuotų degtukų 
atrodė nelabai vykę, naivūs, tačiau jaudino. Trū- 
ko tik traktoriaus ir Aleksas iškirpo jį iš kartono 
gabalo. Paskui atidžiau pasirausė palėpėje ir rado 
dėlionę. 


Ferma, kurioje slapstėsi, priklausė vienam iš drau- 
gų, su juo susipažino naktiniame klube, kuriame 
dirbo apsauginiu. Galėjai čia gyventi savaičių sa- 
vaites ir nebijoti, kad nelaiku užsuks koks nors 
smalsus kaimynas. Bičiulis parūpino ir asmens 
kortelę, bet Alekso veidas jau buvo pernelyg iš- 
garsėjęs, jis turėtų kaboti visuose šalies komisari- 
atuose, atitinkamai aprašytas. Farai nekenčia, kai 
žudomi jų žmonės. 

Dėlionių detalės atkakliai nenorėjo gultis į savo 
vietas. Tai buvo dangaus gabalas, visiškai žydras, 
tokį labai sunku atkurti. Pilių bokšteliai, pakelia- 
masis tiltas, tai nesudėtinga, bet dangus? Tuščias 
ir giedras, apgaulingas. Aleksas susinervino, iš- 
sklaidė detales, paskui iš naujo dėliojo paveikslą, 
ko! galop išardė. 


Ant grindų, visai šalia medinio padėklo, ant kurio 


jis dėliojo paveikslą, vaikštinėjo voras. Kresnas, 
šlykštus. Jis išsirinko sienos kampą ir ėmė regzti 

savo tinklą. Iš apvalaus pilvo be paliovos tįso siūlas. 
Dirbo atidžiai ir nesustodamas. Įžiebęs degtuką 
Aleksas nudegino gabaliuką voro išausto audeklo. 
Voras puolė į paniką, ėmė dairytis aplink, laukda- 
mas pasirodant priešo, paskui, kadangi degtukas 
nebuvo įrašytas jo genuose, vėl ėmėsi darbo. 

Mezgė nepavargdamas, pynė savo tinklą, tvirti- 
no jį prie sienos nelygumų, išnaudojo menkiausią 
medžio atplaišėlę. Aleksas paėmė nuo grindų ne- 
gyvą uodą ir metė į naujutėlį tinklą. Voras puolė 
artyn, pasisukiojo apie nematytą daiktą, bet nesu- 
sidomėjo. Aleksas suprato abejingumo priežastį: 
uodas buvo negyvas. Šlubuodamas išėjo į prieangį 
ir atsargiai pagavo naktinį drugelį, pasislėpusį po 
čerpe. Sviedė jį į tinklą. 

Įsipainiojęs į siūlus drugelis ėmė spurdėti. 
Voras skubiai prišoko ir storomis letenomis ap- 
raizgė grobį, paskui suvyniojo į kokoną, kad galė- 
tų nusitempti į sienos plyšį ir pasidėti būsimoms 
vaišėms. 


+ 


Sėdėdama prie tualetinio stalelio Eva veidrody- 
je tyrinėjo savo veidą. Vaikiškas veidas su dide- 
lėmis liūdnomis, migdolinėmis akimis. Smiliumi 

lengvai perbraukė per smakro odą, pajuto kietą 
kaulą, smakro smaigalį, po mėsingomis lūpomis 
apčiuopė dantų reljefą. Skruostikauliai atsikišę, 
nosis riesta, subtiliai lenkta, švelni. 

Šiek tiek pasuko galvą, palenkė veidrodį; at- 
vaizdas darė keistą įspūdį. Pernelyg tobulas vei- 
das, jame ryškėja nerimas dėl to, kad jis pernelyg 
žavus. Dar nė vienas vyras neatsispyrė jos traukai, 
nė vienas neliko abejingas. Ne, joks vyras negali 
įspėti jos paslapties, nežino, iš kur toji žodžiais 
nenusakoma aura, gaubianti visus jos kerinčius 
plastiškus judesius. Ji traukė visus vyrus, supras- 
davo, kad ja domisi, atspėdavo jų geismą, žaisdavo 
jų sumišimu, kai jie susidurdavo su ja. 

Tas sugebėjimas sugundyti žadino joje skirtingus 
jausmus: būtų norėjusi visus atstumti, nuvyti, atplėš- 
ti nuo savęs, sukelti pasibjaurėjimą, tačiau atkeršyti 
galėjo tik tuo, kad pati to nenorėdama žavėjo vyrus; 
juokingas, bet vienintelis įmanomas kerštas. 

Ji pasidažė, paskui iš dėklo išsitraukė molbertą, 
išsidėliojo dažus, teptukus ir drobėje ėmė tapy- 
ti pradėtą paveikslą. Rišaro portretą. Nerangaus 
storžievio. Jis sėdi ant kėdės, išskėtęs šlaunis, persi- 
rengęs moterimi, su kandikliu lūpose, vilki rausvą 
suknelę, su korsetu ir juodomis ilgomis kojinėmis, 
pėdos įspraustos į aukštakulnius batelius... 

Palaimingai šypsosi, atrodo žioplokas. Jo dirb- 
tinės juokingos krūtys iš prikimštų į liemenėlę 
skudurų apgailėtinai gula ant nudribusio pilvo. 
Veidas nutapytas maniakiškai tiksliai, nusėtas rau- 
donų išsiplėtusių kraujagyslių... Žiūrėdamas į dro- 
bę nejučia įsivaizdavai šio groteskiško, apgailėtino 
žmogus balsą, kimų, duslų, pavargusios prasčiokės 
balsą... 


+ 


Ne, šeimininkas tavęs neužmušė, bet vėliau tu to 
gailėjaisi. Dabar su tavimi elgėsi geriau. Maudydavo 
vandens srove. Apipildavo šiltu vandeniu iš laistyti 
skirtos žarnos, net duodavo gabalėlį muilo. 

Prožektorius švietė visą laiką. Naktį pakeitė aki- 
nanti diena, dirbtinė, šalta, nesibaigianti. 

Šeimininkas ateidavo kelioms valandoms, sės- 
davosi į fotelį priešais, atidžiai sekdavo menkiausią 
tavo judesį. 

Per pirmuosius stebėjimo seansus nedrįsdavai 
nieko sakyti, bijojai jį supykinti, kad vėl netektų 
kęsti troškulio, badauti dėl nežinia kokios kaltės, 
kurią tu, atrodo, turi išpirkti. 

Paskui įsidrąsinai. Atsargiai paklausei, kuri 
šiandien diena, nes norėjai žinoti, kiek laiko tu čia 

įkalintas. Jis iš karto atsakė šypsodamasis: spalio 
23-ioji. Laikė tave įkalinęs ilgiau nei du mėnesius. 
Du mėnesiai čia, badaujant, kenčiant troškulį, o 
kiek laiko teko valgyti iš jo rankos, ėsti iš katiliuko, 
padėto prie jo kojų, praustis po vandens srove? 

Pravirkai, paklausei, kodėl taip elgėsi. Šį kartą jis 
nieko neatsakė. Matei jo neįskaitomą veidą, vaini- 
kuojamą žilų plaukų, veidą, kuriame buvo kažkas 
kilnaus, gali būti, kad tą veidą kažkur jau buvai 
matęs. 

Jis ateidavo į tavo kalėjimą ir pasilikdavo, sėdė- 
davo šaltas. Išeidavo, bet ir vėl grįždavo. Pradžioje 
kamavę košmarai dabar, kai atsipalaidvai, dingo. 
Galbūt jis dėdavo į košę raminamyjų. Žinoma, 
nerimas liko, bet jis buvo kitoks: įsitikinai, kad liksi 
gyvas, priešingu atveju, manei, jis jau būtų tave 
nužudęs... Jo tikslas nebuvo priversti tave merdėti, 
nykti, džiūti, kol numirsi. Tikslas buvo kitas. 


Po kiek laiko pasikeitė ir tavo valgymo ritualas. Šei- 
mininkas pastatydavo prieš tave sulankstomą stalą 
ir taburetę. Duodavo plastmasinę šakutę ir peilį, 
tokius kaip lėktuve. Dubenėlį pakeitė lėkštė. Netru- 
kus valgis tapo normalus: vaisiai, daržovės, sūriai. 
Valgymas tapo tau didžiuliu malonumu ir mintyse 
persijodavai pirmųjų dienų prisiminimus... 

Grandinių tau nenuėmė, bet šeimininkas gydė 
žaizdas, atsiradusias dėl to, kad metalas trynė tavo 
riešus. Tepdavai žaizdas tepalu, paskui jis užvynio- 
davo elastinį tvarstį ant rankos po grandine. 

Viskas buvo geriau, bet šeimininkas tylėjo. O tu pa- 
sakojai apie save. Jis labai atidžiai klausėsi. Negalėjai 
pakęsti to tylėjimo. Norėjai kalbėti, kartoti įvairius 
pasakojimus, anekdotus iš vaikystės, kalbėti iki išseki- 
mo, bet įrodyti sau, įrodyti jam, kad nesi gyvulys! 

Dar vėliau tavo maistas staiga labai pagerėjo. 
Tau duodavo vyno, prašmatnių valgių, kuriuos tu- 
rėjo užsakyti kavinėje. Indai prabangūs. Prikausty- 
tas prie sienos, nuogas ant taburetės kimšai ikrus, 
lašišą, šerbetus ir pyragaičius. 

Jis atsisėsdavo greta ir bpadavinėdavo patiekalus. 
Atsinešdavo grotuvą ir jūs klausydavotės Šopeno, 
Listo. 

Žmoniškiau išsprendė ir tavo gamtinių poreikių 
problemą. Ištiesęs ranką galėjai pasiekti higieninį 
kibirą. 

Pagaliau atėjo diena, kai tave išvedė iš kameros. 
Nuimdavo grandines ir vedžiodavo po rūsį, laiky- 
damas už pavadėlio. Lėtai sukdavai ratus aplink 
prožektorių. 

Kad tau neprailgtų, šeimininkas atnešė knygų. 
Klasikai: Balzakas, Stendalis... Licėjuje nekentei 

literatūros, bet šioje skylėje, būdamas vienišas, pra- 
rijai tuos veikalus, sėdėdamas parietęs kojas skur- 
džiame guolyje ant paklodės iš klijuotės, pasirėmęs 
alkūnėmis į sulankstomą staliuką. 

Tavo pramogos po truputį darėsi vis įdomesnės. 
Šeimininkas stengėsi suteikti daugiau malonumų. 
Hi-Fi, plokštelės, net elektroniniai šachmatai: laikas 
bėgo greitai. Sureguliavo prožektoriaus šviesą, kad 
tavęs neakintų. Audeklo gabalas išsklaidydavo su- 
kiojamo prožektoriaus šviesą ir rūsys prisipildydavo 
šešėlių: daugelio tavo paties šešėlių. 


Visi tie pokyčiai: dingęs šeimininko brutalumas, 
prabanga po truputį palengvino vienatvę, tu pa- 
miršai baimę, ar bent jau ji gerokai sumažėjo. Jau 
pamanei, kad tau netinka nuogumas ir grandinės, 
kuriomis buvai sukaustytas. 

Tave ir toliau vedžiodavo su pavadėliu. Buvai 
išsilavinęs, protingas gyvulys. Kamavo sutrikusi at- 
mintis, kartais aštriai pajusdavai savo būklės nere- 
alumą, absurdiškumą. Taip, degei noru išklausinėti 
šeimininką, bet jis nepageidavo leistis į ilgas šnekas, 
tenkinosi tuo, kad rūpinosi tavo patogumais. Klau- 
sinėjo, ko pageidautum vakarienei, ar tau patinka 
ši plokštelė. 

Kur dabar tavo kaimas, motina? Tavęs turėjo 
ieškoti? Draugų veidai nyko iš atminties ir tirpo 

tirštame rūke. Nebegalėjai prisiminti Alekso bruožų, 
jo plaukų spalvos... Kalbėdavai pats vienas, susi- 
vokdavai, kad niūniuoji vaikiškas melodijas, tolima 
praeitis grįždavo netikėtais ir miglotais gūsiais; stai- 
ga iškildavo seniai pamiršti vaikystės vaizdai, jie bū- 
davo labai ryškūs, bet irgi išnykdavo migloje. Laikas 
slinkdavo tai labai pamažu, tai greitai, nebežinojai, 
praėjo minutė, dvi valandos ar dešimt mety? 

Šeimininkas pastebėjo krizę ir norėdamas jos 
išvengti davė žadintuvą. Skaičiavai valandas, susi- 
žavėjęs stebėjai, kaip sukasi rodyklės. Laikas buvo 
nerealus: dešimta valanda, dvidešimt antra valan- 
da, antradienis ar sekmadienis? Tai buvo nesvarbu; 
tu vėl galėjai reguliuoti savo gyvenimą: vidurdienį 
aš noriu valgyti, vidurnaktį noriu miego. Atsirado 
ritmas, kažkas, už ko galėjai užsikabinti. 

Prabėgo keletas savaičių. Tarp šeimininko dova- 
ny radai poką popieriaus, pieštukų, trintuką. Ėmei 
piešti, iš pradžių nevykusiai, paskui atgavai turė- 
tus įgūdžius. Škicavai beveidžius portretus, burnas, 
chaotiškus peizažus, jūrą, didžiules uolas, gigan- 
tišką ranką, sukeliančią bangas. Kad nematytum 
pliko cemento, lipnia juosta priklijavai paveikslus 
prie sienų. 


Sugalvojai vardą šeimininkui. Žinoma, nedrįsai 
jo ištarti jam girdint. Prisiminęs išgyventą siaubą 

pavadinai jį Tarantulu. Tai bjauraus gyvio vardas, 
nederantis prie nepaprastai rafinuoto šeimininko 
skonio, kurį jis parodė rinkdamas tau dovanas... 

Bet Tarantulas yra voras, jis lėtas ir paslaptin- 
gas, žiaurus ir plėšrus, godus ir nenuspėjamas, jis 
slepiasi kažkur šiame name, kuriame tave jau keletą 
mėnesių atskyrė nuo pasaulio prabangiu uždangalu, 
įkalino auksiniuose spąstuose; jis - kalėjimo sargas, 
o tu - kalinys. 


Nustojai verkti, dejuoti. Naujasis gyvenimas mate- 
rialiniu požiūriu tavęs tikrai nevargino. Šiuo metų 
laiku (vasaris? kovas?) būtum turėjęs lankyti licė- 
jaus baigiamąją klasę, bet buvai čia, įkalintas be- 
tono kube. Įpratai prie to, kad esi nuogas. Lioveisi 
drovėjęsis. Negalėjai pakęsti tik grandinių. 


Veikiausiai gegužės mėnesį, jei pasikliausi savo pa- 
ties apskaičiavimais, bet gal ir anksčiau, atsitiko 
keistas įvykis. 

Prabudai pusę trijų. Tarantulas atėjo tavęs ap- 
lankyti. Atsisėdo, kaip buvo įpratęs, fotelyje ir ste- 
bėjo tave. Tu piešei. Jis atsistojo, priėjo prie tavęs. 
Tu irgi atsistojai tiesiai prieš jį. 

Judviejų veidai beveik lietėsi. Matei jo žydras 
akis, mįslingame, sustingusiame veide tai buvo vie- 

ninteliai judantys objektai. Tarantulas pakėlė ranką, 
ketindamas ją uždėti tau ant peties. Drebantys pirš- 
tai ėmė slysti tavo kaklu. Apčiupinėjo tavo skruos- 
tus, nosį, švelniai gnaibė odą. 

Tavo širdis ėmė daužytis. Jo karšta ranka nusi- 
leido iki tavo krūtinės, ji tapo švelni ir guvi, pirštai 
ėmė bėgioti tavo šonkauliais, apčiupinėjo pilvą. 
Nesupratai jo ketinimy. Nevikriai ir pats paglostei 
jo veidą. Voras sukandęs dantis skėlė tau stiprų an- 
tausį. Įsakė nusigręžti ir metodiškai keletą minučių 
tyrinėjo tave toliau. 

Kai baigė, tu atsisėdai ir ėmei masažuoti dar degantį 
nuo smūgio skruostą. Jis juokdamasis papurtė galvą 
ir pataršė tavo plaukus. Tu nusišypsojai. 

Tarantulas išėjo. Nežinojai, ką galvoti apie naują 
sąlytį, tikrą perversmą jūsų santykiuose. Bet mąs- 
tymas sukėlė nerimą ir reikėjo proto pastangų, o tu 
jau seniai buvai atpratęs mąstyti. 

Vėl ėmeisi savo piešinio ir nebegalvojai apie 
nieką. 

II 


Aleksas metė dėlionę. Išėjo į sodą ir ėmė drožinėti 
alyvmedžio šaknį. Peilis skverbėsi į sausą medį ir 
su kiekviena skiedra po truputį ėmė ryškėti gru- 
boka, bet vis tikroviškesnė moters figūra. Saugo- 
damasis nuo saulės buvo užsidėjęs didelę šiaudinę 
skrybėlę. Greta stovėjo alus; įsitraukęs į kruopštų 
darbą net savo žaizdą pamiršo. Pirmą kartą po 
gana ilgo laiko Aleksas atsipalaidavo. 

Staiga pašoko išgirdęs skambant telefoną. Vos 
nesusižeidė „Opinel“ firmos peilio smaigaliu, nu- 
metė alyvmedžio šaknį, sustingo ir ėmė klausy- 
tis. Skambėjimas nesiliovė. Aleksas dvejodamas 
nubėgo į namą ir mojuodamas rankomis sustojo 
priešais aparatą: iš kur gali žinoti, kas skambina? 

Griebė revolverį, koltą, kurį pasiėmė nuo nu- 
kauto policininko lavono. Ginklas daug geresnis 
nei jo paties turėtas. Drebėdamas pakėlė ragelį. 
Gal skambina kaimo parduotuvės savininkas, gal 
iš pašto, gal nieko baisus, o būtų dar geriau, jei kas 

nors apsiriko rinkdamas numerį! Atpažino balsą. 
Buvęs legionierius, pas kurį pasislėpė po „Crėdit 
Agricole“ skyriaus antpuolio. Už apvalią sumelę 
tipas sutiko slaugyti Aleksą. Kulkos išimti nerei- 
kėjo, nes perskrodusi raumenis, ji perėjo kiaurai 
šlaunį. Jis parūpino antibiotikų ir tvarsčių. Žaizdą 
susiuvo labai skubėdamas: Aleksui skaudėjo, bet 
legionierius prisiekė esąs labai patyręs ir užtikri- 
no, kad jokios gydytojo pagalbos neprireiks! Be 
to, Aleksą persekiojo policija ir jis neturėjo kitos 
išeities, tik viską iškęsti; nebuvo ko nė galvoti apie 
normalią medicininę priežiūrą. 


Pokalbis buvo trumpas, padrikas: fermos savinin- 
kas įsipainiojo į neaiškų reikalą su prostitucija, tad 
artimiausiomis valandomis galima laukti nuodu- 
gnios kratos. Aleksui reikia mauti kuo skubiau... 
Aleksas sutiko ir vis murmėjo padėkos žodžius. 
Pašnekovas padėjo ragelį. Suspaudęs rankoje koltą 
Aleksas ėmė vaikščioti ratu. Verkė iš pykčio. Vėl 
viskas prasidės iš naujo... Bėgimas, persekiojimas, 
grėsmė būti sugautam, plaukai, besišiaušiantys iš 
baimės vos pamačius policininko kepę. 
Paskubomis susidėjo daiktus, pinigus perdėjo 
į lagaminą. Apsivilko drobinį spintoje kabojusį 
kostiumą. Kiek per platus, bet koks skirtumas? 

Kelnių klešnė išsipūtė nuo šlaunies tvarsčio. Švariai 
nusiskutęs įgrūdo krepšį į automobilio bagažinę. 
Šiek tiek drabužių, kad galėtų persirengti, tualeto 
reikmenys. Nors vargu ar farai turi automobilio 
aprašymą. Legionierius išnuomojo CX mėnesiui 
ir tvirtino, kad dėl jo bėdų nekils. 

Įsidėjęs koltą į automobilio dėklę Aleksas iš- 
važiavo, palikęs plačiai atvertus fermą juosiančios 
tvoros vartus. Pakelyje prasilenkė su grįžtančia iš 
paplūdimio olandų šeimyna. 

Didžiuosiuose keliuose knibždėjo turistų au- 
tomobiliai, o už menkiausio miškelio pasislėpę 
policininkai tykojo galimų pažeidėjų. 

Aleksą pylė prakaitas. Padirbti dokumentai ne- 
išlaikys net ir menkiausio patikrinimo, nes jo nuo- 
trauka išspausdinta skelbimuose apie paiešką. 

Reikia nedelsiant pasiekti Paryžių. Ten bus 
lengviau susirasti kitą konspiracinį butą ir lauk- 
ti, kol policija aprims, o jo žaizda galutinai užsi- 
trauks. Paskui teks pagalvoti, kaip išvykti iš šalies 
ir neįkliūti prie sienos. Kur keliauti? Aleksas ne- 
žinojo. Prisiminė pasišnibždėjimus su „draugais“. 
Tikriausiai saugu Lotynų Amerikoje. Bet niekuo 
negali pasitikėti. Jo pinigai gali gundyti daugybę 
žmonių: nusilpęs, sužeistas, panikuojantis, įsivėlęs 
į sugebėjimus pranokstančią avantiūrą, miglotai 

jautė, kad ateityje laukia tikrai ne rožėmis klotas 
kelias. 

Vien mintis apie kalėjimą kėlė siaubą. Diena, 
kai Vincentas jį nusitempė į Paryžiaus teisingumo 
rūmus pasižiūrėti prisiekusiųjų teismo posėdžio, 
sukėlė baisų nerimą, kuris negailestingai nuolat 
persekiojo: skelbiant nuosprendį teisiamasis atsi- 
stojo savo suole ir ilgai, lyg skųsdamasis rėkė, kai 
išgirdo, kas jo laukia. Kai Aleksą imdavo kamuoti 
košmarai, jis vis prisimindavo tą skausmo ir nuos- 
tabos iškreiptą veidą. Prisiekė pasilikti vieną kulką 
sau, jei įkliūtų. 


Pasiekė Paryžių nuošalesniais departamento reikš- 
mės keliais, vengdamas autostradų ir kelių, kuriuo- 
se didžiausias judėjimas, nes dabar atostogų metas 
ir jie tikrai stebimi policijos. 

Važiuoti galėjo tik į vieną vietą, pas buvusį 
legionierių, tapusį privačios apsaugos bendrovės 
administratoriumi. Jis jau padėjo, kai teko paniškai 
sprukti po fiasko pasibaigusio banko užpuolimo. 
Aleksas neturėjo jokių iliuzijų dėl savo gelbėtojo 
nesavanaudiškumo: tas skersakiuoja į šlamančius, 
bet nelabai skuba juos pasiglemžti. Jei Alekso rei- 
kalai susitvarkytų, jei banknotus būtų įmanoma 
realizuoti, tada viskas pasikeistų. 

Buvęs legionierius puikiai žino, kad Aleksas 
jo valioje tiek dėl žaizdos, tiek dėl to, kad keti- 
na išvykti iš šalies. Pasimetęs naujame gyvenime 
Aleksas nemėgins kirsti sienos lyg niekur nieko, 
nes paklius į Interpolo nagus... 

Jis neturi ryšių su jokia tarptautine organizaci- 
ja, galinčia garantuoti saugumą. Jautė, kad artėja 
metas, kai globėjas pasakys, kiek kainuos tylus iš- 
nykimas, patikimas pasas, rami ir saugi prieglau- 
da: teks pakloti nemažą sumą iš per užpuolimą 
pagrobtų pinigų! 

Aleksas visa širdimi nekentė turtingųjų, dėvin- 
čių madingus drabužius, elegantiškų, mokančių 
kalbėti su moterimis: jis taip ir liko plūgo brolis, 
kvailys, kuriuo galima manipuliuoti. 


Susirado nedidelį priemiesčio namelį Livri Gar- 
gane, vienoje gyvenamųjų Senos Sen Deni de- 
partamento zonų. Jį įkurdinęs legionierius įsakė 
niekur nesirodyti. Čia Aleksas, kaip ir Provanso 
fermoje, rado produktų prikimštą šaldiklį, lovą, 
televizorių. 

Įsitaisė kaip galėdamas geriau, užėmė tik vie- 
ną kambarį. Kai kurie kaimynų namai buvo tušti, 
laukė nuomininkų, kituose gyveno griežtos dieno- 
tvarkės besilaikantys bankų tarnautojai, jie kėlėsi 

anksti rytą ir grįždavo tik vakarop. Be to, vasarą 
priemiestis ištuštėja jau rugpjūčio pradžioje. Alek- 
sas įsikūrė patogiai, pamatęs, kad aplink nedaug 
žmonių, beveik nusiramino. Legionierius reikala- 
vo, kad niekur nesirodytų. Pats išvažiuoja keletui 
savaičių į užsienį ir susitiks su globotiniu tik grįžęs. 
Tegul Aleksas ramiai laukia rugsėjo. Jam tereikia 
žiūrėti televizorių, pasigaminti maisto iš užšaldytų 
produktų, numigti po pietų ir dėlioti pasiansą... 

III 


Rišaras Lafargas kalbėjo su japonų farmacinės fir- 
mos, pradėjusios gaminti naujos rūšies silikoną, 
dažniausiai naudojamą plastinėms krūtų opera- 
cijoms, atstovu. Atidžiai klausėsi mažiuko savo 
prekę giriančio biurokrato: pasak jo, tą medžiagą 
lengviau įterpti, ji praktiškesnė. Lafargo kabinetas 
buvo užverstas chirurginių intervencijų istorijų, 
sienas „puošė“ pavykusių plastinių operacijų nuot- 
raukos. Japonas kalbėdamas gestikuliavo. 

Rišarą pakvietė prie telefono. Jo veidas apniuko, 
balsas tapo duslus, ėmė drebėti. Padėkojo pašne- 
kovui už skambutį, paskui atsiprašė firmos atstovo, 
kad priverstas pokalbį baigti. Susitarė vėl susitikti 
rytoj. 

Lafargas nusivilko chalatą ir nubėgo prie auto- 
mobilio. Rožė laukė, bet Lafargas liepė jam keliauti 
namo, vairuos pats. 

Jis greitai nuvažiavo miesto aplinkkelio link ir 
įsuko į Normandijos greitkelį. Skubėjo, įnirtingai 

spaudė signalą, jei automobilis, kurį norėjo lenk- 
ti, nepakankamai greitai persirikiuodavo į dešinę 
juostą. Mažiau nei per tris valandas pasiekė psichi- 
atrinę ligoninę, kurioje gydėsi Viviana. 

Atvykęs į pilį iššoko iš mersedeso, užbėgo laip- 
tais į priimamąjį. Administratorė nuėjo ieškoti 
Vivianą gydančio psichiatro. 

Jo lydimas Rišaras įlipo į liftą, paskui nuėjo prie 
palatos durų. Psichiatras parodė jam langelį iš or- 
ganinio stiklo. 

Vivianai buvo prasidėjęs priepuolis. Ji sudras- 
kė savo palaidinę, staugė ir trypė kojomis, nagais 
draskydama jau kraujuojančiais rėžiais išmargintą 
kūną. 

- Kada prasidėjo? - sušnibždėjo Rišaras. 

- Šį rytą. Suleidome raminamųjų, netrukus tu- 
rėtų pradėti veikti. 

— Ne. Negalima jos laikyti tokios būklės. Padvi- 
gubinkite dozę, vargšas vaikas... 

Jo rankos konvulsiškai drebėjo. Atsirėmė į pa- 
latos duris, prispaudė kaktą, kandžiojo viršutinę 
lūpą. 

— Viviana, mažyte. Viviana... Atidarykite, aš 
užeisiu. 

— Nepatartina: pamačiusi kitą žmogų, ji dar la- 
biau susijaudins, - atsargiai prakalbo psichiatras. 

Išsekusi, nusikamavusi, tupėdama kambario 
kampe Viviana draskė savo veidą nagais, nors ir 
trumpai nukirptais, taip, kad tryško kraujo lašai. 
Rišaras užėjo, atsisėdo ant lovos ir tylutėliai pašau- 
kė Vivianą. Ji vėl ėmė staugti, bet liovėsi drasky- 
tis. Buvo uždususi, beprotės akys bėgiojo visomis 
kryptimis, ji judino lūpas, švilpė pro dantis. Po 
truputį nurimo, sąmonės neprarado. Kvėpavimas 
darėsi normalesnis, nebe toks trūkčiojantis. Lafar- 
gas galėjo paimti ją ant rankų ir paguldyti į lovą. 
Atsisėdo greta, paėmė jos ranką, glostė kaktą, bu- 
čiavo skruostus. Psichiatras stovėjo prie kambario 
durų susikišęs rankas į chalato kišenes. Priėjęs prie 
Rišaro, paėmė jam už rankos. 

— Eime, - tarė. - Turime palikti ją vieną. 

Jie nusileido į pirmą aukštą ir kartu žengė keletą 
žingsnių parko taku. 

— Baisu, - sumurmėjo Lafargas. 

— Taip. Jums nederėtų taip dažnai rodytis, tai 
nieko nepadės, o jūs kankinatės. 

— Ne! Reikia. Aš privalau lankytis! 

Psichiatras papurtė galvą nesuprasdamas, ko- 
dėl Rišaras taip atkakliai trokšta matyti graudų 
vaizdą. 

- Taip... - užsispyręs kartojo Lafargas, - aš lan- 
kysiuosi! Atvažiuosiu kiekvieną kartą! Jūs mane 
perspėsite, ar ne“ 

Jo balsas užsikirto, jis verkė. Paspaudė gydyto- 
jui ranką ir nuėjo prie automobilio. 


Į vilą Vezinė Rišaras važiavo dar greičiau. Vivianos 
paveikslas nėjo iš galvos. Sužaloto ir išpurvinto 
kūno vaizdas: jo smegenis ėdė matytas realus koš- 
maras... Viviana! Viskas prasidėjo, kai užgoždamas 
orkestro muziką pasigirdo ilgas riksmas ir pasirodė 
Viviana; suplėšytais drabužiais, kraujuojančiomis 
šlaunimis, paklaikusiomis akimis... 

Lina atostogavo. Ten, aukštai, antrame aukšte, 
išgirdo skambinant pianinu. Prapliupo juoktis, pri- 
siplojo prie vidaus telefono ir visu balsu suriko: 

— Labas vakaras! Ruoškis, palinksminsi mane! — 
šūktelėjo. 

Buduaro sienose įtaisyti stiprintuvai vibravo 
galingai. Garsas maksimalus. Gaudesys nepake- 
liamas. Eva iš nustebimo žagtelėjo. Tas prakeiktas 
garsas buvo vienintelis Lafargo iškrypimas, prie 
kurio ji negalėjo priprasti. 

Rado ją susmukusią ant pianino, rankomis už- 
sidengusią dar tebeskaudančias ausis. Jis stovėjo 
tarpduryje, su šypsena lūpose, rankoje laikė stiklą 
škotiško viskio. 

Ji atsigręžė siaubo iškreiptu veidu. Žinojo, kodėl 
jis taip elgiasi: per metus Vivianą ištiko trys susi- 
jaudinimo ir savęs žalojimo priepuoliai. Iki sielos 
gelmių sukrėstas Rišaras to negalėjo pakęsti. Jam 
reikėjo numaldyti savo kančią. Eva egzistavo tik 
tam, kad atliktų šią misiją. 

— Na, pirmyn, kekše! 

Ištiesė jai stiklą škotiško viskio. Paskui, kiek 
padvejojęs, staiga griebė jaunąją moterį už plaukų 
ir užlaužė jos galvą. Ji turėjo išmaukti stiklą vienu 
gurkšniu. Rišaras paėmė ją už riešo, nutempė į 
pirmą aukštą ir įmetė į automobilį. 

Kai jie įėjo į Godo de Morua gatvės butą, buvo 
dvidešimta valanda. Spyręs koja jai į strėnas nu- 
bloškė ant lovos. 

— Nusirenk, greitai! 

Eva išsirengė nuogai. Jis atidarė sieninę spintą, 
traukė drabužius ir be tvarkos mėtė juos ant kili- 
minės dangos. Ji tyliai verkė, stovėdama priešais jį. 
Padavė jai odinį sijoną, korsažą, batus. Ji apsirengė. 
Rišaras parodė į telefoną. 

— Kviesk Varnerua! 

Eva sekundę suabejojo, pasišlykštėjusi žagte- 
lėjo, bet Rišaro žvilgsnis buvo baisus, demoniš- 
kas; ji buvo priversta paimti aparatą ir surinkti 
numerį. 


78 


Kiek palaukus, Varnerua atsiliepė. Jis tuoj pa- 
žino Evos balsą. Rišaras stovėjo už nugaros pasi- 
ruošęs smogti. 

- Mieloji Eva, - sučiulbo sniaukrojantis bal- 
sas, - jūs ir vėl pasirodėte po mūsų paskutinio su- 
sitikimo? Ir jums reikia pinigų? Labai malonu, kad 
prisiminėte senąjį Varnerua! 

Eva paskyrė pasimatymą. Jis iš karto sutiko at- 
vykti ne vėliau kaip po pusvalandžio. Varnerua 
buvo beprotis, kurį Eva „pagavo“ naktį Kapucinų 
bulvare, tais laikais, kai Rišaras dar versdavo ją 
verbuoti klientus gatvėje. Paskui jų atsirado pa- 
kankamai, kad du kartus per mėnesį vyktų Rišaro 
pageidaujami spektakliai; iš tų, kurie skambindavo 
į butą, Rišaras turėjo ką pasirinkti, kad patenkintų 
norą žeminti jaunąją moterį. 

— Pasistenkite parodyti, ką galite... - nusišaipė. 

Trenkęs durimis išėjo. Ji žinojo, kad dabar ją 
stebi iš kitos veidrodžio be amalgamos pusės. 

Dažnai susitikinėti su Varnerua buvo neįmano- 
ma dėl jo elgesio. Tad Eva kviesdavosi jį tik tada, 
kai Vivianą ištikdavo krizė. Varnerua visiškai su- 
sitaikė su jaunosios moters nepastovumu ir kele- 
tą kartų gavęs neigiamą atsakymą į savo skubius 
skambučius nuolankiai davė telefono numerį, kad 
Eva galėtų paskambinti, kai bus pasiruošusi ten- 
kinti jo užgaidas. 

Varnerua atvyko labai guvus. Mažiukas rausvas 
žmogelis, su pilvuku, mandagus. Nusiėmė skry- 
bėlę, atidžiai pasikabino striukę ir pabučiavo Evą į 
abu skruostus, paskui atsegė krepšį, kuriame gulėjo 
rimbas. 

Rišaras patenkintas stebėjo mizansceną, ran- 
komis gniaužė supamos kėdės ranktūrius, veido 
raumenys trūkčiojo. 

Varnerua pageidavimu Eva judėjo groteskiško 
šokio žingsniu. Rimbas sušvilpė. Rišaras ėmė ploti. 
Protarpiais juokėsi, bet staiga pasišlykštėjo ir nebe- 
galėjo ilgiau stebėti šio spektaklio. Evos, kuri jam 
priklausė, kurios likimą pats modeliavo, kurios gy- 
venimą pats sutvarkė, kančios sukėlė pasibjaurėjimą 
ir gailestį. Besišaipantis Varnerua veidas sukrėtė taip 
smarkiai, kad pašoko ir įsiveržė į butą už sienos. 

Apstulbęs dėl jo pasirodymo Varnerua taip ir 
liko stovėti išsižiojęs, pakelta ranka dar ore. Lafar- 
gas išplėšė rimbą, stvėrė už apykaklės ir išmetė jį į 
koridorių. Beprotis išpūtė akis, nieko nebesuprato 
ir iš nustebimo praradęs žadą nusirito laiptais Že- 
myn, nereikalaudamas kitų daiktų. 


Rišaras ir Eva liko dviese. Ji klūpojo. Rišaras padė- 


jo jai atsistoti ir nusiprausti. Ji vėl apsivilko savo 
sportinę palaidinę ir užsimovė džinsus; tais dra- 

bužiais vilkėjo, kai užklupo ją staugdamas į vidaus 
telefoną. 

Netaręs nė žodžio nuvežė Evą į vilą, nurengė 
ir paguldė į lovą. Labai švelniai, atsargiai patepė 
žaizdas tepalu ir išvirė karštos arbatos. 

Laikė ją prispaudęs prie savęs, pakeldavo puo- 
duką jai prie lūpų, ji gėrė mažais gurkšneliais. Pas- 
kui užtraukė ant krūtinės paklodę, paglostė plau- 
kus. Arbatoje buvo ištirpinta migdomųjų, tad ji 
tučtuojau užmigo. 

Rišaras išėjo iš kambario, nužingsniavo į parką 
ir pasuko prie tvenkinio. Gulbės miegojo susiglau- 
dusios, galvas pasikišusios po sparnais, gležna pa- 
telė švelniai glaudėsi prie stambesnio patino. 

Jis gėrėjosi jų dvasios ramybe, pavydėjo nerū- 
pestingo ramumo. Jis išplėšė Evą iš Varnerua rankų 
ir dabar suprato, kad tas gailestis (jis pavadino tai 
gailesčiu) ką tik visiškai sunaikino jame neapykan- 
tą, begalinę, nesulaikomą neapykantą. O tai buvo 
vienintelė priežastis, dėl kurios gyveno. 


+ 
Tarantulas dažnai žaisdavo su tavimi šachmatais. 


Jis ilgai mąstydavo prieš ėjimą, kurio tu nieka- 
da nelaukdavai. Kartais, nepridengęs kitų figūrų, 

impulsyviai, bet nesuklysdamas, vaizduodavo, kad 
puola. 

Vieną dieną nuėmė grandines ir vietoj skurdaus 
guolio pastatė kanapą. Ant jos miegojai, ant jos 
drybsojai, išsitiesęs tarp švelnių pagalvėlių. Sun- 
kios rūsio durys liko tvirtai užrakintos... 

Tarantulas vaišino tave saldumynais, šviesaus 
tabako cigaretėmis, klausinėjo, kokią muziką 
mėgsti. Jūsų pokalbiai buvo žaismingi. Pasauliečių 
tarškėjimas. Parūpino tau vaizdo grotuvą ir atneš- 
davo filmų, kuriuos žiūrėdavote kartu. Išvirdavo 
arbatos, vaišindavo tave arba, kai jausdavo, kad 
tave kamuoja depresija, atkimšdavo butelį šampa- 
no. Vos išgerdavote, taures vėl pripildydavo. 

Nebebuvai nuogas: Voras tau davė siuvinėtą 
skarą, nuostabų dalykėlį, prabangiai įpakuotą. 
Grakščiais pirštais praplėšei popierių ir išėmei 
dovaną, kuri tau suteikė didžiulį malonumą. 

Susisupęs į skarą varteisi ant pagalvėlių rūkyda- 
mas amerikietiškas cigaretes arba čiupdamas sal- 
džius saldainius ir laukdavai kasdieninio Tarantulo 
apsilankymo, o jis niekada neateidavo tuščiomis. 

Atrodė, kad jo dosnumas tau beribis. Vieną die- 
ną rūsio durys atsivėrė. Priešais save jis ant ratukų 
sunkiai stūmė didžiulį paką. Šypsojosi žiūrėdamas 
į švelnų popierių, rausvą kaspiną, puokštę gėlių... 

Kadangi tu nustebai, pasakė, kokia diena: lie- 
pos 22-oji. Taip, praėjo jau dešimt mėnesių, kai tu 
esi kalinys. Tau dvidešimt vieneri metai. Dirbtinai 
džiaugdamasis apžiūrinėjai tą didelį paką, plojai ir 
juokeisi. Tarantulas padėjo atrišti kaspiną. Iš karto 
atpažinai pianino formas: „Stenway“ firma! 

Atsisėdęs ant taburetės ėmei skambinti, prieš tai 
pamankštinai nevikrius pirštus. Skambinai tikrai 
ne kažin kaip, bet verkei iš džiaugsmo... 

Tada tu, tu, Vincentai Moro, to pabaisos gyvu- 
lys, tu, Tarantulo šuva, jo beždžionė arba jo papū- 
gėlė, tu, kurį jis palaužė, tu, taip, tu, tu pabučiavai 
jo ranką ir kvatojai, kiek leido plaučiai. 

Jis antrą kartą skėlė tau antausį. 


+ 


Aleksas nuobodžiavo savo slėptuvėje. Persimiego- 
jęs, užtinusiomis akimis, ištisas dienas sėdėjo prieš 
televizorių. Nebenorėjo galvoti apie ateitį ir gyveno 
taip, kaip galėjo. Skirtingai nei fermoje, preciziškai 
kruopščiai tvarkė kambarį ir plovė indus. Visur 
nepriekaištingai švaru. Ištisas valandas blizgino 
parketą, šveitė puodus. 

Šlaunis beveik nebeskaudėjo. Užsitraukusi žaiz- 
da šiek tiek niežėjo, bet nebeskaudėjo. Nereikėjo 
tvarsčių, pakako paprasčiausio kompreso. 

Taip Aleksas praleido gal dešimt dienų ir vieną 
vakarą kilo geniali mintis ar bent jau ją įsikalė. 
Žiūrėjo per televizorių futbolo varžybas. Sportu 
jis niekada per daug nesidomėjo, išskyrus kara- 
tė. Vienintelė spauda, kurią paprastai skaitydavo, 
buvo kovos menų žurnalai. Vis dėlto sekė apvalaus 
kamuolio, kurį šiurkščiai spardė žaidėjai, kelionę. 
Snūduriuodamas per tą spektaklį gurkšnojo vyno 
likučius. Varžyboms pasibaigus neatsikėlė išjungti 
plastinę chirurgiją. 

Laidos vedėjas komentavo reportažą apie 
raukšlių panaikinimą, veido chirurgiją. Paskui 
prasidėjo interviu su specializuotos įstaigos Par- 
yžiuje vedėju, profesoriumi Lafargu. Aleksas klau- 
sėsi apstulbęs. 

- Antrasis etapas, - aiškino Lafargas rodydamas 
eskizą, - yra tai, ką mes vadiname antkaulio nu- 
grandymu. Tai svarbus etapas. Kaip jūs čia matote, 
jo tikslas yra leisti, kad antkaulis glaudžiai priliptų 
prie giluminio odos sluoksnio ir ją išlygintų... 

Ekrane mirgėjo pakeistų, iš naujo suformuotų, 
sumodeliuotų, pagražintų veidų nuotraukos. Pa- 
cientai pasikeitę - tiesiog neatpažįstami. Aleksas 
atidžiai klausėsi aiškinimų, pyko, kad nesupranta 
kai kurių terminų. Pasirodžius titrams užsirašė 

gydytojo pavardę: Lafargas, taip pat ir jo įstaigos 
pavadinimą. 

Nuotrauka asmens kortelėje, jo draugo legio- 
nieriaus savanaudiškas svetingumas, pinigai, pa- 
slėpti namo palėpėje, viskas iš lėto, bet tvirtai stojo 
į savo vietas! 

Tipelis iš televizijos tvirtino, kad nosies perda- 
rymas nesunki operacija, taip pat ir riebalinių au- 
dinių pašalinimas iš kai kurių veido vietų. Raukšlė? 
Skalpelis ją nutrins kaip trintukas! 
veidrodį. Apčiupinėjo savo veidą, kuprelę ant nosies, 
pernelyg pilnus skruostus, dvigubą pasmakrę. 

Viskas paprasta! Gydytojas sakė dvi savaitės, 
per dvi savaites perdaromas veidas! Jis išlygina- 
mas ir tu tampi nauju žmogumi. Ne, tai nėra taip 
paprasta: reikėtų įtikinti chirurgą, kad operuotų 
jį, Aleksą, perėjūną, kurio ieško farai. Reikėtų su- 
galvoti, kaip pakankamai kietai jį paspausti, kad 
tylėtų, tinkamai išoperuotų ir neperspėjęs policijos 
leistų jam eiti savo keliais. Kaip būtų galima pa- 
spausti... Gal Lafargas turi vaikų, žmoną? 

Aleksas keletą kartų iš naujo skaitė popieriaus 
skiautę, kurioje buvo užrašyta Rišaro pavardė, 
medicinos įstaigos koordinatės. Kuo ilgiau mąstė, 
tuo labiau žavėjosi savo idėja: jei pasikeistų veidas, 

jis daug mažiau priklausytų nuo legionieriaus. Po- 
licija ieškotų vaiduoklio, neegzistuojančio Alekso 
Barnio; daug lengviau būtų tartis dėl išvykimo iš 
šalies! 

Tą naktį Aleksas nemiegojo. Kitą rytą atsikėlė su 
aušra, greitosiomis apsigerbė, nusikirpo plaukus, 
kruopščiai išlygino iš fermos pasiimtą kostiumą ir 
marškinius. CX stovėjo garaže. 


+ 


Tarantulas buvo žavingas. Jo apsilankymai truk- 
davo vis ilgiau. Atnešdavo tau laikraščių, dažnai 
valgydavo kartu. Rūsyje buvo nepakeliamai karšta 
(rugpjūčio mėnuo), tad jis pastatė šaldytuvą, į kurį 
kasdien prikraudavo vaisių sulčių. Be skaros, tavo 
garderobas pasipildė plonu chalatu ir šlepetėmis. 


Atėjus rudeniui Tarantulas ėmė leisti tau vaistus. Jis 
užėjo tavęs aplankyti su švirkštu rankose. Paklusai 
jo nurodymui ir išsitiesei ant kanapos, atidengei 
sėdmenis. Adata įsmigo į tavo strėnų audinius. 
Švirkšte matei skaidrų rausvoką skystį, dabar jis 
buvo tavyje. 

Tarantulas buvo labai subtilus ir stengėsi tavęs 
nedirginti, bet po injekcijos skystis kėlė skausmą. 

Paskui jis išsisklaidė po raumenis ir skausmas at- 
lėgo. 

Nepaklausei Tarantulo, kodėl jis tai daro. Visą 
laiką buvai užsiėmęs piešimu, pianinu, ta intensyvi 
kūrybinė veikla ir buvo visas tavo gyvenimas. Injek- 
cijos nelabai rūpėjo, Tarantulas toks malonus. 

Sparčiai tobulėjai muzikuodamas. Paslaugus Ta- 
rantulas, ieškodamas partitūrų, ištisas valandas rau- 
sėsi specializuotose parduotuvėlėse. Rūsyje kaupėsi 
meno knygos ir vadovėliai, iš kurių tu mokeisi. 


Vieną dieną tu jam pasakei tą baugią pravardę. 
Baigėte kartu valgyti. Šampanas kiek susuko tau 
galvą. Paraudėęs iš gėdos, mikčiodamas prisipažinai 
savo kaltę; taip ir pasakei; „mano kaltė“. Jis atlai- 
džiai nusišypsojo. 

Vaistus leido nuolat. Bet tavo tingiame gyvenime 
tai tebuvo menkas nemalonumas. 


Per tavo dvidešimt antrąjį gimtadienį rūsyje pastatė 
baldus; prožektorius dingo, jį pakeitė švelnią šviesą 
skleidžiantis gaubtas. Be sofos, dar atsirado foteliai, 
žemas stalas, pufai. Grindis užklojo tanki kiliminė 
danga. 

Rūsio kampe Tarantulas jau seniai įtaisė dušą su 
lanksčia žarna. Dar pridėjo kempingo praustuvą ir 

higieninę kėdę. Gerbdamas tavo drovumą Taran- 
tulas pagalvojo net apie užuolaidą. Pasimatavai 
chalatą apsigaubti po vonios, tau nepatiko rankš- 
luosčių spalva. Tarantulas juos pakeitė. 

Įkalintas uždaroje rūsio erdvėje svajojai apie erd- 
vę, vėją. Ant sieny nutapei įsivaizduojamus langus. 
Dešinėje buvo matyti kalnai, užlieti saulės ir švy- 
tinčio amžino sniego baltumo. Mažas halogeninis 
sukiojamas prožektorius, nukreiptas į viršūnes, aki- 
nančia šviesa nušvietė dirbtinę angą į išorinį pa- 
saulį. Kairėje, imituodamas putotas bangas, betoną 
ištepei mėlynu glaistu. Kairėje labai vykusiai išdažei 
žėrinčių sutemų raudonus ir oranžinius spindulius 
ir tuo didžiavaisi. 


Be injekcijų, Tarantulas vertė tave gerti įvairiausius 
vaistus: spalvotas kapsules, beskones pastiles, skystį 
iš ampulių. Nuo pakuotės dėžučių buvo nuplėštos 
etiketės... Tarantulas paklausė, ar tu nerimauji? 
Gūžtelėjai pečiais ir atsakei, kad pasitiki juo. Voras 
paglostė tau skruostą. Tada stvėrei jo ranką ketin- 
damas pabučiuoti į delną. Jis įsitempė, sekundės 
dalį pagalvojai, kad vėl tau smogs, bet jo veidas 
sušvelnėjo ir jis davė tau ranką. Nusisukai, kad 
nepamatytų tavo džiaugsmo ašarų, ištryškusių akių 
kampučiuose... 

Tavo oda buvo blyški, nes gyvenai be saulės šviesos. 
Tada Tarantulas pastatė rūsyje suolą, ant jo - ul- 
travioletinius spindulius skleidžiantį aparatą, ir tu 
ėmei degintis. Buvai laimingas matydamas, kaip 
tavo kūnas įgauna labai gražią vario spalvą, lygiai 
įdega, rodydavai savo draugui, kaip nuostabiai kei- 
čiasi kūno spalva ir buvai laimingas, kai jis leido 
suprasti esąs patenkintas. 


Bėgo iš pažiūros ramios dienos, savaitės, mėnesiai, 
bet iš tikrųjų turėjai daug ir didelių malonumų: 
džiūgavai, nes mėgavaisi skambindamas pianinu 
arba piešdamas. 

Tavyje visiškai užgeso seksualinis potraukis. La- 
bai gėdydamasis pasiteiravai, ką apie tai mano Ta- 
rantulas. Jis prisipažino, kad tavo maiste yra priedų, 
sukeliančių tokią būseną. Tai, kalbėjo Tarantulas, 
dėl to, kad tu nesikamuotum, nes be jo paties nieko 
nematai. Taip... supratai labai gerai. Pažadėjo, kad 
netrukus, kai iš čia išeisi, tavo maiste nebeliks tų 
priedų ir tu vėl pajusi geismą. | 

Naktį, kai rūsyje likdavai vienas, kartais glos- 
tydavai savo suglebusį organą, bet apmaudas, kurį 
jausdavai, imdavo nykti, kai prisimindavai būsimą 
„išėjimą“, Tarantulas tau pažadėjo, tad nėra ko ne- 
rimauti... 

IV 


Iki Paryžiaus Aleksas vairavo atsargiai, jis stengėsi 
nepadaryti nė menkiausio nusižengimo. Iš pradžių 
norėjo toliau važiuoti autobusu arba metro, bet to- 
kia mintis nebuvo gera: juk Lafargas tikrai važiuos 
automobiliu ir Aleksas negalės jo sekti. 

Aleksas sustojo priešais įėjimą į ligoninę. Buvo 
ankstus rytas. Jis neabejojo, kad gydytojas į darbą 
auštant nevyks, bet norėjo susipažinti su vietove, 
įsidėmėti detales. Ant vienos priešais grotuotus 
vartus esančios sienos kabėjo didelis plakatas, ku- 
riame buvo surašytos ligoninėje teikiamos paslau- 
gos ir gydytojų vardai. Lafargas sąraše buvo. 

Aleksas pavaikštinėjo gatve, spausdamas kišenėje 
faro kolto rankeną. Paskui atsisėdo kavinės teraso- 
je, nes iš ten buvo patogu stebėti į ligoninę įeinantį 
personalą. 

Galiausiai apie dešimtą valandą prieš raudo- 
ną šviesą sustojo automobilis, už kelių metrų nuo 

terasos, kurioje laukė Aleksas: mersedesas, prie 
vairo - asmeninis vairuotojas. Aleksas iš karto pa- 
žino ant galinės sėdynės sėdintį ir laikraštį skai- 
tantį Lafargą. 

Mersedesas lūkuriavo degant raudonai šviesai, 
paskui pasuko į alėją, vedančią ligoninės stovėjimo 
aikštelės link. Aleksas matė, kaip Lafargas išlipo. 
Vairuotojas kurį laiką palaukė automobilyje, vė- 
liau, kadangi buvo labai karšta, atėjo ir įsitaisė tos 
pačios kavinės terasoje. 

Rožė užsisakė alaus. Šiandien jo boso laukė 
svarbi operacija, jis turėjo netrukus išeiti iš ligo- 
ninės ir vykti į kliniką Bulonėje, ten bus ir susi- 
rinkimas. 

Lafargo automobilio numeris buvo 78, regist- 
ruota Soline*. Aleksas atmintinai mokėjo visus 
departamentų numerius; tarp kitko, kai buvo už- 
darytas, smaginosi įsimindamas tuos numerius, 
prasidedančius 01, kartojo juos iš eilės, žaisdavo 
uždavinėdamas sau sunkius klausimus, laikraštyje 
pasakojama, kad dar kartą vedė aštuoniasdešimt- 
metis senis: 80* 80, tai Soma... 

Atrodo, vairuotojas neskubėjo. Alkūne atsirė- 
męs į stalą terasoje sprendė kryžiažodį, visą dėmesį 


* Prancūzijos administracinis vienetas, vert. past. 

buvo sutelkęs į sukryžiuotas eilutes. Aleksas su- 
mokėjo ir nuėjo į greta ligoninės esantį paštą. Jis 
nebematė vartų, bet būtų išties neįtikima, pamanė 
jis, jei gydytojas išeitų per penkiolika minučių! 

Pradėjo tyrinėti pagal alfabetą sudarytą telefonų 
knygą. Lafargas - dažnas vardas, ištisi puslapiai... 
Lafargai su s gale, be s, su f, viena... L-A-F-A-R-G-ų 
su viena F ir be S gale buvo ne tiek daug. O Lafar- 
gų gydytojų - dar mažiau. Trys 78 departamente; 
vienas jų gyveno Sen Žermene, kitas Plezyre, tre- 
čiasis - Vezinė. Reikalingas Lafargas buvo vienas 
iš tų trijų. Aleksas užsirašė visus tris adresus. 

Grįžęs į kavinę pamatė, kad vairuotojas vis dar 
ten. Atėjus vidudieniui padavėjas paruošė stalus 
pietums. Atrodo, jis gerai pažinojo vairuotoją, ka- 
dangi paklausė jo, ar šiandien pietaus kavinėje. 

Rožė atsakė ne. Šiandien bosas vyks į Bulonę, 
tiesiai iš operacinio bloko. 


Netrukus iš tiesų pasirodė chirurgas. Jis įlipo į 
mersedesą, o vairuotojas sėdo prie vairo. Aleksas 
sekė paskui automobilį. Jie išvažiavo iš Paryžiaus 
centro Bulonės kryptimi. Sekti nebuvo labai sudė- 
tinga, jis maždaug žinojo kelią. 

Rožė sustojo prie klinikos ir vėl užsiėmė kry- 
žiažodžiu. Aleksas ant popieriaus skiautelės už- 

sirašė gatvės pavadinimą. Jis nepasitikėjo savo 
atmintimi. Laukti teko ilgai. Aleksas vaikštinėjo 
pirmyn atgal palei gretimą sankryžą stengdama- 
sis, kad jo nepastebėtų. Paskui laukė atsisėdęs 
skvere ir neišleido mersedeso iš akių. Savo auto- 
mobilio duris paliko neužrakintas, kad galėtų kuo 
greičiau pradėti važiuoti, jei gydytojas pasirodytų 
netikėtai. 


Susirinkimas dėl greitu laiku atliekamų operacijų 
truko šiek tiek daugiau nei valandą. Rišaras beveik 
nepravėrė burnos. Jis buvo išblyškęs, įdubusiais 
skruostais. Po susitikimo su Varnerua jis gyveno 
tarsi koks automatas. 

Aleksas tabako krautuvėlėje pirko cigaretes, kai 
klinikos hole pamatęs Lafargą Rožė atidarė galines 
marsedeso dureles. Aleksas nuėjo prie CX, užvedė 
automobilį ir važiavo laikydamasis gana didelio 
atstumo. Pastebėjęs, kad iš tiesų važiuoja Vezinė 
kryptimi, nustojo sekti Lafargą. Kam rizikuoti ir 
būti pastebėtam, jei turi adresą kišenėje... 

Ten jis nuvažiavo vėliau. Lafargo vila atrodė 
įspūdingai, ją juosė siena, ji slėpė vilos fasadą. 
tuščia. Ilgai laukti jis negalėjo. Pastebėjo, kad gre- 
timų vilų langinės uždarytos. Rugpjūtis, Vezinė 

gyventojai buvo išvykę atostogauti... Buvo šešioli- 
ka valandų, Aleksas dvejojo. Jis norėjo patikrinti 
chirurgo namus jau tą patį vakarą, bet nežinojo, 
ką veikti dabar. Nieko geriau nesumąstęs nuspren- 
dė pasivaikščioti greta esančiame Sen Žermeno 
miške. 


Grįžo į Vezinė apie dvidešimt pirmą valandą ir pa- 
statė savo CX gerokai tolėliau nuo gatvės, kurioje 
gyveno Lafargas. Temo, bet dar buvo gerai matyti. 
Aleksas užsiropštė ant netoliese stovinčios vilos 
sienos, kad galėtų stebėti Lafargo valdas supantį 
parką. Apsižergęs sieną atsisėdo beveik slepiamas 
vešlios kaštono lapijos; medžio šakos driekėsi į vi- 
sas puses. Iš toli galėjai jį pamatyti, tad jei gatvėje 
pasirodys kokie praeiviai jis visiškai pasislėps tan- 
kioje lapijoje. 

Aleksas pamatė parką, tvenkinį, medžius, ba- 
seiną. Lafargas vakarieniavo lauke, kartu su mo- 
terimi. Aleksas nusišypsojo. Tai gera pradžia. Gal 
yra ir vaikų? Ne... Jie valgytų su tėvais! O gal jie 
atostogauja. Vaikai maži, jau paguldyti? Lafargui 
buvo maždaug penkiasdešimt ir jo vaikai, jei jų 
turėjo, turėtų būti bent jau paaugliai... Jie dešimtą 
valandą vasaros vakarą nemiegotų! Tarp kitko, nei 
pirmame, nei antrame aukšte nedegė šviesa. Silpną 

šviesą skleidė tik sodo žibintas prie stalo, prie kurio 
sėdėjo porelė. 

Patenkintas Aleksas paliko savo lizdelį ir nušo- 
ko ant šaligatvio. Jo veidas persikreipė: dėl dar ne 
iki galo sugijusios šlaunies tokie šokinėjimai kėlė 
skausmą. Jis grįžo prie CX, kad sulauktų visiškos 
tamsos. Nervingai rūkė, prisidegdamas naują ci- 
garetę nuo ką tik surūkytosios. Dvidešimt antrą 
valandą trisdešimt jis vėl nuėjo prie vilos. Gatvė 
vis dar buvo tokia pat tuščia. Kažkur tolumoje pa- 
sigirdo automobilio pypsėjimas. 

Jis ėjo palei Lafargo vilos sieną. Pačiame gale 
ant šaligatvio aptiko didžiulę medinę dėžę, pri- 
krautą kastuvų, grėblių, municipaliteto kelių prie- 
žiūros darbuotojų įrankių. Užlipo ant jos, paskui 
rankomis užsikabino už sienos, pasikėlė aukštyn 
sigūžęs tarp medžių laukė: jei yra šuo, jis tikrai 
netrukus pasirodys. Lojimo nesigirdėjo... Aleksas 
atidžiai tyrinėjo krūmus ir sieną. Ieškojo parke ko- 
kios nors geros atramos, kad grįždamas vėl galėtų 
užlipti aukštyn... Prie vandens matėsi iš betono 
nulieta grota gulbėms nakvoti. Ji buvo pastatyta 
priešais sieną, daugiau nei metro aukščio. Alek- 
sas nusišypsojo ir pabandė ant jos užlipti. Nušokti 
atgal į gatvę bus tikras vaikų žaidimas. Nurimęs 

nuėjo parku, praėjo pro baseiną. Lafargas jau buvo 
namie, aplink vilą - tuščia. Antrame aukšte pro 
uždarytas langines skverbėsi šviesos pluoštelis. 
Už langų tyliai skambėjo muzika. Pianinas... Tai 
buvo ne diskas: melodija nutildavo, vėl pasikar- 
todavo. Kitoje namo pusėje taip pat švietė langai. 
Aleksas tyliai prisėlino prie sienos slėpdamasis už 
namo fasadą dengiančios gebenės: alkūne pasirė- 
męs ant vienos pirmo aukšto baliustradų Lafargas 
žiūrėjo į dangų. Aleksas sulaikė kvapą. Prabėgo ke- 
lios minutės ir pagaliau gydytojas uždarė langą. 


Aleksas ilgai dvejojo: vertėjo ar ne mėginti patek- 
ti į namus? Taip: jis norėjo apsižvalgyti šiek tiek, 
kad žinotų, kur pateks, kai ateis grobti chirurgo 
Žmonos. 

Namas buvo didelis ir pro visus antro aukšto 
langus skverbėsi šviesa. Lafargas veikiausiai turėjo 
atskirą miegamąjį. Aleksas tai žinojo: buržua ne 
visuomet miega kartu! 

Laikydamas koltą jis užkopė priebučio laiptais, 
pasuko durų rankeną; ji sukosi lengvai. Švelniai 
pastūmė vieną durų pusę. 

Žengė žingsnį į priekį. Didžiulis kambarys kai- 
rėje, kitas dešinėje, juos skyrė laiptai... Žmonos 
miegamasis buvo dešinėje. 

Buržua moterys anksti nesikelia. Ta kekšė tu- 
rėtų ilgai miegoti rytais! Aleksui reikėtų palaukti, 
kol Lafargas išvyks, ir paskubėti užklupti ją dar 
miegančią. 

Jis tyliai užvėrė duris. Tyliai nubėgo tvenkinio 
link, užlipo ant grotos ir perkopė sieną. Viskas 
klojosi kuo puikiausiai. Dideliais žingsniais ėjo 
automobilio link. O ne! Viskas kuo puikiausiai 
nesiklojo: Rožė, vairuotojas... Jis tarnavo Lafar- 
gui, o jei jie turėjo ir tarnaitę? Kokią tvarkyti namų 
ateinančią tarniūkštę, juk būtų tikra katastrofa, jei 
ji pamatytų Aleksą! 

Aleksas važiavo į aplinkkelį, vis dar tvarkingai 
laikydamasis eismo taisyklių. Buvo vidurnaktis, 
kai jis sugrįžo į Livri Garganą. 


* 


Rytojaus rytą, anksti, jis vėl atvažiavo į Vezinė. 
Kankinamas didžiulio nerimo stebėjo Lafargo na- 
mus įsitikinęs, kad ateis dar vienas patarnautojas. 
Reikėjo be liudininkų pagrobti Lafargo žmoną: 
chirurgas pasiduos šantažui - arba perdarai man 
veidą, arba užmušiu tavo žmoną, - bet jei kas nors 
matys pagrobimą, koks nors tarnas, sodininkas, 
bet kas, jis tučtuojau praneš farams ir puikus Alek- 
so planas žlugs! 

Aleksui pasisekė. Lafargas iš tiesų turėjo kam- 
barinę, bet Lina prieš dvi dienas išėjo atostogauti. 
Gydytojas jai duodavo penkias savaites atostogų 
per metus, tris ji imdavo vasarą ir vykdavo pas 
seserį į Morvaną, o likutį - žiemą. 

Niekas pas Lafargą neatėjo iki pat pietų. Beveik 
nusiraminęs Aleksas nuvažiavo į Paryžių. Jis norė- 
jo patikrinti chirurgo darbo grafiką. Gal jis dirbo 
ne kasdien? Jei turėjo vieną laisvą dieną per savaitę, 
reikėjo tučtuojau tai sužinoti! Aleksas tikėjosi gauti 
žinių iš gydytojo skyriaus sekretoriato, suras kokią 
nors dingstį. 

Vairuotojas laukė boso kaip visuomet - kavi- 
nės terasoje priešais ligoninę. Ištroškęs Aleksas 
bare užsisakė alaus ir rengėsi juo gardžiuotis, kai 
pamatė skubiai atsistojantį Rožė. Lafargas buvo 
stovėjimo aikštelėje ir kvietė vairuotoją. Po greito 
pokalbio Rožė padavė mersedeso raktelius chirur- 
gui ir pusbalsiu keikdamasis pasuko visai čia pat 
esančios metro stotelės link. Aleksas jau sėdėjo 
prie CX vairo. 

Lafargas važiavo tarsi išprotėjęs. Ne į Bulonę. 
Persigandęs Aleksas pamatė, kad jis pasuko aplink- 
kelio ir greitkelio kryptimi. 

Perspektyva sekti paskui gydytoją ilgą kelią jo 
nė kiek nežavėjo. Nepaleisdamas iš akių užpaka- 

linių mersedeso šviesų jis mąstė... Lafargas turi 
vaikų, tarė sau. Taip, jie atostogauja, jis gavo blogų 
žinių, vienas jų susirgo, pas jį ir važiuoja. Kodėl iš 
darbo išėjo anksčiau nei įprastai, paleido vairuoto- 
ją? Gal tas niekšas turi meilužę? Taip, tikriausiai... 
Meilužę, pas kurią taip važiuoja vidury baltos die- 
nos? Ką visa ši košė reiškė? 

Lafargas skubėjo, vingiavo tarp automobilių. 
Aleksas važiavo iš paskos,-prakaitavo iš baimės 
vien pagalvojęs, kad prie kokio mokėjimo posto 
gali budėti policija... Mersedesas išvažiavo iš greit- 
kelio. Dabar prieš akis lėkė vingiuotas - Lafargas 
greičio dėl to nemažino - vietinės reikšmės kelias. 
Aleksas buvo pasiryžęs liautis sekęs, nes bijojo, 
kad jo nepastebėtų, bet Lafargas nė nežvilgtelėjo į 
galinio vaizdo veidrodėlį. 

Vivianą vėl ištiko priepuolis: kaip ir buvo ža- 
dėjęs, jam paskambino psichiatras. Rišaras žinojo, 
ką reiškė šis vizitas - jau antras per savaitę - jo 
dukrai... Vakare, kai sugrįš į Vezinė, nebeprašys 
Evos kviesti Varnerua... Po to, kas įvyko, tai buvo 
nebeįmanoma! Tad kur gi jis ras paguodą? 

Mersedesas sustojo prie pilies. Diskretiška 
lentelė, ant kurios užrašyta, kad čia įsikūrusi 
psichiatrijos įstaiga. Nustebęs Aleksas pasikasė 
pakaušį. 

Nelaukdamas psichiatro Rišaras užlipo į Vi- 
vianos kambarį. Jo laukė tas pat vaizdas: jo duktė 
blaškėsi, nekantriai trypė, ieškodama, kuo galė- 
tų save sužaloti. Į kambarį jis neįėjo. Prispaudęs 
veidą prie langelio tyliai raudojo. Perspėtas, kad 
atvyko Lafargas, atėjo psichiatras. Prilaikė jį li- 
pant žemyn į pirmą aukštą. Abu užsidarė gydytojo 
kabinete. 

- Aš nebeatvažiuosiu, - pasakė Lafargas. - Per- 
nelyg sunku. Nepakeliama, jūs suprantate? 

- Suprantu... 

- Jai nieko netrūksta? Apatinių drabužių... Ne- 
žinau... 

- Jūsų manymu, ko jai galėtų trūkti? Suimkite 
save į rankas, pone Lafargai! Jūsų dukra niekuo- 
met nepasveiks! Nemanykite, kad esu beširdis: 
turite susitaikyti su tikrove. Ji vegetuos ilgai, jos 
gyvenime nuolat kartosis tokie priepuoliai, kokį 
ką tik matėme... Galime duoti jai raminamųjų, 
apkvaišinti neuroleptikais, bet iš esmės nieko 
rimta padaryti negalime ir jūs tai žinote: psichi- 
atrija - ne chirurgija. Negalime nieko pakeisti. 
Neturime tokių tikslių kaip jūsiškės „terapinių“ 
priemonių... 

Rišaras aprimo. Palengva jis atsigavo, tapo san- 
tūrus. 

— Taip... Be abejonės, jūs teisus. 

— Aš... Norėčiau gauti jūsų sutikimą: leiskite 
man nebepranešti jums, kai Vivianą... 

— Taip, - pertraukė jį Rišaras. - Neskambinkite 
man daugiau... 

Jis atsistojo, atsisveikino su psichiatru ir nuėjo 
į automobilį. Aleksas pamatė, kaip jis išvažiavo iš 
pilies kiemo. Pats nejudėjo iš vietos. Devyniasde- 
šimt devyni procentai, kad Lafargas grįžta į Vezinė, 
į Bulonę arba į ligoninę. 


* 


Pietauti Aleksas nuvažiavo į gretimą kaimą. Aikš- 
tė buvo prigrūsta mugei montuojamų karuselių. 
Jis mąstė. Kas gyveno toje žiurkių landoje, ten, 
pas bepročius? Jei vaikas, Lafargas veikiausiai jį 
mylėjo, nes šitaip skubėjo aplankyti, neplanuotai, 
palikęs darbą. 

Staiga Aleksas įsidrąsino, pastūmė dar apypil- 
nę aliejingų gruzdintų bulvių lėkštę, paprašė sąs- 
kaitos. Nupirko didžiulę gėlių puokštę, saldainių 
dėžutę ir nuvažiavo į beprotnamį. 

Hole jį pasitiko priėmime dirbanti moteris. 

— Atėjote aplankyti ligonio? - paklausė ji. 

— Hmm... Taip! 

— Vardas? 

- Lafarg... 

- Lafarg?.. 

Išvydęs apstulbusį moters veidą Aleksas pama- 
nė, kad apsiriko. Jis jau įsivaizdavo Lafargo meilu- 
žę - bepročių slaugę. 

- Tačiau... Jūs niekada nebuvote atvykęs aplan- 
kyti Vivianos? 

- Ne, tai pirmas kartas... Esu jos pusbrolis. 

Nustebusi moteris įdėmiai jį nužvelgė. Šiek tiek 
padvejojo. 

- Šiandien negalite jos pamatyti. Ji prastai jau- 
čiasi. Ponas Lafargas jūsų neperspėjo? 

— Ne, turėjau, na, mano apsilankymas buvo su- 
planuotas jau seniai... 

- Nesuprantu: kažkokia nesąmonė, Vivianos 
tėvas čia buvo mažiau nei prieš valandą... 

- Jis negalėjo manęs perspėti, išvykau iš namų 
rytą. 

Moteris palingavo galva, gūžtelėjo pečiais. Gė- 
les ir saldainius padėjo ant savo stalo. 

- Perduosiu jai vėliau, šiandien nėra jokios 
prasmės. Eime. 

Pakilo liftu. Tabaluojančiomis rankomis Alek- 
sas ėjo paskui ją. Atėjusi prie kambario moteris 
parodė Aleksui langelį. Išvydęs Vivianą Aleksas 

krūptelėjo. Iš patalpos kampo ji piktu žvilgsniu 
žvelgė į duris. 

— Negaliu jums leisti įeiti... Suprantate? 

Aleksas suprato. Jo delnai sudrėko, jį pykino. 
Jis dar kartą pažvelgė į beprotę ir pagalvojo, kad 
kažkur yra ją matęs. Tačiau be abejonės tai tebuvo 
iliuzija. 

Jis greitai išėjo iš beprotnamio. Net jei Lafar- 
gas dievino tą beprotę, jis niekuomet negalės jos 
pagrobti! Gali iš karto pats nueiti pas farus. Be to, 
kaip tai padaryti? Užpulti pilį? Kaip atidaryti vie- 
nutės duris? Ne... Įkaite taps Lafargo žmona. 

Aleksas grįžo į Paryžiaus rajoną, vairavo atsar- 
giai. Jau buvo vėlu, kai jis parsirado namo į Livri 
Garganą. 


* 


Rytojaus rytą jis vėl stebėjo Lafargo vilą. Buvo įsi- 
tempęs, neramus, bet rimtai nebijojo. Visą naktį 
mąstė apie savo planą, įsivaizdavo veido operacijos 
pasekmes. 

Rožė pasirodė aštuntą valandą, vienas, pės- 
čias, su laikraščiu „Eguipe rankoje. Aleksas buvo 
pastatęs automobilį už penkiasdešimties metrų 
nuo vartų. Jis žinojo, kad jam dar reikės palaukti; 

Lafargas paprastai į ligoninę važiuodavo dešimtai 
valandai. 

Apie devintą valandą trisdešimt prie vartų su- 
stojo mersedesas. Rožė išlipo ir atidarė vartus, vėl 
sėdo prie vairo, išvažiavo iš kiemo, vėl sustojo, kad 
uždarytų vartus. Aleksas giliai atsiduso, matyda- 
mas, kaip tolsta Lafargas. 

Būtų idealiausia užklupti tą kekšę giliai miegan- 
čią. Būtinai reikėjo veikti nedelsiant. Ankstesnė- 
mis dienomis Aleksas nematė jokio kito tarno, bet 
niekuomet niekuo negali būti tikras... Pavažiavo į 
priekį ir pastatė automobilį tiesiai prieš Lafargo 
namą. Paspaudė vartų rankeną ir kuo natūraliausiu 
žingsniu nuėjo per parką. 

Ėjo namo link, ranką įsikišęs į kišenę, suspaudęs 
kolto rankeną. Dešinės pusės kambarių langinės 
buvo uždarytos ir Aleksą nustebino detalė, kurios 
iki šiol jis nebuvo pastebėjęs: jos buvo uždarytos 
iš vidaus, tarsi langai būtų nenaudojami. Bet juk 
būtent pro juos Aleksas matė šviesą, už jų girdėjosi 
pianino garsai. 

Jis gūžtelėjo pečiais ir toliau tyrinėjo. Apėjo 
visą namą ir vėl stovėjo prie priebučio. Giliai 
įkvėpė ir atidarė duris. Pirmas aukštas buvo toks, 
kokį jis matė tą vakarą: didelis salonas, biblio- 
teka - darbo kambarys ir per vidurį laiptai į antrą 

aukštą. Užgniaužęs kvapą užlipo laiptais, laikyda- 
mas rankoje koltą. 

Už durų girdėjosi niūniavimas, durų, užsklęstų 
trimis velkėmis! Aleksas nepatikliai pagalvojo, kad 
chirurgas tikras beprotis, jei užrakina žmoną... O 
ne, gal ji tikra kekšė, gydytojas buvo teisus, kad ja 
nepasitikėjo... Aleksas atsargiai pakėlė pirmą velkę. 
Moteris vis dar niūniavo. Antra velkė... Trečioji. 
O jei durų spyna užrakinta? Plakančia širdimi jis 
pasuko rankeną. Durys lėtai atsivėrė, vyriai ne- 
girgždėjo. 

Kekšė sėdėjo prie tualetinio staliuko ir dažėsi. 
Aleksas prisiglaudė prie sienos, kad nepamatytų jo 
veidrodyje. Ji sėdėjo atsukusi jam nugarą, nuoga, 
visą dėmesį sutelkusi į makiažą. Ji buvo graži, liek- 
na, jos sėdmenys - sėdėjo ant taburetės - raume- 
ningi. Aleksas pasilenkė, padėjo koltą ant kiliminės 
dangos ir vienu šuoliu prišokęs prie moters tvojo 
kumščiu per pakaušį. 

Smūgio stiprumą apskaičiavo kaip tikras eks- 
pertas. Mo naktiniame klube, kur dirbo apsau- 
gininku, peštynių būdavo daug. Jis greitai nura- 
mindavo triukšmadarius. Staigus smūgis į galvą ir 
likdavo tik nuvilkti linksmuolius iki šaligatvio. 

Ji nejudėdama gulėjo ant kilimo. Aleksas dre- 
bėjo. Užčiuopė jos pulsą, norėjo paglostyti, bet 

dabar iš tiesų buvo ne laikas. Nulipo žemyn. Iš 
baro išsiėmė škotiško viskio ir iš kaklelio patraukė 
didelį gurkšnį. 

Išėjo iš vilos, plačiai atvėrė vartus, ir, nugalė- 
jęs norą bėgte nubėgti, nuėjo iki CX ir paleido 
motorą. Automobilį pastatė parke, tiesiai priešais 
priebutį. Nubėgo iki kambario. Moteris nejudėjo. 
Rūpestingai surišo ją virve, kurią atsinešė iš CX 
bagažinės, burną užklijavo lipnia juosta, paskui 
įvyniojo į lovatiesę. 

Paėmė ją ant rankų, nulipo į pirmą aukštą ir 
paguldė moterį bagažinėje. Dar išgėrė iš butelio 
ir tuščią numetė ant grindų. Įsitaisė prie vairo ir 
pajudėjo. Gatvėje pagyvenusi pora vedžiojo šunį, 
bet į jį nekreipė nė menkiausio dėmesio. 

Aleksas pasuko Paryžiaus keliu, pervažiavo 
miestą iš vakarų į rytus iki Livri Gargano. Atidžiai 
stebėjo galinio vaizdo veidrodėlį; niekas jo nesekė. 

Atvažiavęs namo atidarė bagažinę ir pernešė 
ponią Lafarg, vis dar įvyniotą į lovatiesę, į rūsį. Kad 
būtų ramesnis, pririšo virvę prie įrenginio, sau- 
gančio nuo motociklo vagystės, didžiulės plastiku 
apvyniotos grandinės, susuktos ant vandentiekio 
vamzdžio. 

Jis užgesino šviesą ir išėjo iš rūsio, grįžo po ku- 
rio laiko nešinas ledinio vandens pilnu puodu, iš- 

pylė vandenį ant jaunosios moters galvos. Ji bandė 
spardytis, bet trukdė virvė. Ji dejavo, nes negalėjo 
rėkti. Aleksas nusišypsojo tamsoje. Ji nematė jo 
veido, taigi negalės jo apibūdinti, kai jis ją paleis. 
Jei jis paleis. Taip, juk galų gale jo veidą matys chi- 
rurgas. Galės padėti sudaryti fotorobotą, kai ope- 
racija jau bus padaryta. Lafargas galės apibūdinti 
naująjį Alekso veidą... Alekso, kuris nužudė farą ir 
pagrobė profesoriaus Lafargo žmoną! Gerai, tarė 
sau Aleksas, dabar svarbu priversti tą tipą mane 
operuoti, paskui matysime. Veikiausiai paskui rei- 
kės užmušti Lafargą ir jo žmoną. 


Jis užlipo į savo kambarį patenkintas, kad pirmoji 
plano dalis pavyko. Palauks vakaro, kol Lafargas 
grįš į Vezinė, nustebs pamatęs, kad kekšė dingo, 
paskui nuvyks pas chirurgą ir praneš apie galimą 
sandėrį. Reikės būti atsargiam! Jie dar pamatys, 
visi tie paršai, kas yra Aleksas! 

Jis įsipylė stiklą vyno, išgėręs pliaukštelėjo lie- 
žuviu. O ta kekšė, jis tikrai rengėsi ja pasinaudoti, 
kodėl gi ne? Kodėl nesusiejus to, kas naudinga, su 
tuo, kas malonu! 

Kantrybės, tarė sau, iš pradžių Lafargas, paskui 
pagalvosi ir apie seksą... 

Trečia dalis 


GROBIS 


Koks siaubas! Viskas prasideda iš naujo... Tu nieko 
nebesupranti ar veikiau bijai, kad pernelyg gerai 
supranti: šį kartą Tarantulas tave užmuš! 

Jau tris dienas jis su tavimi nesikalbėjo. At- 
nešdavo pavalgyti į tavo kambarį, net vengė tavo 
žvilgsnio... Kai jis įsiveržė į kambarį, kad sustab- 
dytų rimbu tave plakantį Varnerua, labai nustebai. 
Jis neištvėrė, pirmą kartą parodė gailestį. Grįžtant 
į Vezinė jis buvo švelnus, dėmesingas, jautrus tavo 
kančioms. Žaizdas patepė pomada ir tu suglumusi 
pamatei, kad jo akyse tvenkiasi ašaros... 

Vėliau, šį rytą, girdėjai, kaip jis išvažiuoja į li- 
goninę. Ir jis grįžo neperspėjęs, šoko ant tavęs, ap- 
svaigino ir tu vėl kalinė, rūsyje, supančiota aklinoje 
tamsoje. 

Vėl grįš pragaras, toks pat, kaip prieš ketverius 
metus, kai tave pagavo miške. 

Jis tave nužudys, tas išprotėjęs Tarantulas, dar 
labiau išprotėjęs nei anksčiau. Taip, Vivianą vėl 

ištiko priepuolis, jis buvo nuvykęs aplankyti jos 
Normandijoje; ir jis neištvėrė. Jam negana to, kad 
parduoda tave kaip prostitutę. Ką jis dar sugalvos? 

O vis dėlto pastaraisiais mėnesiais jis labai pa- 
sikeitė. Nebebuvo toks piktas. Žinoma, jis vis dar 
rėkdavo į tą prakeiktą vidaus telefoną, kad netikė- 
tai užkluptų tave... 

Galų gale geriau jau numirti. Tau taip ir neuž- 
teko drąsos nusižudyti. Jis sunaikino tavyje bet 
kokį troškimą maištauti. Tu esi tapęs jo daiktu! Esi 
tapusi jo daiktu! Tu esi niekas! 

Dažnai svajodavai, kaip ištrūksi, bet kur eiti 
ištrūkus, tokios būklės? Pas motiną, draugus? 
Aleksą? Kas tave atpažins? Tarantului pavyko... 
Jis visiems laikams pririšo tave prie savęs. 

Tu tikiesi, kad tai visiems laikams greitai baigsis. 
Kad jis baigtų, kad liautųsi manipuliavęs tavimi! 

Jis tvirtai užrišo virvę, tu negali judėti. Rūsio 
cementas dreskia odą. Virvė ręžiasi į tavo krūtis, 
jas spaudžia. Skauda. 

Tavo krūtis... 


+ 


Tavo krūtis... Jis iš visų jėgų stengėsi, kad jos užaug- 
tų. Praėjus šiek tiek laiko po injekcijų jos pradėjo 

augti. Iš pradžių neatkreipei dėmesio, manei, jog tie 
riebalų gumulėliai auga dėl to, kad beveik nejudi. 
Tačiau per kiekvieną apsilankymą Tarantulas čiupi- 
nėjo tavo krūtinę ir lingavo galva. Nebuvo jokių abe- 
jonių. Apimtas siaubo matei, kaip krūtinė didėja, 
įgauna formas. Diena po dienos stebėjai, kaip didėja 
tavo speneliai, ir spaudei savo beviltiškai suglebusį 
organą. Dažnai verkdavai. Tarantulas tave ramino. 
Viskas gerai. Tau ko nors trūksta? Ką jis dar galėjo 
tau duoti, ko dar tu neturėjai? Taip, jis buvo toks 
malonus, toks paslaugus. 

Lioveisi verkęs. Kad užsimirštum, tapei, valandų 
valandas praleisdavai prie pianino. Niekas nesikeitė, 
Tarantulas ateidavo vis dažniau. Tai buvo juokinga. 
Jūs vienas kitą pažinojote jau dvejus metus, jis įveikė 
tavo drovumą; iš pradžių tu tuštindavaisi prie jo, o 
šias krūtis slėpei. Nuolat taisydavaisi chalatą, kad 
uždengtum dekoltė. Tarantulas tau davė pasima- 
tuoti liemenėlę. Jos nereikėjo: tvirtos, kietos krūtys 
laikėsi pačios. Tačiau taip buvo geriau. Liemenėlė, 
korsetas: jauteisi ne taip bjauriai. 

Įpratai prie grandinių, rūsio, injekcijų, palengva 
įpratai ir prie šio naujo kūno, visiškai įpratai. Galų 
gale kam galvoti? 

Ir tavo plaukai... Iš pradžių Tarantulas juos kirp- 
davo. Paskui leido jiems augti. Ar tai buvo injekcijų, 

kapsulių, ampulių padarinys? Jie augo, Tarantulas 
tau duodavo šampūnų, visko, ko reikia šukuosenai 
pasidaryti. Tau pradėjo patikti jais rūpintis. Išban- 
dei įvairias šukuosenas, šinioną, uodegą, galiausiai 
garbanojai juos ir dabar taip nešioji. 


Jis tave nužudys. Rūsyje karšta, štai ir troškulys... 
Jis ką tik apipylė tave lediniu vandeniu, bet tu ne- 
galėjai atsigerti. 

Tu lauki mirties; nebėra nieko, kas būtų svarbu. 
Prisimeni mokyklą, kaimą, merginas, vėl merginas... 
Savo draugą Aleksą. Niekuomet viso to nebepama- 
tysi, niekuomet nieko nebepamatysi. Tu pripratai 
prie vienatvės: vienintelis tavo kompanionas buvo 
Tarantulas. Kartais tave apimdavo nostalgija, de- 
presijos priepuoliai. Jis duodavo tau raminamųjų, 
apipildavo dovanomis, niekšas, viskas vien tam, kad 
atsidurtum tokioje padėtyje... 

Kodėl jis delsia? Jis veikiausiai neskubėdamas 
ruošiasi rafinuotiems kankinimo būdams, mizan- 
scenai - kaip tave nužudyti. Ar jis pats tave užmuš 
ar atiduos į kokio nors Varnerua rankas? 

Ne! Jis nebegali kęsti, kai kiti tave liečia, pats 
matei, kai jis trenkė tam bepročiui Varnerua! Tau 
skaudėjo, kai jis plakė rimbu. 

Gal tai tavo kaltė? Tu šaipeisi iš jo pastaruoju 
metu... Kai tik jis įeidavo į kambarį, jei sėdėdavai prie 

pianino, grodavai jam „The Man I love“, melodiją, ku- 
rios jis nekenčia. Arba, o tai dar didesnis iškrypimas, 
tu jį provokavai. Jis gyvena vienas jau daug metų. 
Gal jis turėjo meilužę? Ne... Jis nesugeba mylėti. 

Pastebėjai, kad jis virpėdavo, išvydęs tave nuogą. 
Tu įsitikinusi, kad jis trokšta tavęs, tačiau tavęs jis ne- 
liesdavo, iš tiesų, reikia jį suprasti. Vis dėlto jis tavęs 
troško. Kambaryje visuomet būdavai nuoga, vieną 
kartą atsisukai į jį, sėdėjai ant pianino kėdės, išskėtei 
šlaunis ir parodei savo lytinius organus. Pamatei, 
kaip juda jo Adomo obuolys, jis paraudo. Taip, tai 
dar labiau jį įsiutino: trokšti tavęs po viso to, ką jis 
tau padarė. Trokšti tavęs nepaisant to, kas esi! 

Kiek laiko jis leis tau gulėti šiame rūsyje? Pirmą 
kartą, po persekiojimo miške, jis paliko tave vieną 
tamsoje aštuonias dienas! Vėliau pats prisipažino. 

Taip, jei nebūtumei taip žaidusi su jo geiduliais, 
gal šiandien jis taip nekeršytų? 

Ne, absurdas taip galvoti... Tai dėl Vivianos, Vi- 
vianos, visiškai išprotėjusiuos prieš ketverius me- 
tus... Laikas bėga ir darosi vis akivaizdžiau, kad ji 
nepasveiks... Jis negali susitaikyti su šia mintimi. 
Negali susitaikyti su faktu, kad ta suglebusi būtybė 
yra jo duktė. Kiek jai dabar metų? Buvo šešiolika, 
dabar jau dvidešimt. O tau buvo dvidešimt, dabar 
dvidešimt ketveri... 

Neteisinga mirti dvidešimt ketverių. Mirti? Tu jau 
numirei prieš dvejus metus. Vincentas numirė prieš 
dvejus metus. Šmėkla, jį pergyvenusi, yra bereikšmė. 

Tik šmėkla, bet ji dar gali kentėti, kentėti iki 
begalybės. Tu nebenori, kad jis tave tryptų, taip, 
tinkamas žodis, tu pavargusi nuo jo suktybių, nuo 
jo nesveikyų manipuliacijų. Tu dar kentėsi. Vienas 
Dievas žino, ką jis dar gali sugalvoti! Jis tikras kan- 
kinimų ekspertas, įrodė tau. 

Tu drebi, nori rūkyti. Tau reikia opijaus, vakar 
tau davė, tu rūkei. Tuomet, kai duoda jo tau, visada 
vakare, kai pas tave ateina, paruošia pypkes, - tai 
vienos maloniausių akimirkų tavo gyvenime. Pir- 
mą kartą tave supykino, vėmei. Tačiau jis primyg- 
tinai reikalavo. Tai įvyko tą dieną, kai nebegalėjai 
nematyti tikrovės: tavo krūtys augo! Užklupo tave 
vieną rūsyje verkiančią. Kad tave nuramintų, pa- 
siūlė naują diską. Tačiau tau spaudė gerklę, paro- 
dei jam krūtis, nebegalėjai kalbėti. Jis išėjo ir grįžo 
po kelių minučių su visais būtinais reikmenimis: 
pypke, mažais riebaluotais rutuliukais. Užnuodyta 
dovana. Tarantulas - voras, kurio nuodai veikia 
įvairiai. Leidaisi įtikinama ir dabar pati prašai tų 
narkotikų, jei jis pamiršta tą kasdienį ritualą. Tavo 
pirmų dienų pasišlykštėjimas opijumi seniai praėjo. 
Vieną dieną parūkiusi užmigai jo glėbyje. Leidai 

paskutinius pypkės dūmus; jis prisiglaudė prie tavęs, 
sėdėjo greta ant sofos. Mašinaliai glostė tau skruos- 
tą. Ranka slydo per lygią odą. Nenorėdama padė- 
jai jam save pakeisti: niekuomet neturėjai barzdos. 
Kai su Aleksu dar buvote berniūkščiai, laukėte, kol 
virš lūpų prasikals ūsiukai. Aleksui ūsai pradėjo 
augti labai anksti, iš pradžių menkučiai, paskui vis 
storesni. Tavo oda liko visiškai lygi. Mažiau dar- 
bo Tarantului. Tačiau jis tau sakė, kad tai neturi 
jokios reikšmės! Po estrogenų injekcijų tau vis tiek 
būtų nustojusi augti barzda. Nepaisant visko pykai 
ant savęs, kad taip tinki jo lūkesčiams, tokiu gražiu 
mergytės veidu, kaip sakydavo Aleksas... 

Ir šis toks liaunas kūnas, gležni riešai varė iš pro- 
to Tarantulą. Vieną vakarą jis tavęs paklausė, ar tu 
nesi homoseksualus, taip pat. Nesupratai, ką reiškia 
„taip pat“. Ne, nebuvai homoseksualus. Ne, ne todėl, 
kad kartais kildavo pagunda, todėl, kad niekad to 
nedariau. Tarantulas taip pat nebuvo homoseksua- 
lus, kaip iš pradžių pamanei. Taip... Tą dieną, kai jis 
priėjo prie tavęs, kad tave apčiupinėtų. Tu supainio- 
jai tyrimus su glamonėmis. Dar buvai prirakinta, 
atsimeni, pačioje pradžioje. Droviai ištiesei ranką 
jo link. Ir jis tau sudavė! 

Sumišai. Kodėl laikė tave nelaisvėje, jei neno- 
rėjo pasinaudoti tavimi, pasinaudoti kaip sekso 

žaisliuku? Toks buvo vienintelis paaiškinimas, kokį 
sugalvojai, kad rastum priežastį, kodėl jis verčia 
tave kęsti visus jo bandymus... Bjaurybė pedikas 
maniakas norintis turėti prijaukintą mielą vyruką! 
Vos apie tai pagalvojai, apėmė įniršis, paskui tarei 
sau: nesvarbu, žaisiu šį žaidimą, tegul daro man, 
ką nori, vieną gražią dieną pabėgsiu ir sugrįšiu su 
Aleksu, ir sumalsim jam marmūzę! 

Tačiau palengva pradėjai žaisti visai kitą žaidi- 
mą, to nesuvokdamas. Žaidimą, kuriam taisykles 
nustatė Tarantulas: tavo nuosmukio žaidimą su kau- 
liukais ir ėjimais į priekį... Vienas langelis - kančia, 
kitas langelis - dovana, vienas langelis - injekcija, 
kitas langelis - pianinas... Vienas langelis - Vincen- 
tas, kitas langelis - Eva! 


* 


Lafargui popietė buvo sekinanti: kelias valandas 
truko operacija, reikėjo operuoti veidą apdegusį 
berniuką, kuriam nuo apdegimo buvo susitrau- 
kusi kaklo oda ir reikėjo kantriai persodinti odos 
gabaliukus. 

Išėjęs iš ligoninės paleido Rožė ir į Vezinė grįžo 
vienas. Pakeliui sustojo pas gėlininką, kuris padarė 
didžiulę puikią puokštę. 

Kai pamatė plačiai atlapotas duris, atsklęstą 
Evos kambarį, numetė gėles ir siaubo apimtas 
puolė į antrą aukštą. Pianino kėdė gulėjo nuvers- 
ta, vaza sudaužyta. Ant žemės voliojosi suknelė ir 
apatiniai, lovatiesė dingusi. Aukštakulniai bateliai, 
vienas sumaigytas, gulėjo užmiršti prie lovos. 

Rišaras prisiminė keistą detalę: vartai buvo pla- 
čiai atidaryti, o juk rytą Rožė juos uždarė. Koks 
nors prekių pristatytojas? Lina veikiausiai bus ką 
nors užsakiusi prieš atostogas... Tačiau kur din- 
go Eva? Ji pabėgo... Atvyko prekių pristatytojas, 
rado tuščius namus ir, Evai primygtinai prašant, 
atsklendė velkes. 

Apimtas panikos Rišaras vaikščiojo pirmyn at- 
gal. Kodėl ji neužsivilko drabužių, kurie akivaiz- 
džiai paruošti gulėjo padėti ant lovos. O kodėl 
nėra lovatiesės? Visi šie faktai nesisiejo su prekių 
pristatytoju. O vis dėlto vieną kartą taip beveik 
atsitiko, būtent tuomet, kai Lina atostogavo. Ri- 
šarui pasisekė: jis grįžo namo kaip tik tuo metu, 
kai Eva meldė už durų; jis nuramino pristatytoją: 
viskas normalu, jo žmonai gili depresija, todėl jis 
ir naudoja skląsčius... 

Na, o Linai ir Rožė šios Evos neva „beprotybės“ 
pakako, kad klausimų jiems nekiltų; tarp kitko, Ri- 
šaras buvo malonus jaunajai moteriai ir jau metus 

leisdavo jai išeiti iš kambario vis dažniau... Kartais 
ji vakarieniaudavo pirmame aukšte. Beprotė leis- 
davo dienas grodama pianinu ir tapydama. Lina 
tvarkėsi namie į nieką nekreipdama dėmesio. 

Atrodė, kad viskas normalu. Eva gyveno api- 
pilta dovanomis. Vieną dieną Lina pakėlė baltą 
molbertą dengiančią drobę ir išvydusi paveiks- 
lą, vaizduojantį Rišarą kaip transvestitą, sėdintį 
prie baro naktiniame klube, tarė sau, kad iš tiesų 
šeimininkei su galva negerai! Ponas tikrai vertas 
pagarbos, kad toleruoja tokią padėtį: geriau būtų 
uždaryti ją ligoninėje, bet gal taip būtų blogiau, tik 
pamanykit, profesoriaus Lafargo žmona beprotna- 
myje! Juk ir dukra jau ten! 


* 


Netekęs vilties Rišaras sudribo ant lovos. Rankose 
laikė suknelę ir purtė galvą. 

Suskambo telefonas. Jis pakniopstom puolė į 
pirmą aukštą atsiliepti. Balso neatpažino. 

- Lafargai? Tavo žmona pas mane... 

— Kiek norite, sakykit tučtuojau, sumokėsiu... 

Labai susijaudinęs Rišaras rėkė. 

— Nebijok, man ne šlamančių reikia, į juos nusi- 
spjaut! Nors pažiūrėsim, gal ir jų galėsi duoti... 

— Meldžiu jūsų, pasakykit, ji gyva? 

- Žinoma! 

— Neskriauskit jos... 

— Nesirūpink, nieko jai nepadarysiu... 

- Tuomet?.. 

— Turiu pasimatyti su tavimi. Reik pakalbėt. 

Aleksas pasakė Lafargui, kur įvyks susitikimas: 
tą patį vakarą dvidešimt antrą valandą priešais 
„Operos“ kavinę ir parduotuves. 

- Kaip aš jus atpažinsiu? 

— Nesuk galvos! Aš tave pažįstu... Ateik vienas ir 
kad man be pokštų, nes jei ne, kentės tavo žmona. 

Rišaras sutiko. Skambintojas jau buvo padėjęs 
ragelį. 

Rišaras padarė tą patį, ką ir Aleksas prieš kelias 
valandas. Pasiėmė škotiško viskio butelį ir iš kakle- 
lio nugėrė didžiulį gurkšnį. Nulipo į rūsį patikrinti, 
ar niekas nepaliesta. Durys buvo uždarytos, taigi 
dėl to galėjo būti ramus. 

Kas tas tipas? Be abejo, koks nors perėjūnas. 
Vis dėlto išpirkos jis neprašė, bent jau kol kas. Jis 
norėjo kažko kito, ko? 

Jis nieko nekalbėjo apie Evą. Iš pradžių, kai 
uždarė Vincentą, Rišaras elgėsi atsargiai, kad nie- 
kas nieko nepastebėtų. Tarp kitko, jis net atlei- 
do abu tarnus, dirbusius jam prieš Liną ir Rožė, 

pastaruosius įdarbino toli gražu ne iš karto, tik 
tuomet, kai Evos padėtis ganėtinai „normalizavo- 
si“. Bijojo, kad policija neaptiktų Vincento pėdsa- 
kų. Vincento tėvai ir toliau ieškojo sūnaus, Rišaras 
žinojo, skaitė vietiniuose laikraščiuose... Žinoma, 
viskas pavyko gerai, jis užklupo Vincentą vidury 
nakties, toli nuo gyvenviečių, panaikino pėdsakus, 
bet ką galėjai žinoti? Kadangi jis pats padavė pa- 
reiškimą dėl Vivianos, buvo įmanoma, kad tiesiog 
atsitiktinai šie du įvykiai bus susieti. 

Prabėgo daug laiko. Šeši mėnesiai, metai, paskui 
dveji, šiandien jau ketveri... Byla buvo palaidota. 

Jei tas tipas būtų žinojęs, kas yra Eva, jis nebū- 
tų taip kalbėjęs, nebūtų pasakęs „tavo žmona“. Jis 
manė, kad Eva ir Rišaras susituokę. Kartais Lafar- 
gas suja pasirodydavo viešai ir visi manydavo, kad 
susirado jauną meilužę... Prieš ketverius metus nu- 
traukė visus ryšius su draugais, kurie tokį staigų jo 
sprendimą siejo su Vivianos liga. Vargšas Rišaras, 
pasakė jie sau, ir vėl jį ištiko nelaimė: žmona mirė 
per lėktuvo katastrofą prieš dešimt metų, o dabar 
dukra atsidūrė beprotnamyje, vargšelis... 

Žmonės, kuriems jis rodė Evą, buvo kolegos; 
per tuos retus priėmimus, į kuriuos jis nuvykdavo, 
niekas nesistebėjo, kad jis su moterimi. Dėl susiža- 
vėjimo kupinų šnabždesių, kuriuos girdėdavo, kai 


122 


pasirodydavo lydimas tos „meilužės“, jautė malonų 
išdidumą... Profesinį! 

Tas perėjūnas nieko nežinojo apie Vincentą. Tai 
buvo akivaizdu. Tad ko jis norėjo? 


* 


Lafargas į susitikimą su Aleksu atvyko anksčiau. 
Jis vaikštinėjo šaligatviu, stumdomas į kavinę ir 
parduotuves įeinančių ir iš ten išeinančių žmonių. 
Jis žvilgčiojo į laikrodį kas dvidešimt sekundžių. 
Pagaliau pasirodė Aleksas, įsitikinęs, kad gydytojas 
vienas. 

Rišaras atidžiai žvelgė į Alekso veidą, ketur- 
kampio formos, brutalų. 

— Tu su mašina“ 

Rišaras parodė netoliese pastatytą mersedesą. 

- Einam. 

Aleksas gestu liepė sėsti jam prie vairo ir važiuo- 
ti. Jis išsitraukė iš kišenės koltą ir pasidėjo ant kelių. 
Rišaras jį stebėjo, bandydamas užčiuopti kokią silp- 
ną vietą. Iš pradžių Aleksas nekalbėjo. Tenkinosi 
nurodinėdamas „tiesiai“, „į kairę“, „į dešinę; mer- 
sedesas tolo nuo Operos kvartalo, važinėjo po visą 
Paryžių, nuo Santarvės aikštės iki krantinių, nuo 
Bastilijos iki Gambetos... Aleksas iš akių neišleido 


123 


galinio vaizdo veidrodėlio. Kai įsitikino, kad Rišaras 
į farus nesikreipė, nusprendė pradėti pokalbį. 

— Tu chirurgas? 

- Taip... Vadovauju plastinės chirurgijos skyriui... 

- Žinau, ir dar turi kliniką Bulonėje. Tavo duktė 
ne viso proto, ji uždaryta beprotnamyje, Norman- 
dijoje, matai, gerai tave pažįstu... O tavo žmona vi- 
sai nieko, dabar ji pririšta prie radiatoriaus, rūsyje, 
taigi atidžiai manęs klausyk arba jos nebematysi... 
Vieną dieną mačiau tave per teliką! 

- Taip, daviau interviu prieš mėnesį, - atsakė 
Rišaras. 

— Pasakojai, kaip perdarai nosis, kaip išlygini 
susiraukšlėjusią senių odą ir visa kita, - toliau kal- 
bėjo Aleksas. 

Rišaras suprato. Atsiduso. Tas tipas iš Evos nie- 
ko nenorėjo, jam reikėjo tik gydytojo. 

— Manęs ieško policija. Nužudžiau farą. Man 
galas, nebent išvaizda pasikeistų. Ir tu tuo pasirū- 
pinsi... Per teliką sakei, kad ilgai netrunka. Aš vie- 
nas, be manęs niekas daugiau neįsivėlęs. Neturiu 
ko prarasti! Jei mėginsi pranešti farams, tavo žmo- 
na pastips iš bado rūsyje. Nemėgink krėsti juokų su 
manimi, kartoju, neturiu ko prarasti. Atkeršyčiau 
jai. Jei įduosi, niekad farams nepasakysiu, kur ji, ir 
ji mirs iš bado, ne tokia jau rami mirtis... 

— Supratau, sutinku. 

— Tikrai? 

- Taip, kai pažadėsite, kad nenuskriausite jos. 

- Tu ją myli, a? - konstatavo Aleksas. 

Rišaras išgirdo save atsakantį bespalviu balsu 
„taip“. 

— Kaip darysim? Įsivesi mane į ligoninę, ne, į 
kliniką, taip geriau... 

Suspaudęs vairą rankomis Rišaras važiavo to- 
liau. Reikės įtikinti šitą tipą vykti į Vezinė. Aišku, 
jokio dviračio tas perėjūnas neišrado. Tai liudijo jo 
naivumas. Jam net į galvą neatėjo, kad tuomet, kai 
bus užmigdytas, su juo bus galima daryti, ką nori. 
Kvailys, visiškas kvailys! Manė, kad išsisuks, nes turi 
pagrobęs Evą. Juokinga, kaip juokinga! Taip, bet jis 
turi sutikti važiuoti į Vezinė: klinikoje Lafargas be- 
jėgis ir tas kvailas planas galėjo išdegti, nes Rišaras 
niekuomet, o niekuomet, nesikreips į policiją... 

— Paklausykit, - tarė jis, - galim išlošti laiko. 
Operacijai ruošiamasi gerokai iš anksto. Reikia 
tyrimų, žinote? 

— Nemanyk, kad aš asilas... 

— Taip... Jei eisim į kliniką, taip paprastai, žmo- 
nėms kils klausimų, operacijos planuojamos, yra 
grafikas... 

— Juk tu šefas? - sumurmėjo nustebęs Aleksas. 

— Taip, bet jeigu jūsų ieško, pripažinkit, kuo 
mažiau Žmonių sutiksit, tuo jums bus geriau. 

— Būtent, ir ką? 

— Važiuosime pas mane, parodysiu jums, ką ga- 
liu padaryti, naujos nosies piešinį, jūsų smakras 
dvigubas, pakoreguosim... 

Aleksas išliko nepatiklus, bet sutiko. Pradžia, 
atrodo, nepriekaištinga: senis bijojo dėl savo žmo- 
nelės. 

Kai jie atvažiavo į Vezinė, Lafargas pasiūlė Alek- 
sui patogiai įsitaisyti. Jie sėdėjo kabinete; Rišaras 
paėmė nuotraukų dosjė ir rado vyro, šiek tiek pa- 
našaus į Aleksą, nuotrauką. Baltu žymikliu nesku- 
bėdamas ištrynė nosį ir juodai nubraižė naujos 
dirba. Paskui tą patį Lafargas padarė su dvigubu 
smakru. Greitai ranka apmetė Alekso portretą, iš 
priekio ir profiliu,-paskui kitą, vaizduojantį būsimą 
Aleksą. 

— Super! Jei tau pavyks, galėsi nesijaudinti dėl 
Žmonos... 

Aleksas paėmė pirmą priešinį ir jį suplėšė. 

- Juk nepadėsi farams sudaryti mano fotorobo- 
to, a, po operacijos? - paklausė sunerimęs. 

— Nebūkit juokingas, man svarbiausia vėl pa- 
matyti Evą! 

— Jos vardas Eva? Taip... Tačiau aš vis tiek im- 
siuos atsargumo priemonių... 

Lafargas nebuvo mulkis: tas tipas iš tiesų ketino 
jį nudėti po operacijos. Na, o Eva... 

— Klausykite, negaiškime laiko. Prieš mėginda- 
mas jus operuoti turiu padaryti tyrimus. Rūsyje 
įsirengiau nedidukę laboratoriją ir galime pradėti 
nedelsdami. 

Aleksas susiraukė. 

- Čia? 

— Na taip, - atšovė šypsodamasis Rišaras, - daž- 
nai dirbu ne ligoninėje. 

Abu atsistojo ir Rišaras parodė, kur rūsys. Jis 
buvo labai didelis, matėsi kelios durys. Lafargas 
vienas jų atidarė, uždegė šviesą ir įėjo. Aleksas - iš 
paskos. Nustebintas reginio išpūtė akis: ilga siena 
su spintelėmis, pilna visokių aparatų, stiklinė ins- 
trumentų pilna spinta. Laikydamas rankoje koltą 
Aleksas apėjo šią mini operacinę, kurią buvo įsi- 
rengęs Rišaras. 

telius. Jis nežinojo, kas jų viduje. 
— Ką visa tai reiškia? - paklausė apstulbęs. 
— Na... Tai mano laboratorija... 

— Bet čia Žmonių tu neoperuoji? 

Aleksas rodė į stalą, į didžiulę lempą. Jis maž- 
daug atpažino įrangą, kurią matė tame medicini- 
niame reportaže per televiziją. 

— O, ne! Tačiau suprantate, mes priversti atlikti 
bandymus... Su gyvūnais. 

Rišaras jautė, kaip kakta teka prakaito lašeliai, 
jo pulsas padažnėjo, bet jis visaip stengėsi neišsi- 
duoti, kad bijo. 

Nustebęs Aleksas palingavo galva. Iš tiesų žino- 
jo apie tokius bandymus, juk gydytojai atlieka dau- 
gybę bandymų su beždžionėmis ir taip toliau... 

— Klausyk, juk tada nėra jokio reikalo manęs 
vesti į kliniką. Gali tiesiog čia mane operuoti. Ar 
ne? Jei yra visko, ko reikia! - pasiūlė jis. 

Lafargui drebėjo rankos. Paslėpė jas kišenėse. 

— Tu mąstai, yra kokių problemų? - paklausė 
Aleksas. 

— Ne... Man gal trūktų vieno ar dviejų dalykų. 

— Kiek laiko turėsiu gulėti lovoje po operacijos? 

- O, tikrai nedaug! Jūs jaunas, tvirtas, o ši ope- 
racija nėra labai sudėtinga. 

- Ir galėsiu iš karto nusiimti tvarsčius? 

— O ne! Reikės palaukti mažiausiai aštuonias 
dienas, - patikino Rišaras. 

Aleksas susimąstęs žingsniavo po kambarį, čiu- 
pinėjo aparatus. 

- Jei čia operuosi, jokios rizikos? 

Prieš atsakydamas ne, iš tiesų jokios rizikos, 
Lafargas skėstelėjo rankomis... 

— Klausyk, operuosi vienas, slaugės nebus? 

— Ak, tai nesvarbu, galiu viską padaryti pats. 
Tik reikia neskubėti. 

Aleksas prapliupo juoku ir smagiai pliaukštelė- 
jo gydytojui per nugarą. 

- Žinai, ką padarysim? - tarė. - Aš apsistosiu 
čia, ir kai tik galėsi, operuosi mane... Rytoj? 

- Taip... Rytoj, jei norite... Tačiau kol truks jūsų, 
na, jūsų „gijimas“, kas rūpinsis Eva? 

- Nesinervink, ji gerose rankose... 

— Maniau, kad jūs vienas? 

- Ne, ne visai, nesinervink, niekas nieko blogo 
jai nepadarys... Rytoj mane operuosi. Ir abudu pa- 
būsime čia aštuonias dienas. Tavo kambarinė atos- 
togauja, paskambinsi savo vairuotojui, kad rytoj 
nevažiuotų pas tave... Abudu nuvažiuosim paimti, 
ko tau trūksta. Turi pasiimti atostogų ligoninėje. 
Nagi, eime... 


Abu nulipo į pirmą aukštą. Aleksas liepė Rišarui 
paskambinti Rožė. Kai Rišaras padėjo ragelį, Alek- 
sas jam parodė į antrą aukštą. 

Nuvedė jį į Evos kambarį. 

- Jai ne viskas gerai, tavo žmonai? Kodėl ją ra- 
kini? 

- Ji... Na, ji kartais keistai elgiasi... 

— Kaip tavo dukra? 

- Truputį panašiai, kartais... 

Aleksas užsklendė visas tris velkes ir palinkė- 
jo Lafargui labos nakties. Patikrino kitą kambarį 
ir išėjo pasivaikščioti po parką. Evai laikas Livri 
Gargane veikiausiai labai prailgo, bet viskas klojo- 
si gerai... Po dešimties dienų, nusiėmęs tvarsčius, 
Aleksas nužudys Lafargą ir visiems viso gero! De- 
šimt dienų, gal Eva numirs? Koks skirtumas. 


Rytojaus rytą Aleksas Rišarą pažadino anksti. Rado 
jį nenusirengusį gulintį lovoje. Aleksas paruošė 
pusryčius, abu drauge pavalgė. 

— Važiuosi į kliniką pasiimti, ko tau reikia. Ga- 
lėsi operuoti mane po pietų? - paklausė jis. 

— Ne... Reikia atlikti tyrimus, paimti kraują. 

— Na taip, šlapimo tyrimai ir visa kita! 

— O kai turėsiu tyrimų rezultatus, galėsime pra- 
dėti. Tarkim, rytoj rytą... 

Aleksas buvo patenkintas. Gydytojas, atrodo, 
elgėsi nuosekliai. Jis pats sėdo prie mersedeso vai- 
ro, jie nuvažiavo į Bulonę. Išleido Lafargą priešais 
kliniką. 

— Neužtruk per ilgai... Aš nepatiklus! 

— Nesirūpinkite, užtruksiu minutę. 

Rišaras įėjo į savo kabinetą. Sekretorė nustebo, 
išvydusi jį taip anksti. Jis paprašė jos perspėti ligo- 
ninę, kad rytinėje konsultacijoje nedalyvaus. Paskui 
pasirausė stalčiuje, paėmė pirmus pasitaikiusius du 
flakonus, trumpai pamąstė ir nuėjo paimti skalpelių, 
manydamas, jog tai padarys Aleksui įspūdį, geriau 
įtikins jį, kad nuoširdžiai jam padeda. 

Kai Rišaras grįžo prie automobilio, Aleksas 
perskaitė vaistų etiketes, atidarė skalpelių dėžutę 
ir paskui viską rūpestingai sudėjo į prie durelių 
pritvirtintą dėklą. Grįžę į Vezinė abu nulipo į la- 
boratoriją. Lafargas paėmė kraujo. Pasilenkęs prie 
mikroskopo atsainiai pažiūrėjo, sumaišė kelis lašus 
pirmų po ranka pasitaikiusių reagentų ir galiausiai 
paklausė Alekso, kokiomis ligomis šis yra sirgęs. 

Aleksas buvo devintam danguj. Jis stebėjo La- 
roskopą. 

- Gerai, - tarė Rišaras. - Viskas labai gerai. 
Mums nereikės laukti rytojaus. Jūsų sveikata puiki! 
Ilsėsitės visą dieną. Nevalgysite per pietus ir vakare 
aš jus operuosiu! 

Jis priėjo prie Alekso, pačiupinėjo jo nosį, kaklą. 
Aleksas išsitraukė iš kišenės naujo veido eskizą ir 
jį išlankstė. 

— Būsiu toks? - paklausė rodydamas piešinį. 
— Taip... Toks! - patvirtino Lafargas. 


Atsigulęs į kitame miegamajame užrakinto Lafargo 
lovą Aleksas ilsėjosi kelias valandas. Jis norėjo šiek 
tiek išgerti, bet jam nebuvo leista. Aštuonioliktą 
valandą jis nuėjo pas chirurgą. Buvo įsitempęs: jį 
visuomet gąsdino mintis atsidurti ant operacinio 
stalo. Rišaras jį nuramino, padėjo nusirengti. Alek- 
sas neryžtingai padėjo koltą. 

- Nepamiršk savo žmonos, daktarėli... - su- 
murmėjo guldamasis. 

Rišaras įjungė lempą. Balta šviesa akino. Alek- 
sas sumirksėjo. Netrukus Lafargas stovėjo greta jo 
apsirengęs baltą chalatą, su kauke. Aleksas nurimęs 
nusišypsojo. 

— Pradėsim? - paklausė Lafargas. 

— Pradėkim... Ir nekvailiok, nes savo žmonos 
nebepamatysi! 

Rišaras uždarė operacinės duris, paėmė švirkš- 
tą, priėjo prie Alekso. 

- Ši injekcija padės jums atsipalaiduoti... Pas- 
kui, po ketvirčio valandos, - narkozė. 

— Gerai... Be pokštų! 

Gydytojas atsargiai įbedė adatą į veną. Aleksas 
matė, kaip palinkęs virš jo chirurgas šypsojosi. 

— Be pokštų! Hmm, be pokštų... 

Aleksas staiga nugrimzdo į miegą. Paskutinę 
sąmoningą akimirką jis suprato, kad vyksta kažkas 
nenormalaus. 

Rišaras nusiplėšė kaukę, užgesino lempą ir už- 
simetė nusikaltėlį ant nugaros. Atidarė operacinės 
duris ir svyruodamas nuėjo iki kitų rūsyje esančių 
durų. 

Pasukęs raktą nunešė Aleksą iki apsamanoju- 
sios sienos. Sofa, foteliai vis dar stovėjo čia, matėsi 
ir kiti Vincentui priklausę daiktai. Jis prirakino 
Aleksą prie sienos, stipriai suveržė - nuėmė ke- 
lis grandinių žiedus. Grįžo į operacinę, paėmė iš 
stalčiaus kateterį, kurį pritvirtino Alekso dilbio 
venoje: pabudęs Aleksas net surakintas sugebės 
truputį judėti ir Rišaras nebegalės jam vėl įdurti 
adatos... Lafargas buvo rimtai įsitikinęs, kad šis 
nevilties apimtas ir policijos persekiojamas tipas 
ras pakankamai jėgų atsilaikyti prieš „klasikinius“ 
kankinimo būdus, bent jau kurį laiką. O Rišaras 
skubėjo... Teliko tik laukti. 

Paliko baltą chalatą ant grindų. Užlipo ir pa- 
siėmė škotiško viskio butelį bei stiklą. Paskui 
grįžo ir įsitaisė fotelyje priešais Aleksą. Anesteti- 
ko dozė buvo labai nedidelė, jo kalinys netrukus 
pabus. 

II 


Aleksas lėtai budo iš miego. Lafargas laukė, ste- 
bėjo, kokia bus jo reakcija. Atsikėlė, trenkė stiprų 
antausį, kad greičiau atgautų sąmonę. 

Aleksas pamatė grandines, rūsį, bet kaip susta- 
tytus baldus, nutapytus keistus netikrus langus, 
jūrą, kalnus... Nusišaipė. Viskas baigta. Jis nepa- 
sakys, kur ta kekšė, galėjo jį kankinti, mirties jis 
nebebijojo... 

Gydytojas stebėjo Aleksą sėdėdamas fotelyje, 
siurbčiodamas iš stiklo. Viskis - butelis stovėjo ant 
grindų. Koks niekšas! Jis puikiai apgavo Aleksą, 
pasityčiojo iš jo. Nieko sau tipas, jis neišsidavė, 
blefavo iki galo... Taip, Aleksas pripažino, pripa- 
žino pats sau, kad yra apgailėtinas. 

— Taigi... - ištarė Lafargas. - Taigi Eva rūsyje, 
prirakinta prie radiatoriaus. Viena. 

— Ji pastips... Tu nesužinosi, kur ji yra! - su- 
murmėjo Aleksas. 

- Jūs ją išniekinote? 

— Ne... Norėjau, bet nusprendžiau atidėti tą ma- 
lonumą vėlesniam laikui: o juk turėjau, ką? Įsidė- 
mėk, dabar jau niekas jos nebedulkins. Niekada... 
Niekas mažiausiai dvi savaites neateis ten, kur ji 
yra! Ji mirs iš alkio, iš troškulio. Dėl tavo kaltės... 
Gal vieną dieną pamatysi jos skeletą... Ar ji bent 
jau gerai dulkinosi? 

- Nutilkite, - pro dantis iškošė Lafargas. - Jūs 
man pasakysite, kur ji yra... 

- Najau ne, kvaily, gali sukapoti mane į gaba- 
lus, aš nieko nepasakysiu! Vis tiek mirsiu. O jei tu 
manęs nenužudysi, tai padarys farai: esu baigtas 
Žmogus, Man nusispjaut. 

— O ne, vargšas idiote, jūs kalbėsite... 

Rišaras priėjo prie Alekso ir šis spjovė jam į 
veidą. Buvo prirakinęs Aleksą prie sienos už riešų, 
ištiestomis rankomis, delnais į priekį, o plati ypač 
lipni juosta, prilipdyta prie betono, trukdė Aleksui 
judinti galūnes. 

— Pažiūrėk! - tarė Rišaras. 

Jis rodė į veną įstatytą kateterį. Aleksas pradėjo 
prakaituoti, pratrūko raudoti. Tas niekšas šitaip su 
juo susidoros... Vaistais. 

Rišaras rodė jam adatą, kurią įkišo į kateterį. 
Švelniai pradėjo leisti vaistus. Aleksas rėkė, sten- 
gėsi traukti grandines, bet veltui. 

Dabar vaistai jau tekėjo jo kraujyje. Jį supykino, 
palengva akis aptraukė migla, aptemdė protą. Jis 
nustojo rėkti, judėti. Stiklinės akys vis dar matė 
besišypsantį, nieko gera nežadančiu žvilgsniu į jį 
žvelgiantį Lafargą. 

— Koks tavo vardas? 

Rišaras patraukė jį už plaukų, pakėlė nusvirusią 
galvą. 

— Barnis... Aleksas. 

— Prisimeni mano žmoną? 

- Taip... 

Po kelių minučių Aleksas pasakė adresą Livri 
Gargane. 

Prie pat žemės kelią susiradęs gaivaus oro gūsis. Tu 
rietiesi, kad galėtum apsiversti ant šono, priglaudi 
skruostą prie žemės ir trauki į save tą vėsaus oro 
srovelę. Tavo gerklė išdžiūvusi, ją skauda. Lipni 
juosta ant burnos traukia odą. 

Durys atsidaro. Užsidega šviesa. Tai Tarantulas. 
Jis puola prie tavęs. Kodėl jis atrodo toks sukrėstas? 
Paima tave ant rankų, švelniai nuplėšia lipnią juostą 
nuo veido, apipila tave bučiniais, vadina „mano 
mažytė“, dabar kimba prie virvių, atriša jas. Tau 

skauda sustingusias galūnes, staiga niekieno nebe- 
trukdomas pradeda cirkuliuoti kraujas. 

Tarantulas laiko tave glėby, glaudžia tave. Jo ran- 
ka glosto tavo plaukus, galvą, pakaušį. Jis pakelia 
tave nuo žemės, išneša iš to rūsio. 

Jūs ne Vezinė, kitame name... Ką visa tai reiš- 
kia? Tarantulas spyriu atidaro duris. Tai virtuvė. 
Nepaleisdamas tavęs iš rankų paima stiklinę, pri- 
pila vandens, padeda tau atsigerti, lėtai, mažais 
gurkšneliais... 

Jautiesi tarsi būtumei prarijusi kilogramus dul- 
kių; o tas vanduo burnoje, seniai nepatyrei tokio 
malonaus pojūčio. 

Tarantulas nuneša tave į neskoningai apstaty- 
tą saloną. Pasodina į fotelį, atsiklaupia prieš tave, 
kakta atsiremia į tavo pilvą, rankomis apglėbia lie- 
menį. 

Stebi viską tarsi iš šalies, absurdiško žaidimo žiū- 
rovė. Tarantulas dingo. Jis grįžta su lovatiese, kurią 
buvo palikęs rūsyje; apsupa tave ir neša į lauką. 
Lauke naktis. 

Gatvėje stovi mersedesas. Tarantulas pasisodina 
tave šalia ir sėda prie vairo. 

Kalba tau, pasakoja neįtikėtiną beprotišką is- 
toriją. Tu vos klausaisi. Tave pagrobė kažkoks nu- 
sikaltėlis, kad jį šantažuotų... Vargšas Tarantulas, 

jis išprotėjo, nebeskiria realybės nuo paties sukurtų 
mizanscenųy. Ne... Nors jis toks švelnus, tu gerai ži- 
nai, kad jis privers tave kentėti, jog nubaustų tave... 
Prie raudonos šviesoforo šviesos jis pasisuka į tave. 
Šypsosi, vėl glosto plaukus. 

Vezinė nuneša tave į saloną, pasodina ant sofos. 
Bėga iki miegamojo, grįžta su peniuaru; aprengia 
tave ir vėl išeina... Grįžta su padėklu: pavalgyti ir 
atsigerti... Duoda tau kelias vaistų kapsules, neži- 
nai, kokie tai vaistai, bet tai nesvarbu. 

Valgydina tave, primygtinai reikalauja, kad su- 
valgytum jogurtą, kelis vaisius. 

Kai baigi, tavo akys užsimerkia, tu išsekusi. Jis 
nuveda tave į antrą aukštą, paguldo į lovą; prieš už- 
migdama spėji pamatyti, kad jis atsisėdo prie tavęs, 
kad laiko tavo ranką. 


Prabundi... Šiek tiek šviesu, be abejo, aušta. Taran- 
tulas čia, prie tavęs, fotelyje, jis miega, tavo miega- 
mojo durys plačiai atvertos. 

Tau vis dar skauda kojas, virvės buvo labai stip- 
riai suveržtos. Pasisuki šonu, kad geriau matytum 
Tarantulą. Vėl pagalvoji apie tą neįtikėtiną jo pa- 
pasakotą istoriją. Pasakojimas apie gangsterius? 
Ak, taip... Besislapstantis nusikaltėlis norėjo, kad 
Tarantulas pakeistų jo veidą! O tu buvai įkaitė! 

Nieko nebesupranti... Vėl apima miegas. Tave 
kamuoja košmarai. Kiekvieną kartą vis tie patys 
vaizdai: Tarantulas šaiposi, tu paguldytas ant to 
stalo, tave akina milžiniška operacinės lempa. Ta- 
rantulas dėvi baltą chalatą, chirurgo prijuostę, baltą 
kepurę, jis stebi, kaip bundi, kvatoja visa gerkle. 

Tu girdi tą vis garsesnį juoką, nuo jo spengia 
ausyse, tu norėtumei dar pamiegoti, bet ne, narkozės 
poveikis baigėsi... Tai trunka ilgai, grįžti iš kažkur 
kitur, tavo sapnų vaizdiniai dar gyvi, o Tarantulas 
juokiasi... Pasuki galvą, tavo ranka pririšta, ne, tavo 
rankos pririštos... Į tavo alkūnę įsminga adata, ji 
pritvirtinta prie butelio, iš lašinės kapsi lašai, laši- 
nė siūbuoja aukštai virš tavo galvos... Tau svaigsta 
galva, bet palengva pradedi justi aštraus skausmo 
priepuolius, ten, ties pilvo apačia, o Tarantulas juo- 
kiasi. 

Tavo šlaunys praskėstos, tau skauda. Tavo keliai 
pririšti prie atramų, plieninių vamzdžių... Taip... 
Panašu į ginekologijos kabinetą, kuriame tikrina- 
mos moterų... Ak! Tas skausmas, prie tavo lyties 
organų, jis plinta per visą pilvą, stengiesi pakelti 
galvą, pažiūrėti, kas tau darosi, o Tarantulas vis 
juokiasi. 

- Palauk, mano mažasis Vincentai... Padėsiu 
tau... 


139 


Tarantulas paėmė veidrodį, laiko tavo pakaušį, 
padeda veidrodį tau tarp kojų. Tu nieko nematai, 
tik daug kruvinų kompresų, ir du vamzdelius, pri- 
tvirtintus prie butelių... 

- Netrukus, - sako tau Tarantulas, - pamatysi 
daugiau! 

Ir vėl kvatoja. 

Taip... Tu žinai, ką jis tau padarė. Infekcijos, už- 
augusios krūtys, o dabar šitai. 

Kai narkozės poveikis visiškai praėjo, kai visiškai 
sugrįžo sąmonė, tu rėkei, ilgai rėkei. Jis paliko tave 
čia, operacinėje, rūsyje, pririštą prie stalo. 

Jis atėjo. Pasilenkė prie tavęs. Atrodė, nenorėjo 
liautis juokęsis. 

Jis atnešė pyrago, mažą pyragėlį, su žvakute. Vie- 
na žvakute. 

- Mano brangusis Vincentai, atšvęsime pirmą 
gimtadienį žmogaus, kurį netrukus pažinsi: Evos! 

Jis rodė į tavo pilvą. 

- Čia nieko nebėra! Paaiškinsiu tau. Tu nebesi 
Vincentas. Tu - Eva. 

Jis supjaustė pyragą, vieną gabaliuką pasiėmė 
sau, kitą tėškė tau į veidą. Tu nebeturėjai jėgų net 
šaukti. Šypsodamasis jis valgė. Atkimšo butelį šam- 
pano, pripylė dvi taures. Išgėrė savąją, kitą išpylė 
tau ant galvos. 

- Nagi, mano mažoji Eva, tai viskas, ką galite 
man pasakyti? 

Tu paklausei, ką jis tau padarė. Viskas buvo pa- 
prasta. Jis nustūmė stalą iki tos rūsio dalies, kurioje 
tu gyvenai iki šiol. 

- Brangioji mano drauge, negalėjau fotografuoti 
operacijos, kurią ką tik jums atlikau... Bet tokios 
operacijos dažnos, paaiškinsiu jums, parodydamas 
ši filmuką. 

Jis įjungė projektorių. Ant sienos pakabintame 
ekrane pasirodė operacinė. Kažkas komentavo, bet 
tai buvo ne Tarantulas. 

„Dvejus metus leidę hormonus galėsime atlikti 
ponui X, su kuriuo prieš tai daug sykių kalbėjomės, 
vaginos įsodinimo operaciją. 

Taigi, kai pradeda veikti narkozė, mes pirmiausia 
įpjauname 1,2 cm varpos liaukos, paskui nuimame 
visą varpos odą iki varpos šaknies... Taip pat pašali- 
name varpos kojytę... Pašaliname ir neurovaskulinę 
varpos nugarinės pusės dalį...“ 

Negalėjai atplėšti akių nuo to vaizdo, nuo tų pirš- 
tinėtų vyrų su skalpeliais ir pincetais, pjaustančių 
odą, visai taip pat, kaip tau darė Tarantulas. 

„Toliau reikia prapjauti kapšelį 3 cm iki išeina- 
mosios angos; po šio prapjovimo pašalinama varpa, 
oda ir liaukos dalis. 

Taip išlaisvinamas šlapimo kanalas ir išskiriami 
akytkūniai.“ 

Tarantulas juokėsi, juokėsi... Retkarčiais pakil- 
davo pareguliuoti vaizdo, prieidavo prie tavęs, pa- 
tapšnodavo per skruostą. 

„Trečiasis etapas - vaginos sukūrimas tarp šla- 
pimo kanalo ir tiesiosios žarnos, prižiūrint, kad 
susidarytų tarpas. 

Štai ir naujosios vaginos tarpas: 4 cm pločio ir 
12-13 cm gylio... Čia varpos odos invaginacija į 
naują vaginą... 

Išorėje lieka dalis liaukos, taip, kad atsirastų bū- 
simas klitoris. Čia susiformuos didžiosios lūpos. 

Dabar matote pacientą, tą patį pacientą, po kelių 
mėnesių. Rezultatas išties tenkina: vagina tinkamo 
dydžio, pacientas gali ja naudotis, klitoris jautrus, 
šlapimas išeina gerai, jokių šlapimo sistemos kom- 
plikacijų...“ 

Filmas baigėsi. Jautei niežulį ten, kur skaudėjo, 
pilvo apačioje. Norėjai šlapintis. Pasakei Tarantu- 
lui... Jis pastatė tau zondą, ir taip tu pajutai tuos 
keistus naujus lytinius organus. Tu vėl rėkei... 

Tai buvo siaubinga, tu nebegalėjai miegoti. Ta- 
rantulas leido tau raminamųjų injekcijas. Vėliau 
jis pirmą kartą tave atrišo, kad galėtumei atsistoti. 
Truputį pavaikščiojai mažais žingsneliais. Tarp kojų 

tabalavo zondas ir tie vamzdeliai, pritvirtinti prie 
butelių, atsiduodančių ekskrementais. Vieną laikė 
Tarantulas, kitą buvo įkišęs į tavo chalato kišenę... 
Buvai nusilpęs. Tarantulas išvedė tave iš rūsio ir 
įkurdino mažuose apartamentuose. Turėjai budu- 
arą, miegamąjį... Tave akino šviesa. Pirmą kartą po 
dvejų metų išėjai iš savo kalėjimo. Saulė nutvieskė 
tavo veidą. Buvo malonu. 

Tavo „gijimas“ truko ilgai. Po kurio laiko nebe- 
reikėjo zondo, vamzdelių. Liko tik ta skylė tarp tavo 
kojų. Tarantulas privertė tave nešioti į vaginą įkištą 
kažkokį cilindrą. Tai būtina, sakė jis, nes kitaip oda 
užsitrauks. Nešiojai jį mėnesių mėnesius. Ten, aukš- 
čiau, buvo labai jautri vieta: tavo klitoris. 

Miegamojo duris jis visą laiką užsklęsdavo. Pro 
uždarytų langinių tarpus matei parką, mažą tven- 
kinį, gulbes. Tarantulas ateidavo pas tave kiekvieną 
dieną, praleisdavo su tavimi ištisas valandas. Kal- 
bėjote apie tavo naują gyvenimą. Apie tai, kuo esi 
tapęs... Tapusi. 

Vėl pradėjai skambinti pianinu, tapyti... Kadangi 
turėjai krūtis ir tą skylę tarp kojų, tau reikėjo žaisti 
šį žaidimą. Bėgti? Grįžti namo prabėgus tiek laiko? 
Namo? Ar ta vieta, kur gyveno Vincentas, tikrai 
tavo namai? Ką pasakytų tie, kuriuos jis pažino- 
jo? Tu neturėjai pasirinkimo. Makiažas, tualetas, 

kvepalai... O vieną dieną Tarantulas nusivedė tave 
pasivaikščioti Bulonės miško alėja. Tau nieko blo- 
gesnio jau nebegalėjo atsitikti. 

Šiandien tas vyras miega prie tavęs. Jam tikriau- 
siai nepatogu miegoti fotelyje. Kai jis rado tave rū- 
syje, bučiavo tave, apglėbė. Durys atidarytos. Ko gi 
jis nori dabar? 


* 


Rišaras pramerkė akis. Jam skaudėjo inkstus. Keis- 
tas jausmas: visą naktį budėti prie Evos, paskui 
kažkoks garsas, audinio šiugždėjimas - paklo- 
dės, - o gal Eva pabudo ir stebi jį ryto šviesoje... 
Ji čia. Lovoje, jos akys plačiai atmerktos. Rišaras 
šypsosi, keliasi, pasirąžo, atsisėda ant lovos krašto. 
Kalba, vėl vartoja tą absurdišką kreipinį jūs, panašų 
į kitas kalbos šiukšles, kurias pradėjo vartoti nea- 
pykantos priepuolių apimtas. 

— Jūs jaučiatės geriau, - pasakė jis. - Viskas 
baigta. Aš... Na, viskas baigta, galite išeiti iš čia, 
pasirūpinsiu dokumentais, gausiu tau naują tapa- 
tybės kortelę, tai įmanoma, supranti? Kreipsiesi į 
policiją, pasakysi jiems... 

Rišaras negalėjo liautis kalbėjęs, apgailėtinas, pri- 
pažįstantis savo pralaimėjimą. Absoliutų ir žeminantį 

pralaimėjimą, kurį patyrė per vėlai, kad galėtų nu- 
bausti save už neapykantą, kurios jau nebejautė. 

Eva atsikėlė, išsimaudė vonioje ir apsirengė. 
Nulipo žemyn į saloną. Rišaras rado ją prie tven- 
kinio. Jis atėjo nešinas saujoje duonos trupinėliais, 
kuriuos išbėrė gulbėms. Ji palinko prie vandens, 
švilptelėjo kviesdama gulbes. Jos atplaukė ir ištie- 
susios kaklus lesė iš jos rankos. 

Oras buvo puikus. Abu grįžo vilos link ir atsisė- 
do ant sūpuoklių prie baseino. Taip išsėdėjo gana 
ilgai, vienas prie kito, tylėdami. 

— Rišarai, - pagaliau prakalbo Eva. - Noriu pa- 
matyti jūrą... 

Jis atsisuko, pažvelgė į ją neapsakomai liūdnu 
žvilgsniu ir sutiko. Jie nuėjo į namus, Eva pasiė- 
mė savo krepšį, įsimetė šį bei tą. Rišaras jos laukė 
automobilyje. 


Jie važiavo keliu. Ji nuleido šoninį langą, iškišo 
ranką, atstatė ją vėjui. Rišaras patarė liautis, nes ją 
galėjo sužeisti koks vabzdys ar akmuo. 

Rišaras važiavo greitai, tarsi būtų įtūžęs, po- 
sūkiai sekė vienas kitą. Ji paprašė važiuoti lėčiau. 
Netrukus pasirodė pakrantės uolos. 

Akmenuotame Etretos paplūdimyje knibždėte 
knibždėjo žmonių. Turistai vaikštinėjo prie pat 

vandens. Buvo atoslūgis. Jie pasivaikščiojo per 
uolas vinguriuojančiu keliuku, kuris baigiasi ties 
tuneliu, vedančiu į kitą paplūdimį, tą, virš kurio 
iškilusi Aiguille creuse* uola. 

Eva paklausė Rišaro, ar jis skaitė Leblano ro- 
maną, istoriją apie kalno grotoje pasislėpusius 
banditus. Ne, Rišaras nebuvo skaitęs... Juokda- 
masis pasakė su kartėlio gaidele balse, kad jo 
darbas laiko malonumams palikdavo nedaug. Ji 
vis kartojo, nagi, Arsenijus Lupenas, visi žino, 
kas jis toks! 

Grįžo į miestą tuo pačiu keliu. Eva norėjo val- 
gyti. Jie įsitaisė jūros gėrybių restorano terasoje. 
Ji paragavo austrių, jūros sraigių. Rišaras suvalgė 
truputį vorinio krabo žnyplių ir Eva viena baigė 
patiekalą. 

— Rišarai, - paklausė ji, - ką reiškia tas pasako- 
jimas apie gangsterius? 

Jis iš naujo papasakojo, kaip grįžęs į Vezinė rado 
jos kambarį tuščią, velkes atsklęstas, koks nerimas 
jį apėmė. Ir kaip galų gale ją surado. 

— O tam nusikaltėliui leidai pasprukti? - nepa- 
tikliai toliau klausinėjo ji. 

— Ne, jis prirakintas rūsyje. 


* Aiguille creuse - uolos pavadinimas ir žymus Mauriceo Leblanco roma- 
nas, kurio pagrindinis veikėjas - Arsenas Liupenas, vert. past. 

Rišaras atsakė tyliu monotonišku balsu. Ji vos 
nepaspringo. 

— Rišarai! Reikia grįžti, negali leisti jam taip 
numirti! 

- Jis tave nuskriaudė, nieko geresnio jis nenu- 
sipelnė! 

Ji trenkė kumščiu per stalą, kad jis atsipeikėtų. 
Jai atrodė, kad vaidina absurdišką sceną, baltas 
vynas taurėje, didžiulio krabo liekanos ir šis nei 
šioks, nei toks pokalbis apie kažkokį tipą, besi- 
kamuojantį namuose Vezinė, rūsyje. Jis abejingai 
žvelgė pro šalį. Ji primygtinai prašė grįžti namo. Jis 
sutiko greitai. Jai atrodė, kad jei dabar paprašytų 
Rišaro nušokti nuo uolos, jis paklustų nė nemurm- 
telėjęs. 


* 


Jiems parvykus į Lafargo namus jau buvo vėlu. 
Rišaras laiptais į rūsį lipo pirmas, Eva iš paskos. 
Jis atidarė duris, uždegė šviesą. Nusikaltėlis iš tie- 
sų buvo čia, klūpojo, jo prirakintos rankos buvo 
ištiestos į viršų, prirakintos grandinėmis, kurias 
ji taip gerai pažinojo. Kai Aleksas pakėlė galvą, ji 
suriko tarsi sužeistas gyvūnas, negalintis suvokti, 
kas jam nutiko. 

Susirietė pusiau, jai užgniaužė kvapą, ji pirštu 
rodė į kalinį. Puolė į koridorių, suklupo ir apsivė- 
mė. Rišaras priėjo prie jos, prilaikė, uždėjo ranką 
ant kaktos. 


* 


Vadinasi, toks tas paskutinis veiksmas! Tarantulas 
sukūrė pasakojimą apie gangsterius, tikrą bepro- 
tišką romaną, kad atslūgtų tavo nepasitikėjimas. 
Jis buvo tau toks švelnus, nusileido tavo užgaidai 
pamatyti jūrą, kad vėl įvarytų begalinį siaubą! 

Ir ši gudrybė - pamatyti Aleksą įkalintą taip, kaip 
tu buvai įkalintas prieš ketverius metus, - reiškė tik 
norą dar labiau tave palaužti, dar labiau priartinti, 
jei tai dar įmanoma, prie beprotybės... 

Taip, toks buvo jo planas! Ne pažeminti tave par- 
davinėjant kaip prostitutę, kai tave iškastravo, išmė- 
sinėjo, sužalojo, sunaikino tavo kūną, kad sukurtų 
naują, gyvą žaislą. Ne, visa tai buvo tik žaidimas, 
tik jo tikrojo plano užuomazgos: išvesti tave iš proto, 
kad išprotėtum kaip jo duktė. Kadangi atlaikydavai 
visus išbandymus, jie darėsi vis sunkesni! 

Žingsnis po žingsnio jis vis labiau tave menkino, 
grūdo tavo galvą į kanalizacijos vandenį ir kartkartė- 
mis ją ištraukdavo už plaukų, kad nepaskęstum, tam, 
kad galėtų suduoti šį galutinį smūgį: Aleksas! 

Tarantulas nebuvo beprotis: jis buvo genijus. Kas 
dar būtų galėjęs sugalvoti tokį taip išmintingai atlie- 
kamą planą? Niekšas, reikia jį nužudyti! 

Iš Alekso jis nieko nepeš, turėjo tą žinoti... Juk 
tikriausiai neruošė jam tokių pačių kančių. Aleksas 
buvo tikras drimba, tikras gyvulys, kadaise su juo 
tau buvo linksma, darei ką panorėjęs, jis visur būtų 
sekęs paskui tave tarsi šuo! 

Tarantulas nieko negali jam padaryti: jam ne- 
galėjo būti pritaikyti tie rafinuoti kankinimo būdai, 
kuriuos turėjai ištverti. Gal jis norėjo priversti tave 
jį... Taip, Aleksas prirakintas, nuogut nuogutėlis, to 
ir norėjo Tarantulas! 

Vieno pasisotinti jam nepakako, jam reikėjo 
abiejų, turinčių priklausyti nuo jo malonės. Ketve- 
ri metai, Tarantului prireikė ketverių metų surasti 
Aleksą... Ką Aleksas veikė dabar? Tačiau svarbiau- 
sia, kaip Tarantului pavyko jį pagauti? Juk tu nie- 
kuomet neprasitarei nė žodeliu! 

Tarantulas stovėjo čia, prie tavęs. Prilaikė tave. 
Vėmalų dėmė plėtėsi ant betono. Tarantulas murmė- 
jo švelnius žodelius, mano švelnioji, mano mažyte, 
gerinosi tau, šluostė burną nosine... 

Durys į operacinę buvo atidarytos. Staiga puolei 
ten, pagriebei nuo lentynos skalpelį ir lėtai pradėjai 
eiti Tarantulo link, atstatęs į jį sklapelį. 

III 


Jiedu buvo čia, vienas prieš kitą, šitame betonuo- 
tame rūsyje, apšviestame ryškios neoninės šviesos. 
Ji lėtai ėjo jo link su skalpeliu rankoje. Rišaras ne- 
judėjo iš vietos. Pradėjo rėkti Aleksas. Iš pradžių 
jis matė, kaip Eva parklupo, dingo jam iš akių, o 
dabar pro praviras duris vėl matė ją su aštriu daiktu 
rankoje. 

— Revolveris, mažyte! - sustugo jis. - Mano re- 
volveris, ateik čia, jis jį paliko. 

Eva vėl įėjo į kambarį, paėmė Alekso ginklą, iš tie- 
sų paliktą ant sofos. Rišaras nė nevirptelėjo, stovėjo 
koridoriuje ir nesitraukė pamatęs į jį nukreiptą kolto 
vamzdį. Ir tai, ką jis pasakė, buvo neįtikėtina. 

— Eva, meldžiu tavęs, paaiškink man! 

Apstulbusi ji sustojo. Žinoma, dar viena Taran- 
tulo gudrybė, tas apsimestinis nustebimas. Tačiau 
tas niekšas taip paprastai neišsisuks! 

— Nesijaudink, Aleksai! - sušuko ji. - Mes nu- 
dėsime tą šiukšlę! 

Aleksas taip pat suprato ne ką daugiau nei Ri- 
šaras. Ji žinojo jo vardą? Taip, Lafargas tikriausiai 
jai pasakė. O taip, viskas paprasta... Lafargas laikė 
žmoną uždarytą ir šiandien jai pasitaikė proga at- 
sikratyti vyro! 

— Eva, nušauk mane, jei nori, bet pasakyk, kas 
čia darosi! 

Rišaras susmuko ant grindų, palei sieną. Taip 
ir liko sėdėti. 

— Tu tyčiojiesi iš manęs! Tu tyčiojiesi iš manęs! 
Tu tyčiojiesi iš manęs! 

Iš pradžių Eva murmėjo, paskutinį sakinį - iš- 
rėkė. Jos kaklo raumenys įsitempė, akys išsprogo, 
ji siaubingai drebėjo. 

— Eva, meldžiu tavęs, paaiškink... 

— Aleksas! Aleksas Barnis! Jis taip pat buvo su 
manimi... Jis prievartavo Vivianą, jis net išprie- 
vartavo ją per užpakalį, o... O aš ją laikiau! Tu visą 
laiką manei, kad buvau vienas, nieko tau nesakiau, 
nenorėjau, kad ir jo pradėtum ieškoti... Tai ir jo 
kaltė, ne vien mano, kad tavo duktė išprotėjo, niek- 
še tu! O už viską sumokėjau aš! 

Aleksas klausėsi tos moters. Ką ji čia kalba? Jie 
abu, pamanė, jie abu žaidžia su manimi kažkokį 
bjaurų žaidimą, jie nori, kad išsikraustyčiau iš pro- 
to... Tuomet jis atidžiai nužvelgė Lafargo žmoną, 
burną, akis... 

— Cha! Nežinojai, kad mes buvome dviese? — 
toliau kalbėjo Eva. - O taip, Aleksas buvo mano 
draugas! Vargšelis neturėjo daug merginų... Man 
reikėjo pabūti... Sąvadautoju. Buvo sudėtinga su 
tavo mergyte, ji nė girdėti apie tai nenorėjo! Jai 
patiko meilikauti, bučiuotis, bet vos užkišdavau 
ranką po sijonu, baigta! Tad reikėjo ją šiek tiek 
priversti. 

Rišaras nepatikliai purtė galvą, priblokštas Evos 
riksmų, jos spigaus balso, o ji vis rėkė: 

- Pirmas buvau aš. Aleksas ją laikė, ji prieši- 
nosi... O jūs tuo metu užeigoje rijote, o gal šokote, 
a? Paskui užleidau vietą Aleksui. Žinai, Rišarai, 
jis neblogai pasismagino. Ji dejavo, jai skaudėjo... 
Mažiau nei man po visko, ką iš manęs padarei. 
Nudėsiu tave, Tarantulai, aš tave nudėsiu! 


+ 


Ne, Tarantulas nieko nežinojo. Tu jam nė žodeliu 
neprasitarei. Kai jis prisipažino tau, kodėl tave su- 
žalojo - tas Vivianos išprievartavimas, po kurio ji 
išprotėjo, - tu nusprendei tylėti. Vienintelis tavo 
kerštas buvo apsaugoti Aleksą. Tarantulas nežinojo, 
kad jūs buvote dviese. 

Tu gulėjai ant operacinio stalo, o jis tau papa- 
sakojo apie tą liepos vakarą, prieš dvejus metus. 

Šeštadienį. Tu trainiojaisi po kaimą lydimas taip 
pat dykinėjančio Alekso. Ką tik buvo prasidėjusios 
moksleivių atostogos. Ruošeisi vykti į Angliją, o 
Aleksas liks tėvo ūkyje ir dirbs laukuose. 

Jūs vaikštinėjote, apėjote daug kavinių, žaidėte 
stalo futbolą, biliardą, paskui abu sėdote ant mo- 
tociklo. Buvo šilta. Dinankūre, gretimame mieste- 
lyje už trisdešimties kilometrų, vyko šventė, mugė. 
Aleksas šaudė iš karabino į balionus. O tu žiūrėjai 
į merginas. Jų buvo daug. Ir baigiantis popietei 
pamatei tą mergaitę. Ji buvo graži. Vaikščiojo su- 
sikibusi rankomis su tokiu tipu, seniu, na, bent jau 
gerokai vyresniu už ją. Tikriausiai tėvu. Ji dėvėjo 
šviesiai mėlyną vasarinę suknelę. Plaukai buvo 
garbanoti, šviesūs, o dar vaikiškas veidas nebuvo 
padažytas. Jie vaikštinėjo su kažkokiais žmonėmis, 
pagal jų aprangą iš karto galėjai spręsti, kad jie ne 
valstiečiai. 

Jie susėdo kavinės terasoje. Mergina toliau vaikš- 
tinėjo po mugę viena. Užkalbinai ją, maloniai kaip 
visuomet. Jos vardas buvo Viviana. Taip, tas vyras 
baltais plaukais tikrai jos tėvas. 

Vakare miestelio aikštėje turėjo vykti šventė. 
Paprašei Vivianos ateiti. Ji norėjo, bet juk reikėjo 
atsiklausti tėvo! Jie buvo atvykę į miestelio užeigą 
į kažkieno vestuves. Užeiga buvo įrengta senoje 

pilyje, tolėliau nuo namų, ten, parke, žmonės dažnai 
keldavo šventes, rengdavo priėmimus. Ji turėjo da- 
lyvauti šventinėje vestuvių vakarienėje. Įtikinai ją: 
ji ateis vakare čia, kur pardavinėjamos gruzdintos 
bulvės. Ji buvo dar tikra mergiūkštė, naivoka, bet 
tokia graži. 

Per vakarėlį kelis kartus atėjai prie pilies. Turtuo- 
liai buvo užsakę orkestrą, ne kažkokius valstiečius 
su akordeonu, ne, tikrą orkestrą, jis grojo džiazą, 
muzikantai vilkėjo mėlynus smokingus. Langai buvo 
uždaryti, kad turtuoliai negirdėtų prastų miestelio 
šventės muzikos garsų. 

Apie dešimtą valandą Viviana išėjo. Nupirkai jai 
atsigerti. Ji paprašė kolos, tu gėrei škotišką viskį. Tu 
šokai, Aleksas stebėjo tave. Mirktelėjai jam. Per lėtą 
šokį pabučiavai Vivianą. Jautei, kaip prie tavo krū- 
tinės stipriai plaka jos širdis. Ji nemokėjo bučiuotis. 
Buvo stipriai suspaudusi lūpas. O kai parodei jai, 
kaip reikia bučiuotis, tuomet pradėjo kišti liežuvį 
kiek tik galėjo! Kvailė. Ji skaniai kvepėjo, saldžiais 
diskretiškais kvepalais, ne taip, kaip vietinės mergi- 
nos, kurios ant savęs pila litrus odekolono. Šokda- 
mas glostei jos nuogą nugarą, jos suknelė buvo su 
iškirpte nugaroje. 

Pasivaikščiojote miestelio gatvėmis. Vėl pabu- 
čiavai ją prie kažkokių uždarų vartų. Ji bučiavosi 

geriau, šiek tiek pramoko. Užkišai ranką už sukne- 
lės, glostydamas šlaunį pasiekei kelnaites. Ji buvo 
susijaudinusi, bet atšlijo nuo tavęs. Ji bijojo, kad 
tėvas barsis, jei grįš per vėlai. Pernelyg neprašei pa- 
silikti. Sugrįžote į aikštę. Tėvas buvo išėjęs iš užeigos 
ir ieškojo dukters. Pamatė jus abu, tu nusukai galvą 
ir toliau ėjai savo keliu. 

Iš tolo stebėjai, kaip jie kalbėjosi. Atrodo, jis pyko, 
bet paskui nusijuokė, grįžo į užeigą. Viviana atėjo 
pas tave. Tėvas jai leido dar truputį pabūti lauke. 

Jūs pašokote. Ji glaudėsi prie tavęs. Prietemoje 
glostei jos krūtis. Po valandos ji panoro grįžti pas 
tėvą. Davei ženklą Aleksui, alkūne pasirėmusiam 
į šokių aikštelės barą, laikančiam rankoje alaus 
butelį. Pasakei Vivianai, kad ją palydėsi. Tačiau 
susiėmę rankomis apėjote visą pilį. Juokdamasis 
patraukei ją už rankos krūmų link, į parko gilumą. 
Ji juokdamasi protestavo. Ji labai norėjo su tavimi 
pasilikti. 

Atsirėmėte į medį. Dabar ji bučiavosi visiškai 
gerai. Ji leido šiek tiek pakelti suknelę. Staigiai su- 
griebei jos kelnaites ir perplėšei jas, užspaudęs jai 
burną ranka. Aleksas buvo visai čia pat, čiupo jos 
rankas, užlaužė už nugaros, pargriovė ją ant žemės. 
Dabar tvirtai ją laikė, tu klaupeisi prie jos tarpuko- 

Paskui Vivianą laikei tu, keturpėsčią, žolėje, o 
Aleksas taisėsi už jos. Aleksas nesitenkino tuo, ką 
tu privertei ją iškęsti, jis norėjo daugiau. Kai įsi- 
skverbė į ją, jai labai skaudėjo, ji grūmėsi iš nevil- 
ties padvigubėjusiomis jėgomis ir ištrūko. Ji šaukė. 
Tau pavyko pagriebti jos koją. Pavyko, vėl tvirtai 
ją laikei. Norėjai skelti jai antausį, bet ranka pati 
susispaudė ore ir tu trenkei jai kumščiu į veidą. Jos 
pakaušis atsitrenkė į medį, prie kurio ją laikėte. Ji 
nualpo, jos kūnas krūpčiojo. 

Tarantulas vėliau tau tai papasakojo. Kai jis iš- 
girdo riksmą, orkestras grojo „The Man I Love“. Jis 
išbėgo į parką. Pamatė tave klūpintį žolėje, bandantį 
sugriebti Vivianos koją, pagauti ją, nutildyti. 

Aleksas pabėgo nieko nelaukdamas, išnyko krū- 
mynuose. Viviana vis rėkė. Tau reikėjo sprukti. Bė- 
gai nosies tiesumu, 0 tas vyras - tau iš paskos. Jis 
ką tik buvo gausiai pavakarieniavęs, nesunkiai jo 
atsikratei. Aleksas laukė tavęs kitame miestelio gale 
prie motociklo. 


Bėgo dienos, tu buvai labai neramus. Tas tipas matė 
tave prie baro ir pievoje už užeigos, akimirką tu su- 
dvejojai prieš nuspręsdamas, kokia kryptimi bėg- 
si... Tačiau buvai ne iš to miestelio, jis toli nuo tavo 
namų. Palengva nerimas išnyko. Po savaitės išvykai 

į Angliją ir grįžai tik rugpjūčio pabaigoje. Be to, ne- 
malonumai jums su Aleksu buvo ne naujiena! 


Tarantulas ieškojo ilgai. Žinojo, koks apytikriai tavo 
amžius. Nors neaiškiai, bet matė tavo veidą... Jis 
nesikreipė į policiją. Norėjo sugauti tave pats. Iš- 
naršė apylinkes, vieną miestelį po kito, vis toliau ir 
toliau, tykodamas išeinančių iš gamyklų, vėliau iš 
mokyklos. 

Po trijų mėnesių pamatė tave kavinėje priešais 
Mo mokyklą. Sekė tave, tykojo, stebėjo tavo įpro- 
čius iki to rugsėjo pabaigos vakaro, kai užpuolė tave 
miške. 

Jis nežinojo, kad ten buvo ir Aleksas, negalėjo 
žinoti... Todėl jis dabar čia, priešais tave, netekęs 
jėgų, tavo malonėje... 


+ 


Rišaras buvo pritrenktas. Atsiklaupusi Eva laikė 
nukreipusi į jį koltą; rankos įtemptos, baltas smi- 
lius priglaustas prie gaiduko. Dusliu balsu ji kar- 
tojo ir kartojo: aš tave nudėsiu. 

— Eva. Aš nežinojau... Tai neteisinga! 

Ji suglumo išgirdusi tokius nevykusius sąžinės 
priekaištus ir šiek tiek atsipalaidavo. Rišaras laukė 

to momento. Jis spyrė jaunajai moteriai į rankas, 
ji išmetė ginklą ir suriko iš skausmo. Jis pašoko, 
griebė koltą, puolė į kambarį, kuriame buvo prira- 
kintas Aleksas. Du kartus iššovė. Aleksas susmuko, 
kulkos pataikė į kaklą ir į širdį. 

Paskui Rišaras grįžo į koridorių, pasilenkė prie 
Evos, padėjo jai atsitiesti, atsiklaupė šalia ir ištiesė 
jai koltą. 


Svyruodama ji atsistojo, giliai įkvėpė ir, plačiai pra- 
skėtusi kojas, priglaudė vamzdžio galą tiesiai prie 
Lafargo smilkinio. 

Jis žvelgė tiesiai į ją neparodydamas žvilgsniu, 
ką jaučia, tarsi būtų norėjęs likti abejingas ir Eva 
galėtų nejausti gailesčio, tarsi būtų norėjęs vėl 
tapti Tarantulu su šaltomis nieko nesakančiomis 
akimis. 

Ji žiūrėjo į jį, sumenkusį, sunaikintą. Koltas iš- 
krito iš rankų. 

Ji užlipo į pirmą aukštą, nubėgo į parką, uždu- 
susi sustojo prieš vartus. Oras buvo gražus, saulė 
atsispindėjo mėlyname baseino vandenyje. 

Tuomet Eva grįžo atgal, įėjo į namą, užlipo į an- 
trą aukštą. Įėjo į savo kambarį, atsisėdo ant lovos. 
Molbertas stovėjo savo vietoje uždengtas drobe. Ji 
nuplėšė drobę, ilgai žiūrėjo į tą gėdingą paveikslą, 

Rišarą transvestitą, pragertą veidą, susiraukšlėjusią 
odą, Rišarą tarsi seną prostitutę. 

Lėtai nulipo į rūsį. Alekso kūnas vis dar kabėjo 
ant grandinių. Ant cemento matėsi kraujo dėmė. Ji 
pakėlė Alekso galvą, kurį laiką žiūrėjo į užgesusias 
jo akis, paskui išėjo iš to kalėjimo. 


Rišaras tebesėdėjo koridoriuje nuleidęs rankas, 
sustingusiomis kojomis. Viršutinė lūpa virpčiojo. 
Ji atsisėdo šalia, paėmė jo ranką. Padėjo galvą jam 
ant peties. 

Tyliai sušnibždėjo: 

- Eikš... Negalim čia palikti lavono... 

plastinės chirurgijos specialistas, 
kurio gyvenimą gaubia tamsios 
paslaptys. Jo piles rūsyje — opera- 
cinė, 0 savo paitnerei Evai, įkaliniai 
kambaryje, nurocymus jis duoda par 
įrengtus garsiakaloius. Evai leidžiama 
pasirouy: "iešumcje tik per vakarėlius 
ir paskutinį mėne:'o sekmadienį, kuv- 
met jie drauge vyksta aplankyti jaunos 
merginos psichiatrinėje ligoninėje. 
Negana to, Lafargas verčia Evą atsi- 
duoti nepažįstamiems vyrams, o pats 
slapta stebi šiuos aktus. Vėliau 
istorijoje pasirodo nauji personažai - nuo teisėsaugos besislapstantis žudikas ir 
rūsyje grandinėmis sukaustytas jaunuolis, kankinamas paslaptingo vyro, kurį jis 
vadina Tarantulu. Visi jie yra įsipainioję į apgaulingą vorantinklį ir neišvengs 
savo lemties. 

Thierry Jonguet (Tieri Žonkė, g. 1954) yra pripažintas prancūzų rašytojas 
ir scenaristas. Baigęs filosofijos ir ergoterapijos mokslus, Jonguet dirbo su 
specialiųjų poreikių vaikais, gyvenimo suluošintais žmonėmis. Netrukus 
Jonguet atrado, kad literatūroje gali perteikti tai, su kuo kasdien susiduria 
tikrovėje. Nors teigia nesąs socialiai angažuotas, į savo romanus Jonguei 
perkelia šių dienų žiaurumo, neapykantos ir keršto troškimo persmelktą 
visuomenę. Ir tai jam puikiai pavyksta - pasaulinį pripažinimą pelnęs 
detektyvas Tarantulas tapo naujausio šiuo metu kuriamo ispanų kino meistro 
Pedro Almodovaro filmo įkvėpimo šaltiniu. 

